
Dr. Ivo Korskv: 


SLIČNOSTI £ MAZLIKE 


Povijest se ne ponavlja, ali unatoč tome pojavljuju se 
neke sličnosti koje potiču na razmišljanje, da nakon sličnih 
poteškoća ne bi došlo do sličnih nedaća ili neuspjeha. 

U suvremenoj hrvatskoj oslobodilačkoj borbi glavne 
sličnosti su u držanju srpske narodne skupine prema hrvat- 
skoj većini kad se ova bori da se Hrvatska osamostali, te u 
držanju stranih čimbenika svaki puta kada hrvatski narod 
pokušava ostvariti svoje pravo na samoodređenje. 

U Hrvatskoj je za vrijeme rata, a još više poslije poraza 
hrvatske države, komunistički propagandni aparat do be- 
Svijesti ponavljao tvrdnju da je Hrvatska proganjala domaće 
Srbe 1941., koji da su se zato pobunili i započeli rat protiv 
te države tvrdeći da su ovu — pod imenom Nezavisne Drža- 
ve Hrvatske — uspostavile nacistička Njemačka i fašistička 
italija, ili da se poslužimo jezikom agitpropa, nacifašistički 
okupatori Jugoslavije, a ne hrvatski narod. : 

Za vrijeme rata ova je propaganda bila u svijetu prihva- 
ćena, jer se je uklapala u tadašnji svjetski vojnički i idejno- 
politički sukob, a održala se je i kasnije, u promijenienim 
prilikama, da bi opravdala komunističku diktaturu i nasilno 
stvaranje Jugoslavije usprkos savezničkih izjava o pravu sva- 

koga naroda na samoodređenje. Tako je u novom demokrat- 
skom ozračju Jugoslaviji dana pristojna odjeća da bi mogla 
prikriti svoju sramotnu stvarnost. Bez toga nije bilo moguće 
primati Tita i njegove ministre i generale koji su očevidno 
grubo vrijeđali načela proglašena u Atlantskoj povelji i Osni- 
vačkoj povelji Ujedinjenih naroda. Nova Jugoslavija nije mo- 
gla stupiti na međunarodnu pozornicu samo sa četničkom 
šubarom ili s partizanskim trorogom. Trebalo je prikriti su- 
radnju i jednih i drugih, prvo s talijanskim fašistima, a kasni- 
je, kad je Njemačka oslabila nakon bitke u Staljingradu, 
sve češće i s njemačkim nacistima. Konačno, trebalo je 
uklopiti u očima svijeta partizansku borbu protiv Hrvatske 
u okvir međunarodnog antifašističkog rata. Stoga su jugo- 
slavenski povjesničari brižno skrivali činjenicu da je srpski 
ustanak protiv nove hrvatske vlasti buknuo prije ikakvih 
progona Srba. Osim toga već se godinama nastoji zatajiti 
potpuno otvorena suradnja desnih srpskih ustanika s talijan- 
skim i njemačkim vojničkim i političkim snagama, dok se 
suradnja lijevih ustanika sa službenim saveznicima Neza- 
visne Države Hrvatske stidljivo prikazuje kao izmjena za- 
robljenika, a ne kao više ili manje otvorena kolaboracija — 
prema prilikama i potrebama. 

Nasilje nije nikada opravdano, pa ni onda kada se drža- 
va bori protiv ustanika koji je nastoje silom srušiti. No pre- 
šućivanje početnih oružanih djelatnosti Srba protiv Hrvatske, 
te prikrivanje njihovih kasnijih nasilja, da bi se hrvatski na- 
rod pred svijetom prikazao kao genocidan, jest obični po- 
vijesni talsifikat koji danas sputava i one koji su u prošlosti, 
vjerujući u Jugoslaviju i u komunizam, prešutno ili otvoreno 
pristajali uz takvo prikazivanje srpsko-hrvatskog rata od 1941. 
do 1945. 

Potpuno je nerazumljivo da dio hrvatske ljevice još i 
danas iskorištava ovu ratnu protuhrvatsku propagandu, mi- 


sleći da time osigurava svoje mjesto na pobjedničkoj strani. , 


Ti krugovi ne vide da je porazom hrvatske države poražena 
ne samo hrvatska desnica, koja je svjesna svoga poraza, ne- 
go cijeli hrvatski narod uključivši hrvatsku ljevicu koja toga 
nije svjesna i koja se čudi kako joj danas oni s kojima se 
osjeća idejno povezana ne priznaju ni antifašizam ni pobjedu. 

Divlji srpski napadaj na hrvatski pokušaj oslobođenja 

1941. te rušenje hrvatske države sa strane onih koji su tada, 
radi slučajnog poklapanja interesa bili hrvatski saveznici, 
dok su stvarno bili njezini tajni, trajni ili povremeni, neprija- 
telji te održavali veze sa srpskim nekomunističkim pa i ko- 
munističkim pobunjenicima, njihovim službenim neprijatelji- 
ma, pokazuje dosta sličnosti s današnjim stanjem u Rspu- 
blici Hrvatskoj. Kao što je 1941. jedna borbena manjina, desne 
ali ne fašističke orijentacije, povela borbu za hrvatsko oslo- 
bođenje i u toj borbi imala na početku skoro jednodušnu, 
a kasnije nešto slabiju potporu hrvatskoga puka, na čelo 
novoga hrvatskog osloboditeljskog pokušaja 1989. ponovno 
se je stavila jedna borbena manjina, ovaj puta umjereno lije- 
ve orijentacije, većinom sastavljena od disidenata dotadašnje 
jugoslavenske komunističke vlasti. | ona je zadobila skoro 
jednodušnu potporu hrvatskog puka, koji je malo gledao na 
stranačke i ideološke razlike, nego je izabrao one koji su 
mu obećavali izlazak iz Jugoslavije i stvaranje novog slobo- 
darskog političkog, gospodarskog i socijalnog sustava u 
Hrvatskoj. 

Postoje, međutim, i neke razlike. Ustaški pokušaj 1941. 
poduprli su samo veoma malobrojni pripadnici hrvatske lje- 
vice koji su ubrzo, izazvani od talijanskih progona, u okviru 
partizanskog rata ušli u oružanu borbu protiv hrvatske države 
i za obnavljanje Jugoslavije. Pokret hrvatskih disidenata 
1989. i 1990. naprotiv dobio je iskrenu pomoć hrvatskih na- 
cionalista, i to ne samo na početku kada se je radilo o poli- 
tičkoj i materijalnoj potpori hrvatskoj oporbi, nego i kasnije 
kad je trebalo dati život za obranu onoga što se je postignu- 
lo na putu prema slobodi i nezavisnosti. 

Iz istoga središta s istim argumentima kao i 1941. Srbi 
su se ponovno podignuli protiv hrvatskog osloboditeljskog 
pokušaja. Ali ovaj puta je hrvatsko vodstvo pokazalo zamjernu 
strpljivost i unatoč velikih nasilja protiv hrvatskog pučanstva u 
predjelima gdje su Srbi ili većina ili jača manjina, obuzdavalo 
je hrvatsku reakciju, često i na štetu hrvatske vojničke obra- 
ne. Politički učinak ove suzdržljivosti bio je povoljan, jer je 
tako srpska agresija postala očevidna i srpsko osvajanje hr- 
vatskih krajeva toliko vidljivo, da ni najveći prijatelji Jugo- 
slavije, na čelu s američkim političkim “establishmentom“ i s 
europskim tehnokratima, nisu mogli prijeći preko toga. Za- 

nimljivo je da unatoč hrvatske suzdržljivosti i srpske agre- 
sije, isti krugovi u slobodnom svijetu koji su najviše podu- 
pirali disidentske pokrete u komunističkim zemljama i tako 
su po logici trebali pomagati isto takve disidente, tj. razoča- 
rane komuniste, u Hrvatskoj, od samoga početka pomažu 
protuhrvatsku spregu sastavljenu od ultranacionalističkih i 
imperijalističkih srpskih krugova (dakle u biti fašista) i Ju- 
goslavenske narodne armije, koja predstavlja elitu i oružanu 
snagu srpskog staljinizma i protuameričke srpske struje. Kroz 
četrnaest primirja i konačno kroz intervenciju Ujedinjenih na- 
roda koja se treba ostvariti slanjem plavih šljemova, ova 
glavna središta demokratskoga svijeta pomagala su zadnjim 
ostacima komunističkog totalitarizma i srpskog nasilnog 
ekspanzionizma u borbi protiv Republike Hrvatske koju vode 
*| hrvatski disidenti, razočarani komunisti, dakle ljudi koji 
su im po simpatijama i idejama najbliži, te koje danas etike- 
tiraju kao nacionalne ekstremiste da bi se opravdalo oče- 
vidno pomaganje protuhrvatske agresije. (Neosporno je da 
se primirje nameće uvijek kad su hrvatske snage započimale 
protuofenzivu, a nikada kada su srpske i komunističke snage 
u ofenzivnim pokretima.) U tome etiketiranju ova se demo- 
kratska središta uglavnom služe argumentima iz drugoga 
svjetskog rata koje također hrvatska ljevica, iz nerazumljivih 
razloga, održava na životu umjesto da ih konačno razotkrije 
i odbaci. 

Sve hrvatske struje morale bi danas čvrsto zastupati 
jedinstveni značaj hrvatske osloboditeljske borbe, a ne radi 
političkih predrasuda praviti razlike između bivših i sadašnjih 
hrvatskih osloboditeljskih pokušaja. Niti godine 1941. kao ni 
godine 1990. hrvatska borba nije bila ideološka nego je bila 
nacionalna i pučka. Bila je samo i isključivo borba hrvatsko- 
ga naroda za ostvarenje svoje države. Desnica i ljevica su 
politički pogledi na različita društvena pitanja, u svojoj biti 
prolazni i promjenjljivi, dok je javno izražena volja svih Hr- 


vata da budu slobodni onaj čvrsti temelj na kojemu treba ' 


počivati hrvatska međunarodna politika. 


To bi trebala biti jedina poruka svih Hrvata stranome 
svijetu. 


Joja Micov: 


STRAŠILA MOG ŽIVOTA: 
JUGOSLAVIJA-KOMUNIZAM-J(N)A 


Strano, nametnuto tijelo 


Averziju što hoće reći odbojnost, tek što ne gnušanie, 
ja ćutim pri samoj pomisli na nju. Klonim ju se čak i izustiti. 
Jer, i u njenu imenu je prijetvornost, licemjerna podvala, laž. 
Neko strano, nametnuto tijelo, daleko nepoželjno tuđe. Sada 
ioš i opasno. Nasrtljivo, Zlonamjerno, maligno. Dušmansko 
iznad svega! To što sada osjećam nova je kategorija čuvstva. 
Ono je, možda, podsvijesno, u neotpretanoj latenciji živjelo 
u meni i ranije, ne dopirući do jasne, oštre spoznajne diop- 
trije u moju svijest. Armija. Tudica koja smjesta asocira na 
drugu, udaljenu a nevoljenu blizanku po kojoj je. ne sumnjam, 
i dobila ime: Crvena armija. Gdje je onda razlog za daljinu, 
za njenu apsolutnu odsutnost od mene? Nedvojbeno u dvije 
stvari (stvari?): Jugoslaviji i komunizmu. Nisam bezrazložno 
upravo tim redoslijedom izgovorio ove imenice, zacijelo naj- 
nemilije mome ljudskom i građanskome biću. Valjalo bi ne- 
pristrano, trijezno o tome raspravljati. Ja sam međutim već 
ovog časa u drugom, povišenu, toničnome naponu. 


uqoslavija je prvo, najranije u iskustvu, najdublje u 
memoriji, strašilo mog života. Ja sam — kad slov je o 
njoj — još danas proprioceptivno neizmijenjen, osiećam 
otpor u psihi i u tijelu. Bilo mi je jedvice šest navršenih 
godina kada sam prvi put doživio Jugoslaviju na djelu. Vra- 
ćao sam se u vrsti dječačića i djevojčica, što je za hrvat- 
skim barjakom na čelu predvodila povorku moje rodoljubno 
pokrenute čeljadi s izborne neke manifestacije u Preku. Sti- 
gosmo već nadomak Kalima, kada nas na putu dužmorja do- 
čekaše oružnici. Već smo u Preku prebrodili tarapanu s bo- 
cama i stolicama koje su se lomile po lećima finanaca i žan- 
dara potpomognutih činovničkim i drugim “reponjama' (ta- 

ko smo s prezirom zvali jugoslavenske režimlije), a sad ih 
evo i tu. Raspršismo se uokolo, a ja sam, sjećam se, trčao 
uzbrdicom Brgačelja u Glavine, sve kroz maslinike, preska- 
čući suhozide, budući da je dugo, za mnom, uporno grabio 
cokulama po kamenju žandar koji se derao uzorno srbijan- 
ski: “Stoj! Kamo begaš, majku ti ... hrvatsku, sad ću da 


. 

Srebrena orlovska pedesetdinarka 


A već u prvom osnovne, stanoviti učitelj Feliks dvome- 
tarska, inače manekenski vitka, naočita četnička spodoba pli- 
tko zalizane crne kose s brazdom izvukao me je za nastave iz 
razreda i odveo na tavan škole gdje me, bacajući srebrenu 
orlovsku pedesetdinarku na završnu stubu od granita (ili 
prag?), zveckanjem mamio (“Koliko sladoleda možeš za to 
kupiti!'"') uz obećanje da će mi je odmah dati, ako mu otkrijem 
imena “lica" (mahom domaćih ljudi) što su kod “Vuka", pod 
mojim prozorom (dvorišno svratište pok. Jose Kurtina), pje- 
vali “Vilu Velebita" i druge hrvatske pjesme. Dakako da sam, 
iako još mališan, prozreo nakanu hulje te, glumeći iznenadan 
nalet proljeva, kidnuo niz stubište, izbjegavši tako daljnju be- 
zočnu kupovinu i ucjenjivanje “pedagoške" jugonakaze. No 
nije bila nelogična ta moja dječačka reakcija. Mjesto u koje- 
mu sam niknuo bilo je izrazito hrvatski orijentirano i, uz na 
prste izbrojive reponje među učiteljima, trgovcima i po kojem 
obrtniku, listom je pripadalo HSS-u. Snažan protuauto- 
.nomaški pa i antijugoslavenski duh koji se s grudi majke 
sisao uz nauk dr. Ante Starčevića, don Ive Podana, Miho- 
vila Pavlinovića i don Jure Biankinia odlikovao je moj 
ribarski i težački puk što je u gajeti, krčmi, za stolom i 
po selu ne rijetko znao zaoriti da se utihom prolomi i do 
Zare: “Zadar, Trst i Pola naša biti mora", “Ustani Bane!...", 
“Oj hrvatska mati, nemoj iugovati!..." Pamtim i oporuku 
mog oca ribara (poginuo u brodolomu '39-e), radićevca lije- 
vog krila i organizirana stekliškog ilegalca povezana s prof. 
Antom Brkanom u Zadru, koji mi je za berbe maslina u Hripi 
a i drugdje ko u kakvu refrainu običavao otpjevati: “Nikada, 

sinko moj, ne smiješ zaboraviti devet volovskih žila što ih je 
tata primio po tabanima od srpskih žandara u Preku!" Da- 
kako, da sam u takvu ozračju i prerano politički dozorio. U 
pučkoj školi, sjećam se, uvijek za pjevanja kraljevske “Bože 
pravde" svi odreda turili bismo ruke u džep da — napnemo 
ioj rogove! 


Credere obbedire combattere 


I s takvim otporom u duši dočekasmo u nadi slobodne 
hrvatske države sramotni slom Jugostradije, a naša radost 
dvostruko se zamrači upadom talijanskih zavojevaču u do- 
maju. Umjesto “Živjela Hrvatska", udarnim zidovima moga 
sela pa i na školi stajalo je golemim slovima, na znanje a 
i ravnanje svekoliku pučanstvu: Viva l'Italia, Roma doma 
(Rim kroti), Credere obbedire combattere (Vjeruj slušaj bori 
se). Uskoro, s fašistima stigoše i četnici. Mrtvačke glave, 
kasnije i kokarde na čelu: dakle, oni od jučer, ali sad pratnja 
uljezu, revna služinčad okupatora. Umjesto s hrvatskom voj- 
skom i državom, suočismo se s Regnom d'Italia, mi — “Dal - 
mazia italianissima'' — s fašistima i bandom, isprva jugomi- 
nistra Nike Novakovića alias “Longa"', ubrzo pod vodstvom 
krvoločnoga Đujića, Momčila — da koga! — sa zapovjednič- 
kim mu štabom usred Splita. Vjeran portrait tog zvjerski osve- 
toljubiva kistanjskoga i kninskog “Azijata" (R.L.) ostavio 
nam je u svojoj prozi “II diario di un soldato semplice" (Dnev- 
nik obična vojnika) talijanski časnik za vezu izravno s njim. 
kao “voždom'" četnika u Dalmaciji, Raul Lunargi. Opirući se 
bjesomučnoj akciji talijanizacije pradavnog hrvatskog regio- 
na Grgureve Ninske biskupije — kolijevke hrvatske državnosti, 
umjetnosti i kulture — doživjesmo prva tamničenja uz racije te 
mnoštvena odvođenja u logore na Molat i u Italiju, prva 
strijeljanja i palež udruženom rukom četnika i crnokošuljaša, 
nažalost i granatiera regularne talijanske vojske. 


“Bezbožac i komunist" 


Predani na milost Vučici s liktorskim snopom pruća, am- | 


putirani od Majke (Nezavisne Države Hrvatske), što smo dru- 
go mogli do u šumu? I, pogana Jugoslavija nanovo nas do- 
čeka u zasjedi, ovoga puta s boljševicima, kao zaštitnička. 
spasiteljska vizija osloboditeljskih težnji ali i organiziranih 
političkih snaga za jedno novo, nadobudno, nacionalno i so- 
cijalno ravnopravno, poželjno sutra. Ja osobno, kao nepo- 
talijančiv Hrvat (kojemu su i prezime Ricov pokušali mijenjati 
u Rizzo) i deklariran antitotalitarac, što znači i antifašist, iz- 
bačen sam iz Klasične talijanske gimnazije pri Nadbiskup- 
skom sjemeništu u Zadru pod optužbom: “bezbožac i komu- 
nist". Bolna uvreda i još bolnija jer nepravedna, teška, ne- 
podnošljivo sramna kleveta. Bio je srpanj 1943. Zelen sam 
bio, ali ja sam već dobro znao što je to Komunizam, budući 
da sam jasno već dotad i na vlastitoj koži iskusio što je i 
kakav je njegov crni brat, krsna imena: Fašizam! U mojim 
rodnim Kalima tamošnji ustanički velmože na terenu (čast 
čestitim hrvatskim borcima, mrtvima i živim, u partizaniji onog 
doba!) pripremale su mi u međuvremenu kamen sa žicom o 
vrat, kao kandidatu za "podvodni bataljun". Nije bilo mnogo 
vremena za provjeravanje, a “on (tj. Joja Ricov, op. p.) na- 
lazi se u talijanskoj gimnaziji, dakle: talijanski špijun!" 
Apsurdno sretna okolnost da me okupator izbacio iz škole 
i konvikta, pod navedenom optužbom, spasila mi je život. 
Ali neposredno po povratku u Kali uslijedile su kušnje s pro- 
vjerama, no ja sam se smjesta uključio u pokret otpora zavo- 
jevaču, shvativši i onaj kulturno-prosvjetni i promidžbeni rad 
na terenu kao prilog rodoljubnoj borbi moga hrvatskog življa 
na otocima i u priobalju za domovinsku stvar. Bila je to poza- 
dinska fronta hrvatskoga otpora u kojemu sam i ja, nikad i 
nikakav ratnik, našao svoje mjesto u pisarskoj pripomoći pri 
Mjesnom NOO-u Kali, u izradi gumenih pečata za odbore 
susjednih nam sela, u pravljenju Titovih portreta (“najveći 
sin hrvatskoga naroda Josip Broz..." pisalo je na poledini 
poznate Skriginove fotografije “Vrhovnog komandanta" u 
šubari sa srpom i čekićem na zvijezdi), u ispisivanju parti- 
zanskih pjesama za oslobođeni teritorij, u pravljenju križeva 

i portreta poginulih boraca, višejezično pripremljenih letaka 
za minska polja i neprijateljske garnizone, kartonskih šablo- 
na za hitro ličenje Maršala i parola po zidovima, itd. Ali u 
isto vrijeme vodila se sa mnom i ideološka bitka rasprom, 
ona koju je, pretpostavljam, doživio i svaki drugi pripadnik 
Pokreta u borbi i na terenu, koji nije mislio komunistički. 


“Obračunaj s religijom!" 


Znajuđi za moje dubinsko kršćansko uvjerenje pa i 
praktično ispovijedanje vjere redovitim odlaženjem u crkvu, 
prvoborci, mahom boljševičke strukture, makar do jučer 
neki od njih i sinovi orjunaških familija, još ljeta 1943. go- 
vorili su: “Iščupaj toga tvog Boga, obračunaj s religijom, 
napravit ćemo sutra od tebe velikoga čovjeka. Bacit ćemo 
te na međunarodnu pijacu!"' Pa nisam ja nekakav trgovački 
artikl, branio sam se. “Stvorit ćemo od tebe diplomatu, kako 
ne razumiješ?! Ovaj BUdi (mislili su na Budimira Lončara, 
partizana također, ali iz susjednoga Preka, šeta — ako nea 
griješim — općinskoga KNOJ-a: Korpusa narodne obrane 
Jugoslavije, ! op. p.) nije ti do gležnja ni po pameti ni po 
jezicima. Ako ne raščistiš s Bogom, to što bi sutra mogao 


“biti ti, bit će BOdi!" I, odista, ti moji primitivni otočki “revo- 


lucionari"', koji su već onda planirali svoje kadrove, nisu pro- 
rekli neistinu: Budimir Lončar preko KNOJ-a, OZN-e i UDB-e 
dotjera, vidjesmo, i do ministra vanjskih poslova Jugosradije! 
Tu je, na djelu, debelo već bio zaorao brazdu i Komunizam: 
opaka najpodmuklija i najbezdušnija, svedopiruća mora moje, 
bez trunke predaha, zaista ugrožene mladosti. Ona koja me 
praktički ni do danas, iako već: crkotina, pače sjena uspo- 
mene, nije do kraja napustila. 

A vojska? Jamačno partizanska, zar ne? Pa, vidite: da- 
leke '42. (kako ju pamtim ja) bila je zapravo klapa, ilegalna 
a tek naslutiva, gotovo neopstojeća, konspirativno združenih 
mladaca. U mome kraju ponajprije “Žicara'", seoskih lola ri- 
bara i probisvijeta (obzirom međutim na poduzete akcije, 


posebice oslobađanje Vojina Zirojevića iz žicom ograđena 


1 [Iz KNOJ-a se, kasnije, razvila OZNA, UDBA i Kos, 

logorskog obruča na Ošljaku, mora se priznati nevjerojatno 
hrabrih!) kojima se naknadno pridružiše i brojni mladi mu- 
ževi, učenici i zanatlije, djeca nadasve HSS-ovskih obitelji 
što su u antifašističkom ratu protiv okupatora kroz komesar- 
ske tlapnje i obećanja, u pothranjivanoj nadi, gledali ozbilje- 
nje i svojih stranačkih ideala nacionalne i socijalne pravde. 


Preveslan u Jugoslavena 


Dakako da su u radionicama skojevski i kompartijski 
dojenih te danonoćno prepariranih trojki, udarnih grupa i 
odreda, uskoro četa, bataljona, brigada i divizija, 1942. i kor- 
pusa inicijalne NOV (Narodno oslobodilačke vojske) i POJ 
(Partizanskih odreda Jugoslavije) sljedbenici HSS-a i drugih 
političkih pripadnosti i orijentacija, u početku rijetko, kasnije 
sve gušće, alterirali u komuniste. Alterirajući u komunista, 
tanjila je nacionalna, debljala za uzvrat internacionalna os, 
boljševički skoro planetarno strukturirana marxističkog, što 
hoće reći ateističkog, i “vjernika .i borca. Tako je Hrvat, 
partijski preveslan u Jugoslavena, besklasnik u klasna bojov- 
nika univerzalne Zemljine utopije boljševički projicirana svije- 
ta. Tu su Srbi, ostavši najčešće nedirnuti u svojoj vertebral- 
noj nacionalnoj osi, prevarili Hrvate, osiguravši već u startu 
pobjedu Srboslaviji. Čoporni četnički prijelazi, posve sraču- 
nati, na stranu partizana od kojih se odvojiše još jeseni 1941. 
političkim razlazom Draže Mihajlovića i Broza, i to baš sada, 
u drugoj polovini 44-e, kad se već nazirao kraj rata i poraz 
Tripartitne sprege, zajamčili su i s boka kadrovsko i političko 
fazoniranje druge, ne više oficijelno Kraljeve nego Maršalo- 
ve, republikanske, u biti aleksandrovske, obnovljeno unitari- 
stičke i države i vojske. Na teritoriju Hrvatske, koja je već 
krajem 1943. raspolagala silom od preko 280.000 partizanskih 
vojnika i gdje su se vodile sve odlučujuće ofenzive dok je 
Srbija brojila svega nekoliko tisuća antifašističkih gerilaca, 
sada je već nadmoćno vladala Srbija, isprva osobljem tzv. 
komandnoga kadra, naskoro i jezikom, upravom i duhom. 

Progoni i zatočenja 


Još tijekom rata listilo se Hrvate. Moglo se to naslutiti, 
već i u samome početku, sa slučajem Kerestinec. Nije li do 
danas ovijen velom tajne bijeg a time naravno i logička po- 
gibija Augusta Cesarca, da ne spominjemo one ostale? A 
smrt Lole Ribara i drugih, sve do obračuna s Hebrangom te 
hrvatskom vojnom i intelektualnom elitom ljevice '48-e, '49-e 
i dalje? Što se pak mene, lijevog antitotalitarista, kršćani- 
na i Hrvata tiče, moje zaruke s jugo-boljševizmom pukle su 
već prvog ljetnog predvečerja '43-e na ispitu agresivna mark- 
sističkog ateizma, a kolovoza '47-e prvi sam put olisičen od 
dojučerašnjih mi drugova iz rata i nacističkog konclogora 
na Musapstanu ponad Zadra svibnja '44-e kao osumnjičeni 
“ubojica" komunista pk. Frane Kuštere — oznovske politič- 
ke žrtve. Otada nadalje nikada za mene nisu prestala sumnji- 
čenja, pretresi, uhićenja, diskriminacija svih mogućih oblika, 
progoni i zatočenja. Jedna od delikatesnih ali kontinuiranih 
metoda dominiranja i manipulacije ljudima bila je ucjenji- 
vanje i prijetnje vezane za /ne/prihvaćenu suradnju s re- 
žimskim forumima ili bazičnim organima Partije i društva, 
posebice s UDBOM. Jugonacističke, potkožno srbofilne or- 
ganizacijske strukture na svim razinama nisu opraštale ap- 
stinenciju i pasivnost, ponajmanje bijeg i nadigravanje. Čak 
i iznimna zauzimanja i udarnički pothvati na dobrovoljnim 
radnim akcijama izgradnje ili obnove porušene i zaostale 
zemlje, kod ljudi koji duhom nisu bili njihovi, tumačili bi se 
kao “gluma" i “maskiranje'' (osobne) “neprijateljske naravi" 
pa čak i — doslovce — “prikrivanje"' (i opet osobne!) “nepri- 
jateljske djelatnosti". U toj bezočno rafiniranoj režimlijskoj 
meštriji prednjačili su skojevci, partijska uzdanička avangar- 
da, specijalno janjičarski dresirana u srednjoj školi, barem 
kako ju nosim u gorkoj uspomeni ja iz Gimnazije u Zadru. 


Upregnuti u “njihov volopreg 


Sve te strukturalne elemente posjedovala je i isijavala 
ih iz svojih sivozelenih brloga i vojska, pompozno demagoški 

samokrštena: Jugoslavenska narodna armija. A vodili su ie 
ispred otočkih prvoboraca na hrvatskome tlu Ravnih kotara, 
Bukovice, Bosne, Like i sjeverodalmatinskog arhipelaga Du- 
bajići i Mamule — propali đaci i podnarednici raspale Simo- 
vićeve soldačije. Simo Dubajić, nomadski razbojnik u geni- 
ma, koji je i u “internacionalističkim'' formacijama _ NOV i 
POJ-e još '43-e i '44-e, u Bukovici i okolici (Lisičići, Ervenik 
i redom prema Kninu), vrlo dobro znao koji zaselak (jer je 
hrvatski!) treba martološki “srediti", što hoće reći “očistiti" 
i spaliti, a koji (jer je srpski!) bezuvjetno i apsolutno saču- 
vati. “Ta njih (opravdavao se na pitanje “zašto?'", misleći 
na svoje rišćane, “ op. p.) ionako sve nevolje prate, svi ih gone 
i svi po njima haraju" — parafraziram izjave njegovih vla- 
stitih ortaka i očevidaca još uvijek na životu. što smo dakle 
mogli očekivati, upregnuti već onda u “njihov" volopreg. 
okupirani još i prije slavodobitna “oslobođenja i, na vlastitoj 
nam djedovini, predvođeni od — vidjesmo ih, deklarirane, 
barem posljednje dvije godine, kojih i kakvih — četnika! 
Nismo se mnogo zanimali za povratak tolikih naših jugo- 
oficira koji su neposredno nakon rata napuštali voisku i vra- 
ćali se na svoje ribarske lađe, tunolovce, zemlju, škole... 
Hrvati su obavili svoj posao osloboditelja od okupatora i do- 
bar dio njih pohrlio je na svoja predratna mjesta — tako bar 
u mome oiočkome kraju. Rijetki, ukrušeni i karijeristi — među 
njima i po koji uvjereno jugoslavenski i snoboljševički in- 
doktriniran idealist — ostaše služiti Armiji. Ali filter za pri- 
jem novih pomladbenih kadrova, posebice pitomaca za voj- 
nu akademiju, oficirsku službu i pilotiranje u zrakoplovstvu, 
ako se radilo o Hrvatu, bio je gotovo nepropustiv. Kroz upit- 
nike i propitkivanja zavirivalo se i do četvrtoga koljena u po- 
litički, stranački i ideološki, nadasve nacionalni gen. Jedna- 
ko i u miliciji, za koju su Hrvati oduvijek pokazivali prezir 
umjesto interesa. A takav odbojan odnos naspram ustrojaba 
vlasti najočitiji je dokaz da Jugoslavija, makar tobož predvo- 
đena Hrvatom po rođenju, nije njihova nego tuđa država koju 
oni ne prihvaćaju i ne vole, a koju moraju podnositi. Sve to 
isplivalo je na površinu, počelo izbijati iz taloga jugokrečine 
po smrti Titotaurusa. Ali vidjelo se to i mnogo mnogo ranije. 


> Rišćani ili hrišćani, tj. pravoslavni (Srbi). 

Ja? Osobno moje, mislite, iskustvo s jarmi-jom? Pa, ne 
mogu se, istini za volju, baš dokraja potužiti. Eppure!* iako 
naime sudionik NOB-e skoro pune dvije godine, bio sam pri- 
siljen, ali ne odmah nakon rata, služiti vojni rok, i to u kažnje- 
ničkome, tzv. Sievernome, logoru u Leskovcu. Bilo je to ne- 
posredno po grgurskom sužanjstvu, Godine Gospodnje 1961. 
No, i u prvoj i u drugoj /ne/prilici radili su mi o glavi. Na 
Grguru, za šumorjeda, sjekirom koja je promašila u ruci 
potkupljena Alije, siledžije iz Goražda; u Serviji vojnim su- 
dom koji mi namijeniše ili, još preciznije, naumiše prirediti 
(ali i tu — ima Jahve! — malčice prekasno) brižno zauzlane 
snage tamošnje /h/Udbe & KOS-a. Iz prve minirane klopke 
izvukao me prijatelj Salvatore, Quasimodo, da — nobelo- 
vac —peticijom na Predsjednika SFRJ; iz druge liječnik, pu- 
kovnik po činu, ali Hrvat + (Lastovcu harnom i ovom zgodom 
hvala!), šef na Neuropsihijatriji Vojne bolnice u Nišu.koji 
me je — prozrevći opasnost po zdravlje i moj život u jedi- 
nici kojoj me dodijeliše, a iznimno je cijenio moje književno, 
posebice prevoditeljsko djelo — svojim komisijskim nalazom 
oslobodio, ali zanavijek, vojske. Velika, hvalevrijedna, divna, 
jedina svijetla točka u mraku i baruštini prljave, montiranim 
procesima vične i istrenirane, zločinačke Armije. Ali sada, 
kada je Gavan otpirio, Servija je zaigrala na svoje, dugo ču- 
vane za leđima, zadnje karte preko .SANU. Pridružila joj se 
Patrijaršija, s petom kolonom “Ugroženih'' u Hrvatskoj i s 
vojskom (“jugoslavenskom'"' i “narodnom''!) koja je sve do 
Kijeva, dalekosežno a potkožno operativna u velikosrpske 
ekspanzionističke svrhe, pred međunarodnom javnosti poku- 
šavala kriti svoje smradne okupatorske šape s gusjenicama 
tenkova već na djelu. I zločin uniformirana dedinjskog g-ma- 
za, u simbiozi s balvanijom, danonoćno je bubrio, čudovište, 
umnažajući se slikama patologije i izobličenja i sama Alighie- 
rieva Pakla, od ćelija do Dalja, Ravnog, Petrinje, Osijeka, od 
Vinkovaca do Nove Gradiške, od Dubrovnika do Zadra. 


5 Pa ipak (tal.). 
1 Prof. dr. Željko Lesić. 

Višenacionalno rastošena 


| ta izdvojena među “nesvrstanima", četvrta po organiza- 
ciji i oružanoj moći u Europi, pola stoljeća gomilana i osu- 
vremenjivana, odista moderna, nekoć “s-lavna Titova Armija" 
skinula je do kraja k-rabulju sa svoga ubojičkog lica. Upre- 
gnuta u višenacionalno rastočena kola pod komandom fiuhrer- 
sko-duceovskog epigončića crn/ovn/gorskoga korijenja, pa- 
ranoika Snobodana Muloševića, trebala je poslužiti ozbiljenju 
svjatosavskog i Vuk-jeg mita o Vevevevevelikoj Serviji, ali 
ne od Virovitice do Karlobaga nego od Podravlja do Istre, ne 
bi li se zatomio petstoljetni robovski kompleks sramotno 
podložne jer otomanizirane, Duš/m/anove Serviae, podmi- 
rio teritorijalni dug, nadoknadila b-ruka kopilenskog usuda, 
vratio, martološki i janjičarski, danak u krvi Turčinu! | evo 
uz krimen koji se ne gasi, uz ranu koja još peče na živu a 
iščupanu hrvatskome mesu — tijelo Croatiae žrtveno! —, 
sveoružana mašinerija sumanuta servijanskoga vožda kotvi 
se m-režom smrtonosnom posljednjeg ko-mesarskoga pauka, 
ukopana u njedra Hrvatske — srce Europe, u Herceg-Bosnu 
Tvrtka, Stipana Tomaševića i zadnje arvatske kraljmajke Ka- 
*arine Kosača. Čuvaj se, Herceg-Bosno ponosna, poput Baka- 
čeve Kupe za Hasan-pašu Predojevića ubojito orna, orna 
jer horvatska, do u nepovratan Drinin vir! 


Larve od anthroposa 
otrovne izlučine Belzebuba 


Larve od anthroposa, tupavi abadžijski đenerali s pod- 
ložnicima do redova s rob-otiziranim of-vic-irima marke su 
kojima se diči krepalina Jugostravije i njene satanizirane 
h/ar/a/mije. U “Maćuhi Aidsuropi" izredao sam u slijedu 
otrovne izlučine Belzebuba: 


Mamu/mu! la 
mitoman besprizorni 


Kadija uzoriti 
sjeme justificirana boje 

Had-žić iz podzemlja 
bezdušni! 
vololik a olinjao 


Buzdelac-krandić-marvtić. .. 


podobes I/epoletama 
obezljuđene 


kojih će stidjeti se Srbija — 
okaje li zločin! 


kojih će stidjeti se /s/pravoslavlje — 
zaboravi li nož! 


kojih će stidjeti se Europa — 
iskupi li ravnodušnost! 


Lukavstvo-otimačina-aut/omat/izam, podmuklost-bez- 
dušje-vjerolomstvo! Ne samo bestijalno strasno a dovitljivo, 
sveništiteljskom mržnjom za-dojeno osvetoljublje i gramza, 
nego i demonizam u ortakluku s kokardijom, silovanju pljački 
paležu, obrednu i športoidnu glavometu žrtava — bedževi su 
i odličja soldateskne rulje srbohordi. 

Ubojička i štetočinska bilanca, pitate me, armijskog kri- 
minalca? 

Moguće li ju je još sačiniti i dati? Bez registracije gospo- 
darstvenih, komunikacijskih, prometnih i drugih gubitaka, 
bez navođenja bezbroja materijalnih i duhovnih dobara, osob- 
nih ljudskih tragedija i stradavanja, globalno i okrualo: tri- 
desetak gradova i sela djelomice ili posve pretvorenih u ko- 
sture; iznad šest stotina sakralnih i drugih kompleksa i obje- 
kata, spomenika umjetnosti i kulture, načetih ili brisanih do 
tla; više no 20.000, s jedne i druge strane, poginulih i iščez- 
lih; preko 16.000, samo na napadnutoj strani, ranjenih i osa- 
kaćenih; 40% industrijskih kapaciteta u razvalini; preko 
200.000 ostalih bez posla; 750.000 izbjeglih, prognanih, ras- 
pršenih... 

Htio bih svjetionicima Radoje Domanović — satirik, 
Bogdan Bogdanović — arhitekt i ne jednim još među inima, 
nedvojbeno čestitim srpskim sinovima, makar i bezimeni bili, 
braniti obraz i čelo Srbije i njena naroda, ali ponestaje mi i 

hrabrosti i daha pred mnoštvom nakaza u krugu — večeras 
i Raškovića na ekranu! — pred Hadom kojem pribivam. 

U servo-vizantijskom naumu iskupljenja pogledajte spek- 
takl “Predsednišiva“' s Kostićem, podjelu im uloga; pogledajte 
igru i dalje mitomanski sparušenih (CCCC — Samo sloga 
Srbina spašava!) leadera i leaderčića u pokušaju izvlačenja 
— pred okom UN i svijeta — iz oceana krvi i fekalija! 


S Armijom i kamom poistovjećen 


Delikatesne (narod se jedan poistovjetio i s armijom i 
.s kamom!) njihove genocidne mete ostat će za naraštaje 
zvjerokolji Banije i Slavonije, Baranje, Hercegovine, Dalma- 
cije: Vukovar, Ravno, Škabrnje... Ekocidna schizophrenia 
najvandaliziranijega barbarizma: Plitvice, Lokrum, Trsteno 
— s arboretumom ilorealnih unikata do jučer u njihanju na 
površju od 10.000 hektara gdje se i kamen, uz i pokraj na- 
palma, pokušalo sažeć — fosforom! A kulturocidi grobalja 
i knjižnica: Boninovo ravno na Dan mrtvih, Vinkovci s 85.000 
spepeljelih svezaka u posve uništenoj Narodnoj knjižnici i 
čitaomici. Zadar — čak i u vojnim bibliotekama gdje su pred 
jednim učilištem JNA dvadeset punih dana na pomno pri- 
premljenoj i alimentiranoj lomači pušeći se izgarali deseci 
i deseci tisuća latiničkih primjeraka knjiga, dok su ćiriličke, 
sve, ostavljene svjedočiti, OUN-u i EZ-cu, o srpskom karak- 
teru Zadra! A artocid remek-djela skulptorske i graditeljske 
umjetnosti: Sveti Jakov u šibeniku, Sveta Stošija u Zadru, 
Jurjev (Dalmatinac) utvrdbeni sustav, zidine i jezgra Dubrov- 
nika! Sve je to nasljedstvo, miraz za budućnost neporočne, 
premile nam, bratske, nedužne JNA. Ona i dalje, po oporuci 
tateka joj Josifa Titeka Karađorđevića, a pod mudnim ru- 
kovodstvom despotskog trijumvirata Mulošević-Kostić-Adžić, 
uz asistenciju i konzulenciju preumnoga Jovića, čuva ravno- 
pravnu i nesvrstanu nam (nam-a ili njim-a?) Jugosradiju. No, 
za klonuće, razloga više nema. 

Hrvatskoj svih Hrvata 


Tisućljeće dozivana, vila svih Hrvata, uspe se već na 
brdo, najviši vrh Velebita i ushićena kliče: “Ave ave, Mater!" 
Ne više priležnici utopljenoj u anonimnost, ne nahočetu me- 
đunarodnoga prava nego od četvrt organizacijski ustrojena 
Planeta priznatoj, suverenoj i neovisnoj, Hrvatskoj svih Hr- 
vata. A drska i bahata balkanska neman, crni Jugotyranno- 
saurus, još jutros ubojit i u papku, stropoštao se niz Avalu 
i zaplivao, crkotina živa, krvavim vodama Dunava, zagadiv- 


ši sve. Uputio se, bi-jedan, Čornom ka morju Rasiji — kamo 
drugo? — ravno u čmar (ili anus) Sovtyrannosaurusa raspala 
već — belgradskom kopiletu ususret i na pamjat! — per 
omnia saecula saeculorum. Amen! 

Tako budi! 

Dr. Enver Mehmedagić: 


ETNIČKA PRIPADNOST BOSANSKO-HERCEGOVAČKIH 
MUSLIMANA 


Kada su vjerski kao i tadašnji politički komunistički 
predstavnici bosansko-hercegovačkih muslimana objeručke 
prihvatili Tito-Kardeljevu formulaciju o ““muslimanskoj narod- 
nosti", ovo je prihvaćanje u ono doba bilo razumljivo, jer su 
u sjećanju bosansko-hercegovačkog pučanstva, naročito 
cnog islamske vjeroispovijesti, bile još svježe uspomene 
na masovne pokolje koje je ovo pučanstvo pretrpjelo za vri- 
jeme rata od strane četničkih postrojbi Draže Mihajlovića. 
Braća Radoje i Živan Knežević, akteri “puča" od 27. ožujka 
1941., koji je tadašnju Kraljevinu Jugoslaviju uvukao u rat- 
ni vrtlog, u svojem monumentalnom djelu “Sloboda ili smrt", 
objavljenom u Seattle, U.S.A., 1982., na stranici 47 na ova- 
KAV način, naravno subjektivno, opisuju tadašnje događaje: 
“što je život u Bosni i Hercegovini činilo još čemernijim i 
krvavijim, to je odnos koji se već 1941. stvorio između zati- 
ranih Srba i Muslimana. Bilo je nesumnjivo ustaški raspo- 
loženog elementa među Muslimanima i taj nosi jedan dio 
krivice. Ali, da bi zakrvavili te dve nacionalne grupe, usta- 
še su se često sami prerušavali kao Muslimani kad su vršili 
pokolje Srba po selima. To je, opet, neizbežno, dovodilo do 
odmazde srpskih odreda nad muslimanskim stanovništvom. 
Srećom za obe strane, podigli su se trezveni glasovi Musli- 
mana u više navrata i oni su naišli na odjek i kod Mihajlo- 
vića i u dušama bosanskih Srba." 

Zanimljivo je da se braća Knežević, spominjući musli- 
mane, služe velikim slovom, što znači da je tada, 1982., i 
srpska politička emigracija, ili bar njen najeminentniji dio, 
prihvaćala Titovu i Kardeljevu koncepciju o posebnoj narod- 
nosti muslimana Bosne i Hercegovine. Gledajući iz perspekti- 
ve političkog pragmatizma i uzimajući u vid da tada još nije 
bio predvidljiv pad ne samo komunističke Jugoslavije nego ni 
Jugoslavije kao međunarodnog subjekta, bosansko-herce- 

govački su muslimani u vidu tadašnje politike predstavljali s 
jedne strane “tampon'" između Srbije i Hrvatske, a s druge 
eu služili kao lanac povezivanja Jugoslavije kroz jednu “tam- 
pon republiku" u kojoj su posjedovali relativnu većinu. 

Nakon pada komunizma u zapadnim dijelovima Jugo- 
slavije, prvo na izborima u Sloveniji, zatim u Hrvatskoj, obje 
zapadne komponente još uvijek živućeg međunarodnog po- 
litičkog subjekta Jugoslavije ponudile su istočnoj kompo- 
nenti, tj. Srbiji, konfederalno ustrojstvo države, u kojem bi 
obliku Jugoslavija, kao međunarodni subjekt, nastavila ži- 
vjeti. Da je tada bio prihvaćen ovaj prijedlog od strane Srbije, 
pragmatični smisao opstanka muslimanske narodnosti kao 
tampon tijela u novoj državnoj zajednici bio bi shvatljiv, iako 
bi trebalo uzeti u obzir i “slovensku varijantu" koja je, u 
slučaju neizvedivosti prve ponude, nudila konfederaciju triju 
jugoslavenskih republika: Slovenije, Hrvatske i Bosne i Her- 
cegovine, a o čemu je pisao i talijanski tisak, među inima 
i poznati milanski dnevnik “Corriere della Sera" koji se je 
pozivao na povijesni kontinuitet suživota ova tri subjekta u 
bivšoj austro-ugarskoj monarhiji. Pa ni referendum prove- 
den u Hrvatskoj nije iežio apsolutnoj neovisnosti Hrvatske 
nego je biračima bila ponuđena formulacija “centralizi- 
rane" Jugoslavije ili njena konfederalizacija i hrvatski je na- 
rod glasovao za ovo drugo, iako su sve ankete potvrđivala 
da hrvatski narod želi apsolutnu neovisnost i odcjepljenje 
Hrvatske od Jugoslavije i da su većinski glasovi dati za kon- 
federaciju zapravo smjerali nezavisnosti. 

Stvarno nepostojanje jedne muslimanske univerzalne 
narodnosti (jer Umma je spiritualna zajednica ispovjednika 
Islama kao što i katolici i općenito kršćani imaju vjersko za- 
jedništvo, a što ih nije priječilo da, kao u prvom slučaju, vode 
i međusobne ratove o čemu nam svjedoči povijest čoviečan- 
stva) primoralo je bosansko-hercegovačke muslimanske du- 
hovne kao i političke predstavnike da automatski kroz formira- 
nje vlastite specifično muslimanske narodnosti porade na toj 
narodnosti i u univerzalnom smislu, stavljajući se time i neho- 
tice uz bok islamskog integralizma i fundamentalizma aja- 
tule Khomeinija kao i islamskih fundamentalističkih pokreta 
kao što su “Braća Muslimani" čiie je jako uporište oduvijek 
bio Egipat a danas su to i Tunis kao i Alžir. Ukoliko žele 

sačuvati svoju muslimansku narodnost, muslimanski politički 
i duhovni predstavnici Bosne i Hercegovine su primorani da 
postanu “europskim mostom" islamskog integralizma u vjer- 
skom ali i u političkom smislu. Pri tome ne mogu računati 
niti na muslimane Albance Kosova koji se nacionalno osje- 
ćaju Albancima, a što je slučaj i makedonskih muslimana 
Albanaca, a niti sa muslimanima Bugarske koji se, što se 
etničkog aspekta tiče, osjećaju Turcima. Jest, dr. Alija Izetbe- 
gović se je često pozivao i poziva se na Tursku u kojoj je 
vjerski elemenat učinio zamašan prodor u politički okvir ove 
republike. Međutim Turska je laička republika i njene oru- 
žane snage, povodeći se principima Kemala Ataturka, ne 
dozvoljavaju pretapanje toga fundamentalnog laicizma tur- 
ske republike u vjerski integralizam ili ftundamentalizam. To, 
uostalom, ne odgovara niti globalnoj politici Washingtona 
koji preko Ankare i Sofije nastoji učvrstiti svoje pozicije u 
političkoj dominaciji cijelog ovog područja, a što je navelo 
Grčku da stvara javne i tajne saveze sa Srbijom Slobodana 
Miloševića. 

Karakteristika moderne bosansko-hercegovačke musli- 
manske politike je dakle “zatiranje vlastitog hrvatskog etno- 
sa" u smislu održavanja muslimanske nacionalne posebno- 
sti, a što ju na dulji rok dovodi u sukob sa Zapadom, jer je 
neizbježan budući obračun ovoga s islamskim fundamenta- 
lizmom u koji su, vjerojatno i nehotice, uvučeni i bosansko- 
hercegovački muslimani. Stvaranje jedne zasebne bosanske 
narodnosti, koju je desetljećima propagirao u političkoj emi- 
graciji g. Adil Zulfikarpašić na veliko promican u zagrebač- 
kom tisku 1990. (valjda iz razloga što je bio aktivan u Titovu 
partizanskom pokretu), pokazalo se neostvarivim iz jed- 
nostavnog razloga što većina pravoslavnog stanovništva 
Bosne i Hercegovine, tj. Srba, kao i onog katoličke vjere 
(Hrvata), nije prihvaćala da se odrekne vlastitog srpskog ili 
hrvatskog etnosa da bi udovoljilo aspiracijama tamošnje 
muslimanske politike. Trenutačno procjenjujući tko je onog 
časa bio “jači" i vidjevši da je nemoguće ostvariti “bosansku 
nacionalnu posebnost", gg. Zulfikarpašić i Filipović poku- 
šali su, uz znanje bar jednog dijela Stranke demokratske 
akcije, stvoriti aranžman sa Slobodanom Miloševićem, a što 
je opet naišlo na oporbu većine spomenute stranke kao _i 

samog g. Izetbegovića. Ništa nelogičnog u tome, budući da 
je Stranci demokratske akcije bilo jasno da je sa Srbijom ne- 
moguće postići paritet odnosa na duži rok od onoga koji 
ovoj odgovara za prvo vrijeme stvaranja jedne “mini Jugo- 
slavije'" odnosno njenog istočnog dijela u koju bi bio političko- 
privredno uključen i onaj srednji koji je pripadao bivcoj, 
komunističkoj Jugoslaviji. 

Odbacivanje “srpskog koncepta" nućenog od strane 
gg. Zulfikarpašića i Filipovića kao i ne ustuk pred negira- 
njem hrvatskog einosa bosansko-hercegovačkih muslimana 
navelo je Izetbegovića na korak propagacije “zajednice šest 
republika" po uzoru na Zajednicu nezavisnin država bivšeg 
Sovjetskog Saveza koja još uvijek nije stabilizirana i .pod- 
vrgnuta je strašnim udarcima privrednog kolapsa. Izvjesna 
analogija u tom pogledu sa republikama bivše Jugoslavije 
postoji samo u privrednom aspek!u. što se pak tiče politič- 
kog aspekta, treva se upitati kzko g. Izetbegović uopće mo- 
že smatrati provedivim svoj plan o zajednici šest republika 
nakon tolike krvi koja je prolivena u osvajačkom ratu Srbije 
protiv Hrvatske? Ili kak< bi na takvo rješenje mogla pristati 
Slovenija koja je u kratkom ratu također pretrpjela srpsku 
vojničku najezdu, te se je voljom svojeg naroda, na slobod- 
nom izjašnjavanju, odlučila za svoju političku neovisnost? 

Povijesnim okolnostima kao i nesretnom geografskom 
ubikacijom jezgro hrvatskog naroda bilo je tijekom stoljeća 
podijeljeno na dvije čestice: katoličku i islamsku, i ne po- 
stoji niti jedan ozsiljni znanstveni izvor koji je to zanijekao 
ili bi to mogao zanijekati. Povodeći se političkim oportu- 
nizmom ali i stanovitim političkim sljepilom ova se činjenica 
trenutno prešućivala i prešućuje u Zagrebu kao što se niječe 
u političko-vjerskim krugovima muslimana Bosne i Hercego- 
vine. Ali kolikogod se “koprcalo" u traženju varijanti unutar 
ove realnosti, bosansko-hercegovački će muslimani naći ga- 
ranciju za svoj daljnji razvoj samo i jedino unutar svog hrvat- 
skog nacionalnog etnosa, u prisnim odnosima sa katoličkom 
(hrvatskom) komponentom Bosne i Hercegovine. Nije riječ 

o jednom “utapljanju" već o ostvarivanju odnosa izmedu dvije 
Hrvatske koji će osigurati i zajamčiti specifičnosti svake od 
njih. To je jedini put kojim treba krenuti političko vodstvo 
bosansko-hercegovačkih muslimana, put na kojemu im se 
mora pridružiti i katolička komponenta toga istog hrvatskog 
naroda. Dakle, političko-privredna slobodna i demokratska 
zajednica dviju komponenti hrvatskog naroda, muslimanske 
i katoličke, Zagreba i Sarajeva. 

Ante Birin: 


MLETAČKI UGOVORI - BORBA ZA HRVATSKE GRANICE 


Danas, nakon što smo u paklu rata po drugi put u ovom 
stoljeću izborili državnu nezavisnost, trebamo krenuti u bor- 
bu za obranu svojih granica. Da je pitanje obrane granica 
veoma važno u narodnom životu, a prema tome i u životu 
njegove države, najbolje nam pokazuje naša ne tako davna 
ali zato lažima prekrivena prošlost. 

Godine 1941. bili smo prisiljeni birati između teritorijal- 
no osakaćene države i fašističke okupacije. Trećega rješenja 
nije bilo. Tadašnje hrvatsko vodstvo izabralo je prvo rješe- 
nje, pravilno uvidjevši da je teže stvoriti državu nego mije- 
njati granice. U povoljnim prilikama mogu se vratiti oduzeta 
područja, ali za oslobođenje jednoga naroda i stvaranje nove 
države potrebna su desetljeća teških borba, mnogo žrtava i 
posebna međunarodna konstelacija snaga koja se rijetko pru- 
ža. Dvije godine kasnije stanje se doista promijenilo i hrvat- 
ska je vlada mogla poništiti nametnute Mletačke ugovore i 
povratiti Dalmaciju matici Hrvatskoj. 

Nažalost dio hrvatskoga naroda nije tada shvatio stanje u 
kojemu se je našla novostvorena hrvatska država. Nije shvatio 
da se sa stotinjak pušaka nije moglo suprotstaviti snazi deset 
talijanskih divizija spremnih za okupaciju ne samo Dalmacije 
nego cijele Hrvatske, te da je žrtva većega dijela Dalma- 
cije bila nužna da se spasi cjelina nacije. 

Ovo je stanje iskoristila velikosrpska propaganda da 
pod maskom partizanstva okrene hrvatsko pučanstvo ugro- 
ženih dijelova Dalmacije protiv vlastite hrvatske države. 
Na dr. Antu Pavelića bačena je ljaga novovjekovnog Ladi- 
slava Napuljskog, dok je hrvatsko vodstvo prikazano kao ve- 
leizdajničko. 

Jugoslavenska historiografija, koja je nastojala prika- 
zati Nezavisnu Državu Hrvatsku kao satelitsku i protunarod- 
nu, izbacila je tezu o “prodaji" Dalmacije kao cijenu za osva- 
janje vlasti a ne kao cijenu koju je hrvatski narod morao 
platiti da bi mu bila priznata novostvorena narodna država. 

Pri tome je ta historiografija uvijek. “zaboravljala" i preska- 
kivala poništavanje Mletačkih ugovora, koje je proglasila hr- 
vatska vlada odmah nakon kapitulacije Italije (8. rujna 1943.). 
Umjesto toga isticala je proglas ZAVNOH-a od 20. rujna 
1943. o ujedinjenju Dalmacije, Istre i otoka kao dokaz brige 
partizana za nacionalno oslobođenje Hrvatske, iako je stvar- 
no ovaj proglas izdan ponajviše zato da se ne bi izgubio 
najjači jugoslavenski propagandni argument u borbi pro- 
tiv NDH. 


Da je djelatnost hrvatskog vodstva u borbi za državne 
granice bila sasvim drugačija nego što ju je prikazivala jugo- 
slavenska historiografija, pokazuju nam službeni spisi, za- 
pisi svjedoka i druga dokumentarna građa. 

Iredentistička propaganda protiv hrvatskih krajeva po- 
stojala je i prije prvog svjetskog rata, ali je znatno ojačala 
nakon što je 1922. došao na vlast Mussolini. Fašisti su izra- 
ćivali planove za zauzimanje istočnojadranske obale, čega 
je bio svjestan dr. Pavelić, koji je nakon državnog udara kralja 
Aleksandra Karađorđevića 6. siječnja 1929. uvidio da više 
nema mogućnosti nastaviti s parlamentarnom borbom za pra- 
va Hrvatske i zato je otišao u inozemstvo gdje je stvorio no- 
vu, revolucionarnu organizaciju za oslobođenje Hrvatske. 
Glavno središte te organizacije bilo je u ltaliji i stoga nije 
bilo čudo da je dr. Pavelić odmah prozreo dvostruku igru Ita- 
lije i njene aspiracije na hrvatsku obalu Jadrana. Da je to 
pokušao spriječiti, svjedoči nam i izvješće službenika talijan- 
skog ministarstva vanjskih poslova Davanzatija svom mini- 
starstvu, u kojemu navodi Pavelićev zahtjev da Italija dade 
službenu izjavu u kojoj će potvrditi da u budućnosti neće 
postavljati protuhrvatske teritorijalne zahtjeve. Mussoliniju, 
naravno, takvo što nije padalo ni na pamet. Naprotiv, on 
se nije ograničavao samo na zahtjev za obalom, nego je že- 
lio osvojiti i cijelu Hrvatsku, što potvrđuje njegov zet i mi- 
nistar vanjskih poslova Galeazzo Ciano, koji 1939. navodi u 
svom dnevniku: “Mussolini je potpuno opsjednut mišlju da 
razbije Jugoslaviju i anektira Hrvatsku." 

Kako se je rat približavao granicama Kraljevine Jugo- 
slavije, Italija je posvećivala sve ve*u pažnju izgrađivanju 
planova da se domogne hrvatskog teritorija. Nakon što ga 
je Hitler upoznao sa svojim planovima za uništenje Jugosla- 
vije, pošto je u ovoj izvršen puč prozapadnih srpskih ofici- 
ra, Mussolini je predosjetio da bi to mogla biti Pavelićeva 
prilika da podigne ustanak u Jugoslaviji i dođe na čelo Hr- 
vatske. Zato ga je 28. ožujka 1941. pozvao na razgovor, da bi 
na njega izvršio pritisak u pogledu talijanskih teritorijalnih 
zahtjeva. Do susreta je dožlo slijedeći dan u 14 sati u Villa 
Torlonia, privatnoj rezidenciji talijanskog predsjednika vlade. 
Razgovorima je uz Mussolinija i Pavelića bio prisutan i Fi- 
lippo Anfuso, šef kabineta talijanskog ministra vanjskih po- 
slova grofa Ciana. Anfuso je u svojim uspomenama zabilje- 
žio o tom sastanku ovo: 

“Srž problema je Dalmacija. Hoće li Pavelić moći i do- 
kle da obuzda aspiracije svojih sunarodnjaka nasuprot talijan- 
skom iredentizmu? Mussolini izgovara riječ 'Dalmacija'. Pa- 
velić je registrira, ali odgovara 'Hrvatska'." 

. Dakle nema govora o nekom sporazumu o odstupanju 
hrvatskih krajeva Italiji. Zato Mussolini odlaže to pitanje do 
povratka dr. Pavelića u Zagreb znajući da će tada imati u 
rukavu odlučnu kartu, talijansku vojsku koja će sudjelovati 
u napadu na Jugoslaviju i koja će se zadržati na hrvatskom 
području. 

I doista pregovori su se nastavili nakon proglašenja Ne- 
zavisne Države Hrvatske. Dne 25. travnja 1941. sastali su se 
u Ljubljani, u zgradi bivše Dravske banovine, Pavelić i Ciano. 
Jedan od sudionika na tom sastanku, hrvatski ministar za 
Dalmaciju dr. Edo Bulat, ovako je opisao talijanske zahtjeve 
i Pavelićev odgovor na njih: 

“Smještaju nas — piše Bulat — u veliku dvoranu s iz- 
gledom na trg. Sve je u najvećem sjaju. Dra Pavelića, me- 
dutim, uvode u jednu pokrajnu sobu, tik do ove naše. Posje- 
dasmo unaokolo. Iz susjedne sobe ne čuje se ništa. Zapo- 
činje sumorno čekanje protkano nadom, da će se vrata te 
sobe i za nas otvoriti. Malo tko od nas govori. Posebno Perić 
i ja. Samo izmjenjujemo poglede s kojima želimo sve reći. 
Vrijeme se oteglo. 

Prošao je valjda čitav jedan sat, a možda i više. Najed- 

nom se otvore ogromna vrata. Na njima se pomoli jedan 
omanji krivonogi Talijančić. Gotovo svečano nas pozva, da 
izvolimo ući. Svi smo na broju i ulazimo. Pred nama puca 
slika, koju zacijelo nitko nije predviđao, niti bio u stanju 
predvidjeti. Potomstvo bi je trebalo zapamtiti kao vječno 
upozorenje na život i smrt. Dvorana je velika, vrlo visoka. 
Prvo što mi je upalo u oči bila je jedna ogromna karta, obje- 
šena visoko, sučelice nama koji smo ulazili. Karta je pred- 
stavljala buduću Hrvatsku. lako fizička, na njoj su bile širo- 
kom crvenom bojom označene granice hrvatske države. Kao 
dobar geograf još iz najranije mladosti, odmah uočih dokle 
idu. Tik od Karlovca na jug, pa gotovo u ravnoj crti do pred 
Mostar i u blagom zavoju na sjeverozapadni kut Crne Gore. 
Čudni. torzo, kojemu fali sve od trbuha na više. Učinilo mi 
se u tom času kao da će me bol shrvati. Cijelu polovinu Hr- 
vatske s Dalmacijom kane odvojiti od hrvatske države! Ni- 
šta od Dalmacije i našeg mora ne bi pripalo Hrvatskoj. Pa 
čak bi i same granice Hrvatske bile tako daleko od Dalmacije. 
Jedva sam se uspio pribrati od tog udarca. 

Svi stoje i šute, gledajući ponešto u nas pridošlice, ali 
najviše u Poglavnika, koji je stajao kod sredine stola. Poglav- 
nik nas mrko, ali ljubazno pozva da se smjestimo pred njim. 
Zatim se dugim korakom približi zlokobnoj karti. Stade go- 
tovo pod nju, okrenut prema nama. S lijeva od njega čitav 
onaj vijenac jastrebova treptajućeg pogleda, koji kao da se 
spemaju da slijete na plijen. 

Poglavnik uzima riječ, i to na hrvatskom jeziku. Po obi- 
čaju govori polako, kao da lovi misli, koje mu bježe uokrug. 
Riječ mu je tvrda, a ponešto i umorna. Kaže nam od pri- 
like ovo: 

“Njegova Ekselencija ministar vanjskih poslova ltalije 
g. Ciano postavio je ovaj zahtjev Italije na naša područja 
— i pokaza rukom na kartu nad njima. Nadalje je rekao, NJ. 
E. Ciano, da bi sve ono što je sjeverno od te crte imala biti 
hrvatska država, potpuno nezavisna od ltalije i da s njome 
možemo činiti što hoćemo, pa čak, ako bismo htjeli, i Nje- 
mačkoj je pripojiti. Da bi potkrijepio te svoje zahtjeve, Nj. 
E. Ciano, skupa sa prisutnim generalima, istakao je slijedeće: 
Italija ulazi već po drugi put u rat, da bi ostvarila baš ovu 
granicu koju danas traže. Za to su oni dali 600.000 mrtvih 

već u prvom ratu, pa neće ništa propustiti, da ovu priliku do 
kraja ne iskoriste. Jedino, kažu, ako bi Hrvatska htjela stu- 
piti u tjesnije odnose s Italijom, onda bi Italija bila spremna 
dati Hrvatskoj izlaz na more, i to u širini od kojih 30 km na 
području između Kraljevice i Senja. Ja sam na to Nj. E. 
Cianu odgovorio slijedeće: Kada bismo mi prihvatili ovo tek 
kao bazu za pregovore, tada bismo se mi svi ovdje prisutni 
u Ljubljani našli u vrlo čudnoj situaciji. Svi bismo bili poda- 
nici Italije, jer smo svi rođeni u kraju, koji Italija traži za 
sebe. Ali i bez obzira na to, rekao sam mu, da nitko od Hr- 
vata ne će nikada prihvatiti ni razgovor na takvom temelju, 
a kamoli vođenje pregovora. Mi ćemo u takvom slučaju 
ostaviti sve, odreći se svih savezništava i Italija će umjesto 
onog što traži imati nakon ova dva rata još i treći i to s 
nama.“ 

Sutradan, 26. travnja 1941., javio je njemački poslanik 
u Zagrebu Siegfried Kasche svom ministarstvu, da je sasta- 
nak Pavelić-Ciano u Ljubljani protekao bez rezultata. Otklo- 
njen je prvi zahtjev talijanske strane o neprekinutom, vrlo 
širokom obalnom pojasu koji bi u cijelosti pripao Italiji, tako 
da bi Hrvatska ostala bez obale. Također je otklonjen i drugi 
zahtjev talijanske strane o tom istom pojasu koji sadrži kon- 
cesiju da Hrvatska dobije 30 km obale u sjevernom dijelu 
oko Velebita, ali uz istodoban pristup carinskoj i privrednoj 
uniji s Italijom, dok bi sav ostali obalni pojas pripao Italiji. 
Pavelić je predložio da Italiji pripadne prošireno područje 
između Zadra i Trogira, zatim susjedni i neki drugi otoci 
i, na kraju Kotor, a Ciano je postavio protuzahtjev: carinska 
i privredna unija, kontrola lučkog i pomorskog saobraćaja i 
podrećenost hrvatske vojske, što je Pavelić otklonio. 

Nadnadni talijanski zahtjev, koji je saopćio talijanski ot- 
pravnik poslova Casertano, da Hrvatska postane kraljevina 
s talijanskim princom kao kraljem, otklanja Pavelić. Svi ta- 
lijanski zahtjevi izraženi su u diktatorskoj formi. 

Hrvatsko vrhovništvo odlučilo je tada zaigrati na posljed- 
nju, odlučnu kartu: prihvatiti talijanskog princa kao kralja a 
za uzvrat sačuvati cjelovitost i suverenitet zemlje. 

Ove namjere hrvatske vlade potvrđuje i njemački posla- 
nik Kasche u svom izvješću ministru Ribbentropu dne 28. 
iravnja 1941. U njemu Kasche javlja da hrvatska vlada 

nastoji izbjeći gusitak Dalmacije ovakvim rješenjem: ta- 
lijanski princ postat će hrvatskim kraljem bez političkih 
prava; novi kralj nosit će hrvatsku krunu, položit će zakletvu 
na hrvatski ustav, a političku, vojničku i privrednu vlast imat 
će isključivo hrvatsko državno vodstvo; nikakvo odstupanje 
Dalmacije, dakle prividan uspjeh Mussolinija uz osiguranje 
i jačanje čitave Hrvatske. 

' Do konačnog sporazuma između Hrvatske i Italije došlo 
je 7. svibnja 1941. na sastanku Mussolinija i Pavelića u Tržiću 
(Monfalcone). Mussolini je znao da će morati nešto popustiti 
Hrvatskoj, ako je želio izbjeći osovinskoj okupaciji Hrvatske, 
tj. da bi spriječio njemaški dolazak u ovaj prostor, ali je ipak 
nastojao zadobiti što više hrvatskih krajeva za Italiju. Hrvat- 
ska je strana znala da će morati platiti cijenu da bi održala 
državu, ali je nastojala da ta cijena bude što manja u držav- 


nopravnom i teritorijalnom pogledu. Mussolini je mislio da: 


će hrvatskom ponudom kraljevske krune talijanskoj kraljev- 
skoj kući Hrvatska biti trajno vezana uz Italiju. Tako je u 
Tržiću hrvatska strana izbjegnula vojničku podređenost 
Hrvatske Italiji kao i carinsku uniju s Italijom, dok je terito- 
rijalni gubitak bio manji od onoga što je Italija zahtijevala 
na početku (Sušak, Krk, prostrani obalni pojas oko Zadra 
i široko zaleđe, uključujući Šibenik i Trogir, te Kotor).Pot- 
pisivanje formalnog ugovora u Mletcima 18. svibnja 1941. 
. samo ratifikacija onoga što je zaključeno u Tržiću 7. 
svibnja. 


*x 


Hrvatska strana nadala se je, osim toga, da će se stanje 
promijeniti i da će nastupiti prilika za reviziju granica i po- 
novno zadobivanje izgubljenog područja. Ova se prilika poja- 
vila dvije godine kasnije. Istoga dana kad je Italija kapituli- 
rala (8. rujna 1943.) održana je sjednica hrvatske vlade, na 
kojoj je odlučeno poništiti mletačke ugovore, što je Poglav- 
nik objavio narodu na zagrebačkom radiju 9. rujna u jedan 
sat ujutro, Tom prilikom Hrvatska je željela povratiti ne samo 
krajeve oduzete 1941. nego i one koje je Italija oduzela Hr- 
vatskoj nakon prvog svjetskog rata. 

No tada je na scenu stupio Hitler. Vidjevši da neće uspje- 

ti spriječiti povratak krajeva koje je Hrvatska izgubila 1941., 
on je "odlučio" da ona ima pravo povratiti izgubljena po- 
dručja na Jadranu. Međutim, ne želeći otežati položaj svom 
štićeniku Mussoliniju, a u nadi da će ovome uspjeti povratiti 


«vlast u cijeloj Italiji, Hitler je spriječio pripajanje Hrvatskoj 


onih krajeva koji su izgubljeni 1918., a osim toga i Sušaka te 
otoka Krka i Raba, koji do 1941. nisu bili u sklopu Italije. 
Zadržao je te krajeve u sklopu njemačke operacijske zone 
Jadransko primorje (Adriatisches Kistenland). Djelujući u 
okviru svojih mogućnosti, Hrvatska je nakon oštre diplomat- 
ske borbe odlučila odgoditi pitanje Istre i Kvarnera za kasnije, 
kad se prilike budu promijenile. Ovo pogodnije vrijeme nije 
Hrvatska dočekala. Da spriječe uzaludno uništenje glavnoga 
grada, posljednje jedinice hrvatske vojske su se 8. svibnja 
1945. povukle iz Zagreba; istoga dana u Zagreb su ušle jedi- 
nice jugoslavenske vojske. 


<“ 


Znajući da će najveću prijetnju novoj jugoslavenskoj 
državi, kao što je bio i onoj staroj, predstavljati hrvatski na- 
cionalizam, nove su vlasti sebi odmah postavile za prvotni 
cilj uništenje toga nacionalizma misleći da će time postići 
zatiranje hrvatske državotvorne ideje. Taj je cilj bilo najlak- 
še postići blaćenjem ustaškog pokreta, toga “povijesnog 
oličenja borbe za državu" (Ivan Oršanić). Kao najviše upo- 
trebljavani argument u prikazivanju ustaškog pokreta kao 
veleizdajničkog bila je upravo teza o prodaji Dalmacije koju 
su vlasti, preko jugoslavenske historiografije, sustavno usa- 
đivale u svijest hrvatskoga naroda. 

No kako nijedna tiranija nije vječna, tako ni jugoslaven- 
ska nije mogla ostati netaknutom, te je 30. svibnja 1990., 
nakon pobjede na izborima, u Republici Hrvatskoj vlast preu- 
zela Hrvatska demokratska zajednica s jasnim hrvatskim 
nacionalnim programom. 

Ali prije nego što je mogla ustrojiti novu, demokratsku 
vlast, po Hrvatskoj su počele nicati četničke barikade, zatim 
“srpske autonomne oblasti" i, konačno, kad sve to nije uspje- 
lo slomiti Hrvatsku, započeo je napadački rat Srbije i Jugo- 
slavenske narodne armije protiv Hrvatske. 


ča BO 


Danas, kada smo nakon teške borbe, nakon nekoliko ti- 
suća žrtava i nakon stotina tisuća beskućnika i uništenog 
gospodarstva konačno postignuli svoju nezavisnu, međuna- 
rodno priznatu državu, moramo se suočiti s mukotrpnom bor- 
bom za oslobođenje okupiranih hrvatskih područja. Srbija 
se više ni ne trudi da bi prikrila da joj je cilj pripojiti osvoje- 
ne krajeve, isto onako kao što su to učinili talijanski fašisti 
u Mletačkim ugovorima 18. svibnja 1941. * 





*#* Izvori: 
Bogdan Krizman: “Ante Pavelić i ustaše" 
Bogdan Krizman: “Ustaše i Treći Reich 1" 
Ivo Omrčanin: “Hrvatska 1943" 
Vjekoslav Vrančić: “Branili smo državu" 

Mario Grčević: 


Pofeškoće u izgrađivanju demokracije 


“U oslobodilačkoj slici hrvatskog naroda lebdi vlada- 
vina, načini, oblici i formule današnje diktature i nasilja. 
Diktatori mogu nestati, oslobođenje se može ostvariti, ali 
što je sa slikama koje stvarno prijete slobodi, a koje osta,u 
kao jedini izvor za oblikovanje vlasti i odgovornosti, jer nema 
drugih razvijenih sila koje bi nametale bolje izvore za obliko- 
vanje sustava slobode. 

Zbog tog tragičnog povijesnog stanja moramo izvršit: 
najveće revolucionarne napore u moralnom, intelektualnom 
i organizacijskom smislu, da bismo u pothvate oslobođenia 
unosili slike i vizije o sustavu slobode i cnemogućili svaki 
postojeći oblik diktatorskih_i totalitarnih shvaćanja među 
nama." (Ivan Oršanić, Iz tragedije u tragediju, Republika 
Hrvatska br. 27.28 [1957], str. 3.). 


Hrvatska je država dobrim dijelom uspjela ustrojiti po- 
licijski aparat uklopljen u demokratski sustav pravne države 
koji je sličan mnogim policijskim aparatima susjednih de- 
mokratskih zemalja. U onom (manjem) dijelu u kojemu ona 
to nije uspjela, ometaju je dvije okolnosti. Kao prva je ratna 
okolnost koja se može ukloniti jedino završetkom rata. Dru- 
ga okolnost izvire iz loše čovjekove osebine što ga tjera da 
vlada drugim i, ako smatra potrebnim, da mu čak svojevolj- 
no i sudi. Ukoliko se pojedinci koji posjeduju izraženu ose- 
binu takve vrste ubace u policijski aparat, oni predstavljaju 
veliku opasnost za cjelokupnu demokraciju društva. 


Za vrijeme soc-komunističke vladavine upravo su se ta- 
kve osebine (u proturječnosti s izvornom komunističkom teo- 
rijom) vrlo brižno njegovale i razvijale. Lokalni moćnici, glav- 
ni nositelji takvih osebina, smatrali su se malim ali neza- 
mjenjivim bogovima koji su smjeli činiti gotovo sve, jedino 
se nisu smjeli zamjeriti nekom većem “bogu". Veliki broj 
(nadam se ne prevelik) onih koji su našli zadovoljstvo u ta- 
kvoj doktrini, nastaloj u pokušaju ostvarivanja komunizma, 

nalaze se i danas u demokratskoj Hrvatskoj na važnijim mje- 
stima. Ti su ljudi u svojim razmišljanjima i djelovanjima na- 
žalost opsjednuti tim nusproduktom komunizma, no oni toga 
nisu svjesni jer su se cijeli život razvijali u takvome sustavu 
pa nisu sposobni spoznati svoje greške. Misle da je dovoljno 
biti nacionalno svjestan da bi ispunili uvjete za ostvarivanje 
demokracije. Takve bismo ljude mogli nazvati nacionalko- 
munistima. “Nacional" z5og toga jer im je moto djelovanja i 
ponašanja pro patria, a “komunisti" (u prenesenom značenju) 
jer im je ponašanje i način razmišljanja još uvijek većim dije- 
lom ustrojen prema starim šemama koje su bile specifične 
za iskušani komunistički totalitaristički režim. Takve osobe 
još ni danas ne trpe kritiku i prema njoj preosjetljivo nastu- 
paju. 

Jedna od poznatijih žrtava takvog nacionalkomunistič- 
kog ponašanja i razmišljanja bio je sigurno bivši čelnik obra- 
ne Vukovara, časnik Mile Dedaković. On je u svakom slu- 
čaju žrtva, i to bez obzira hoće li se njemu dokazati neka 
krivica ili neće. Dedakovića se u novinstvu prvo diglo na 
razinu mitičnog heroja, da bi ga se nakon toga, zbog još ne- 
dovoljno definiranih razloga, nakon pada Vukovara uhitilo. 
(Prvo ga se optužilo kao dezertera, pa onda kao UDBAša, 
na kraju kao lopova). U zatvoru ga se prebilo, kako se to već 
kaže, na mrtvo ime. Već mi se ranije nekoliko tjedana prije 
pada Vukovara, nije svidjelo stvaranje mita od Dedakovi- 
ćeve ličnosti. Podsjetilo me to na ona stara vremena u koji- 
ma su se sa strahopoštovanjem prepričavale pričice o nekim 
Boško Buhama i ostalim “junacima-partizanima". 

Bez obzira je li časnik Dedaković kriv za ono za što će 
ga se tek optužiti, nije ga se u zatvoru smjelo tako pretući. 
Takvu kaznu mu nije odredio nijedan sud a još mu ni op- 
tužba, dok su mu namještali rebra, nije bila ni čvrsto izre- 
čena i prema tome ni dokazana. Zašto ga se onda prebijalo? 
Zato jer ona narodna “kadija te tuži i kadija te sudi" iz vre- 
mena osmanskih osvajača bijaše prihvaćena i učvršćena od 
moćnika Jugoslavije pa je tako prešla i u dušu nekih su- 
vremenika u današnjoj Hrvatskoj. Dobivši zadnji “šlif'" u soc- 
komunizmu, a danas i u patriotizmu, primjena te poslovice 
nažalost nije prestala još ni danas. Ušla je u sustav nacional- 
komunizma, pa je zato moramo što prije odstraniti iz našega 

javnog života ako doista želimo ostvariti demokratsku i ne- 
zavisnu državu Hrvatsku. 


Da je batinjanje zatvorenika po hrvatskim zatvorima 
pojava kojoj bismo trebali posvetiti malo više pažnje, zaklju- 
čujem i čitajući intervju sa čelnikom MUP-a Hrvatske, Iva- 
nom Vekićem. Na pitanje što on misli o tome da je Dedako- 
vić u zatvoru pretučen, Vekić je među ostalim odgovorio 
slijedeće: s. 

“Ne ograđujem se od budućih postupaka ljudi iz 

MUP-a, ali dopustit ćete da postoje situacije kad se sila 

primjenjuje. Ne želim da se upuštam u procjenu je li 

to bila takva situacija. Moram vam reći da se to u praksi 

događa. | što? Ne vidim da bi baš to zahtijevalo poseb- 

nu pažnju javnosti." (Tjednik Danas od 10.12.1991., 

str. 19). 

Dakle, sila se nad zatvorenicima u praksi primjenjuje, 
to prema nečijoj procjeni. Dok se nekog batina, javnost bi 
trebala sa svojim interesom na pašu? Da je ovakvu izjavu 
dao neki ministar unutrašnjih poslova neke druge države, 
npr. SR Njemačke, ne bi dugo trebalo pa da on dadne i 
ostavku. Na takvu izjavu našeg čelnika MUP-a nije bilo ve- 
ćih reakcija ni od vrhovništva a ni od drugih tijela. Ni u ko- 
jem slučaju ne želim ustvrditi da bi ministar unutrašnjih po- 
slova bio nacionalkomunist, ali se ne mogu oteti dojmu da 
je u njegovoj, gore navedenoj izjavi vidljiva nacionalkomu- 
nistička nota. Cijenim i poštujem gospodina Vekića i kao 
čelnika redarstva i kao svestrano obrazovanog čovjeka — u 
intervjuu u Danasu čak citira poznate svjetske pisce — pa 
zato očekujem upravo od njega da takvim izjavama na šteti 
ugledu Republike Hrvatske u svijetu. 

Nadam se da balinjanje uhićenika nije stvar procjene 
nekog MUP-ovca koji je možda imao loš dan i koji radi po 
sustavu: “ako ne umem(o) da radim(o), umem(o) da (se) 
bijem(o)''. Ukoliko je moguće da netko procijeni pa kad me 
strpa u zatvor da me još i vezanog tuče, zaobilazit ću u ve- 
likom luku Petrinjsku, a kad vidim policajca na cesti kao u 
stara vremena radije ću diskretno prijeći na drugu stranu, 
i to gledajući strogo u pločnik. Očekujem kad netko-od.čel- 
nika hrvatske države govori o primjeni sile nad uhićenicima, 

da u prvome redu kaže kako primjena sile nad njima nije 
dopuštena osim u strogo ograničenim slučajevima (pokušaj 
bijega, kao odgovor na fizički napad i slično), a ne da me 
kao gospodin Vekić straši već citiranim i dalje čak onim 
kako je razmišljao i o tome da bi mogao biti hrvatski Ran- 
ković “i znao bi, kaže, kako se to radi" (Danas, str. 17)!!! 
Strašno, zar ne? 


* 


Ostavit ću sada po strani poštivanje ljudskih prava, koje 
smatram bitnim i temeljnim znakom demokratskoga sustava, 
i pogledat ću koje bi značajke trebale resiti osobe na višim 
državnim položajima. Od svih osoba na važnijim radnim mje- 
stima očekuje se da imaju čistu prošlost i da u svom djelo- 
vanju poštuju određena pravila ponašanja. Tako se od jed- 
nog visokog čelnika današnje hrvatske države ne bi smjelo 
očekivati da je u prošlom: režimu svome sinu dao ime Jugo- 
slav. No, izgleda da ima i takvih slučajeva. Kako i zašto, to 
mi nije jasno. Mogu postojati za to neki teži razlozi, ali nije 
mi poznato da bi Jugoslavija nekoga prisiljavala da svojoj 
djeci nadjene takvo ime. | danas treba u ovom pogledu, kao 
i u mnogim drugima, vladati potpuna sloboda, pa ako netko 
to želi, mora mu se dopustiti da svom sinu dade ime Jugoslav 
ili Srboslav. To je osobni problem svakog pojedinca. No to 
je i ogledalo nečijih sadašnjih ili bivših političkih stavova, 
pa ukoliko se danas roditelji predstavljaju na drugi način, 
možemo govoriti o političkom oportunizmu. što je viši polo- 
žaj, to je veća opasnost da ovakvi stavovi predstavljaju čisti 
oportunizam. Svako čelništvo bilo koje udruge, a i njezino 
članstvo, samo mora odrediti do koje je mjere i na kojim je 
položajima dopustiv oportunizam, što je posebno važno k&d 
se radi o položajima na kojima se odlučuje o životu, slobodi 
i pravima građana. Nije stoga nimalo neumjesno kad se ne- 
kim liudima javno postavljaju pitanja kako su mogli slične 
policijske dužnosti obavljati u prošlom kao i u sadašnjem po- 
litičkom sustavu. 


Možemo zapaziti da se primjedbe ove vrste upućuju sa- 
mo onim današnjim političarima i čelnicima koji nisu bili dio 
hrvatske političke emigracije, iako su kriteriji koji su doveli 

do izbora nekih emigrantskih političara u državni vrh i na 
važnije položaje za mene dosta nerazumljivi i tajanstveni. x: 

Koja je glavna razlika izmeću hrvatskih političara koji 
su došli na vlast iz političke emigracije i onih koji su 
se cijelo vrijeme nalazili u domovini? Potražimo li naj- 
važniju razliku između njih, ustanovit ćemo da je ona u nji- 
hovu odnosu prema bivšem režimu. Dok su se emigranti kao 
politiške osobe najčešće oblikovali bez neposrednog .utje- 
caja komunističkog sustava (osim “proljećara"). niihovi do- 
movinski suborci ne mogu se time podičiti. Cijela plejada 
današnjeg hrvatskog političkog vodstva, koja je za vrijeme 
bivšega režima bila označena kao kontr-revolucionarna, 
imala je u svoje vrijeme više ili manje visoke dužnosti i- po- 
zitivnu moralno-političku ocjenu u jugoboljševičkom susta- 
vu. Kao važne osobe u tom sustavu oni su si pravovremeno 
mogli dozvoliti konstruktivno kritiziranje samoga sustava ili 
njegovih dijelova, a da zato ne budu, prema ondašnjim kri- 
terijima, pretjerano strogo kažnjavani. | naš je predsjednik 
Republike dr. Franjo Tuđman, također, kao član NoOBa i naj- 
mlađi genera! partizancke vojske, posredan izdanak bivšega 
režima, što, naravno, ne umanjuje njegove velike zasluge 
u hrvatskom osloboditeljskom procesu i u borbi za neza- 
visnost hrvatske države. Nabrajati ostale, manje važne,  iz- 
lišno je. Potrebno je samo utvrditi ovu činjenicu i zasluge 
svakog od njih u hrvatskom osloboditeljskom pokretu. Mu 

Nasuprot domovinskim prvacima hrvatski se politički 
emigranti nisu mogli pohvaliti vodećim ljudima što su nastali 
u komunizmu, bivstvovali u njegovim redovima te naknadno 
uvidjeli trulost i nepravednost sustava. Emigrantski političari 
izgrađćivali su se i razvijali u državama u kojima je vladao 
parlamentarni sustav te su se u svojim odnosima vježbali u 
iom sustavu i slobodno su razvijali misli za politički i gospo- 
darski boljitak Domovine. Razasuti po cijelom svijetu imati 
su prilike skupiti bogato iskustvo na mnogim područjima 
liudske djelatnosti, pa bi zato mogli doprinijeti ovo iskustvo 
u ustrojevanju i počeinom djelovanju nove državne vlasti u 
Hrvatskoj. lako je u javnom životu ovih ljudi uvijek prevla- 
davao rad za uspostavu slobodne Hrvatske, premda ih je 
UDBA (SUP) pratila i nastojala suzbijati njihov utjecaj, u od- 
lučnim počecima stvaranja hrvatskoga pluralizma na poli- 

tičkom području njihove su mogućnosti sudjelovanja u radu 
bile dosta skučene. Politička emigracija, koju je bivša dik- 
tatura proglasila državnim neprijateljem, morala je često iz 
prikrajka pratiti političke događaje u osloboćenoj Domovini. 


s Raduje me kad danas vidim da više nema potrebe za po- 
litičkom emigracijom, ili da je barem uskoro, nakon istjeri- 
vanja neprijatelja, više neće biti. Hrvatska mora znati jedno: 
u današnje vrijeme ne smiju se svi promašaji struktura vlasti 
opravdavati uvijek i jedino samo ratom. Hrvatska mora već i 
sada u samoj sebi i prema samoj sebi postati kritična. Ona 
mora učvrstiti svoje redove prema neprijatelju, ali mora svoj 
pogled uputiti i prema onim nacionalkomunistima u vlastitim 
redovima koji ne razumiju da je jednoumlja nestalo i da ga 


u jednoj demokratskoj državi ne može biti. Zato već sada, 


još dok se borimo za vanjske granice, moramo, tamo gdje 
to možemo, živjeti prema najdemokratskijim pravilima, jer 
samo ona mogu i smiju važiti u Hrvatskoj. U našoj slobodnoj 
Hrvatskoj! 

Zlatko Tomičić: 


"DRAGO MOJE SENDCE"? 


“Hrvatski književni list" — praktički otpor srpskom 
jezičnom imperijalizmu 


Nemoj se žalostiti svrhu ovoga pisma, niti burkati. Petar 
Zrinski (Katarini, 26.1V.1671.) 


Bečki književni dogovor dogodio se godine 1860. S hr- 
vatske strane potpisali su ga Ivan Kukuljević, Dimitrije De- 
meter, Ivan Mažuranić i Vinko Pacel, sa srpske Vuk Stefano- 
vić Karadžić, Đura Daničić i Stefan Pejaković. Sa slovenske 
je potpisao Franjo Miklošić. Oni izjavljuju da su “jedan na- 
rod" i da je nažalost književnost tog jednog naroda “rasko- 
madana ne samo po bukvici, nego i po jeziku i po pravo- 
pisu". Oni su se sastali kako bi se “u književnosti složili i 
ujedinili". “Jednoglasice su priznali da ne valja miješati na- 
rječja i graditi novo kojega u narodu nema, nego da je bolje 
od narodnijeh narječja izabrati jedno da to bude književni 
jezik." To jo bila prva točka dogovora. | što su se dogovorili? 
Oni su “jednoglasice priznali da je najpravije i najbolje pri- 
miti južno narječje da bude književno". To je bila druga toč- 
ka. Dogovorili su se da se od tada piše svuda ije gdje su dva 
sloga, a je gdje je jedan slog ili e ili i kako gdje treba. U 
točki tri dogovorili su se da bi i književnici istočnoga vjero- 
zakona pisali h svuda gdje mu je po etimologiji mjesto. U 
točci četiri dogovor je bio da se h “u samostavnijeh imena 
na kraju u rod. množ. ne treba pisati jer mu ondje ni po eti- 
mologiji ni po općenome narodnom govoru, ni mjesto". U 
petoj točci bio je dogovor oko pisanja slova r, t.j. da se tamo 
gdje je taj glas sam po sebi slog, ne pišu ni a ni e. 

I završavaju dogovor riječima: “Ako bog da te se ove 
misli naše u narodu prime, mi smo uvjereni da će se velike 
smutnje književnosti našoj s puta ukloniti i da će se k pra- 
vome jedinstvu mnogo približiti. To je napisano i potpisano 
u Beču 28. ožujka 1860. 


je 


Od Bečkog književnog dogovora 1860. do Deklaracije 
o hrvatskom jeziku 1967. 


Od Bečkog književnog dogovora do Novosadskog do- 
govora Matice hrvatske i Matice srpske godine 1960. pro- 
šlo je točno stotinu godina. Novosadski dogovor bio je za- 
pravo obnovljeni Bečki književni dogovor, koji je Hrvate imao 
učiniti daleko bližim Srbima i jezično neslobodnijim nego 
onaj dogovor u Beču. U Pravopisnoj komisiji bili su s hrvat- 
ske strane Josip Hamm, Mate Hraste, Ljudevit Jonke i Slavko 
Pavešić, a sa srpske Radomir Aleksić, Aleksandar Belić, Mi- 
loš Hadžić, Radovan Lalić, Pavle Rogić, Mihajlo Stevanović 
i Jovan Vuković. No već 1954. Matica hrvatska ovlašćuje svoje 
predstavnike da počnu s pripremama za zajednički rječnik 
Matice hrvatske i Matice srpske. 

Novosadski jezični dogovor trebao je samo sankcioni- 
rati ono što se u jezičnoj praksi radilo od 1945. do 1960., a to 
je značilo sustavno uništavanje hrvatskog književnog jezika. 

No kada je potpisan Novosadski dogovor, tada je tek 
počela prava ofenziva za zatiranje hrvatskog književnog je- 
zika. Hrvatski jezik je zbilja bio osuđen na propast. Tako je 
to trajalo šest godina. No u srpnju 1965. odigrao se t.zv. 
Brionski plenum, gdje je pao bog UDBE Aleksandar Ranko- 
vić. Već iduće godine, 17. ožujka 1967., objavljena je u Za- 
grebu Deklaracija o nazivu i položaju hrvatskog književnog 
jezika u kojoj se raskida Novosadski ugovor s Maticom srp- 
skom u Novom Sadu. 

Tih godina je novinar Milan Ivkošić duhovito napisao u 
listu Tlo da su Petar šegedin i Ljudevit Jonke povukli svoj pot- 
pis s Novosadskog dogovora, ali da su ostali — otisci prstiju! 
I na istoj stranici gdje je objavljen Ivkošićev članak list Tlo 
donio je i dva krupna faksimila otisaka nečijih prstiju. Taj 
članak sam po sebi lijepo prikazuje aluziju o prirodi potpisa 
Novosadskog dogovora 1960. i raskida s njim god. 1967. 

Deklaraciju je potpisalo devetnaest najuglednijih hrvat- 
skih društava, kulturnih i znanstvenih ustanova. Te su ins- 
titucije ustale u obranu naziva hrvatskog jezika koji se počeo 
zatirati. Isto tako su potpisnici ustali u obranu položaja hr- 
vatskog književnog jezika u našem tadanjem društvu. De- 

klaracija tvrdi, da je Novosadski dogovor opravdano dekla- 
rirao zajednički jezikoslovni temelj srpskog i hrvatskog knji- 
ževnog jezika, ali da se je u praksi događalo, unatoč jasnoći 
temeljnih načela, da se je sve to zaobilazilo, iskrivljavalo i 
kršilo u svim oblastima našeg društvenog života. Deklaracija 
se suprotstavlja pokušajima uspostavljavanja novog držav- 
nog jezika, neke vrsti jugo-svahilija. Takav se je nakaradni 
umjetni jezik uistinu prakticirao. 

Deklaraciju su potpisali Matica hrvatska, Društvo knji- 
ževnika Hrvatske, Hrvatski centar P.E.N. Kluba, Hrvatsko 
filološko društvo, više znanstvenih odjela JAZU i više Katedri 
na zagrebačkom Filozofskom fakultetu. Osim institucija u 
Zagrebu Deklaraciju je potpisalo i više ustanova sličnog zna- 
čaja u Zadru. Treba istaknuti da su glavni tu bili većinom 
partijci, članovi Saveza komunista Hrvatske, uglavnom oni 
isti koji su potpisali i Novosadski dogovor. Nepartijci su tu 
odigrali veoma malu, neznatnu ulogu. Njih se obično za ništa 
nije pitalo. Mene, na primjer nije nitko zvao na potpis No- 
vosadskog dogovora kao ni na potpisivanje raskida s njim 
kada se potpisivala Deklaracija 1967. 


Hrvatsko jezično samoubojstvo 


No moja uloga i mojih suradnika počela je upravo te 
iste godine, 1967., kada smo utemeljili Zajednicu samostal- 
nih pisaca Tin koja je počela 1968. izdavati Hrvatski književni 
list. Prvi broj HKL-a izašao je 10. travnja 1968. 

U našem uredništvu od početka je Bio jedan stručnjak 
za hrvatski jezik koji je taj predmet i predavao na Pedagoškoj 
akademiji u Gospiću. To je bio prof. Julije Derossi. On je bio i 
književnik i pisao je eseje s područja književnosti, a bavio 
se i humorom, t.j. pisanjem humoreski i humorističkih glosa 
koje je objavljivao u raznim zagrebačkim humorističkim ča- 
sopisima (na pr. “Paradoksu") a i u samom HKL-u gdje je 
imao humorističko-satiričku rubriku Zgodno — nezgodno. 

Julije Derossi dobio je u HKL-u rubriku za jezik kojoj 
je on dao naziv Suvremeni književni jezik. Prvi tekst u okvi- 
ru te rubrike izašao je u broju 3 HKL-a, u lipnju 1968. U 

tom svojem prvom prilogu Derossi piše, da je Ljudevit Gaj 
1836. počeo svoje Novine horvatske i Danicu horvatsku, sla- 
vonsku i dalmatinsku (promijenivši zatim naziv u Ilirske na- 
rodne novine i u Danica ilirska) objavljivati ijekavskim govo- 
rom štokavskoga narječja. Time nije, piše Derossi, riješeno 
pitanje jedinstvenoga književnog jezika hrvatske književ- 
nosti. 

O tomu kakav treba biti hrvatski književni jezik su se 
vodile veoma oštre raspre i što se tiče pitanja jezika i pra- 
vopisa. Te su raspre bile najžešće u okviru Riječke i Za- 
grebačke jezikoslovne škole. Posebno su se isticali Fran Ku- 
relac (Riječka) i Adolfo Veber Tkalčević (Zagrebačka jeziko- 
slovna škola). No nešto je drugo odigralo odlučujuću ulogu u 
toj borbi. To je bio Bečki književni dogovor na poticaj Srbina 
Vuka Karadžića. Po tom dogovoru Hrvati su se sporazumjeli 
sa Srbima da prihvate u svojem pisanju načela ijekavštine. 
Ali se Hrvati nisu dosljedno držali toga dogovora . No još 
teži udarac zadali su Hrvati sami sebi preko drugih svojih 
sinova. Bili su to Maretić, Iveković i Broz. Godine 1899. Iza- 
šla je Gramatika hrvatskog ili srpskog književnog jezika 
Tome Maretića, a godine 1901. Rječnik hrvatskog jezika Fra- 
nje Ivekovića i Ivana Broza. 

Derossi piše da Vuk Karadžić ni u kojem slučaju nije 
“dao"' hrvatskoj književnosti književni jezik na temelju na- 
rodnog govora, kao što su često Srbi lažno i uvredljivo o 
tomu znali pisati. On je to uistinu dao srpskoj književnosti 
U vrijeme naime Gaja i Karadžića — piše Derossi — hrvat- 
ska književnost već je imala golemu svoju tradiciju, umjet- 
ničku književnost koja se već od 15. stoljeća pisala i objavlji- 
vala na čistom narodnom jeziku, pa i na ikavskoj i ijekav» 
skoj štokavštini. On misli da je Hrvatski narodni preporod 
odigrao na području književnog jezika ulogu ujedinitelja, a 
ne ulogu reformatora. Pa i ta uloga ujedinitelja bila je nužna 
posljedica buđenja nacionalne svijesti i povijesnih uvjeta te 
onih kulturnih i književnojezičnih napora što se javljaju još 
u hrvatskih reformatora i protureformatora u 16. i 17. stolje- 
ću. Derossi priznaje ipak da je uvođenje narodne istočno- 
hercegovačke ijekavske štokavštine značilo za hrvatsku knji- 
ževnost, u strogo izraznom smislu, stanoviti nazadak, jer je 
upravo taj govor imao u Hrvata najmanju književnu tradiciju 

(hrvatska književnost u Dubrovniku jezično je daleko razno- 
vrsnija!) a time bio i nedostatno prikladan za složenost 
umjetničkog i znanstvenog jezičnog izraza. Pa dodaje da 
uopće nije slučajno to, da su hrvatski pisci i znanstvenici 
nakon Gaja doknađivali štokavski ijekavski rječnik kovani- 
cama, posudbenicama i riječima uzetim iz čakavske, kaj- 
kakvske i štokavske (dubrovačke) književne jezične predaje. 
Posebno se oštro ocrtalo pitanje znanstvenog nazivlja, a to je 
pitanje postavljao Bogoslav Šulek. Dok je sastavljao svoj 
rječnik, to se je pitanje moralo javiti. 

Derossi naglašuje da ijekavska štokavština kao jedin- 
stveni književni jezik hrvatske književnosti ima gotovo 70- 
godišnju tradiciju (od Maretića i Broz-Ivekovića), te se čini 
da tu nema više nikakvih problema. No ipak, piše on, usprkos 
velikanima hrvatskog pera kao što su bili Matoš i Ujević i 
Krleža javljaju se ponovno pitanja rječnika i sintakse knji- 
ževnog jezika. U hrvatskom jeziku ima i previše tudih ele- 
menata, te se taj jezični sustav ponovno narušuje... Svi 
ti tuđi elementi “nagrizaju" u književnom jeziku ono što je 
već davno utvrđeno. On drži da književni jezik mogu, smiju 
i moraju normirati i “nametati" samo oni koji ga najbolje 
poznaju — pravi književnici i pravi jezikoslovci. A ne oni 
KOji su za to nepozvani. Derossi je mislio na političko mije- 
šanje u pitanja jezika i političko odrećivanje kako ireba hr- 
vatski književni jezik izgledati. To je dakako neprihvatljivo. 


Pojava jezičnog genija Božidara Vančika 


No uz Derossija javlja se u našem listu još jedan jezični 
stručnjak — pravnik Božidar Vančik, podrijetlom Slavonac 
iz okolice Slavonskog Broda, gdje je rođen početkom stoljeća, 
koji je službovao kao sudac veći dio svojeg vijeka u Hrvat- 
skom Zagorju. Baveći se esperantom i pišući esperantske 
slovnice, a isto tako i stenografijom u kojoj je stvorio jedan 
svoj posebni sustav, nužno je tako morao nadoći i na pitanja 
čistoće i razvitka hrvatskog književnog jezika, koji je bivao 
sve više ugrožen od Srba i hrvatskih unitarista, tako da 

je došla u pitanje i njegova daljnja opstojnost kao zasebnog 
jezika. 

Vančik se javio u Hrvatskom književnom listu prvi puta 
u broju 4 koji je izašao u srpnju 1968. U tom je broju dao in- 
tervju našem listu pod nazivom Hrvatska jezična povijest. 


Prvi upit Božidaru Vančiku upućen mu je kao pred- 
sjedniku Matice hrvatske u Varaždinu, gdje je Vančik živio 
nakon rata i imao položaj zamjenika okružnog javnog tužitelja, 
na kojem mjestu je kao tužitelj bio sudac Oskar Poje. Vančik 
govori o radu Matice hrvatske u Varaždinu. Pri drugom upi- 
tu Vančik odgovara o svojem bavljenju hrvatskim jezikom i 
narodnim govorima zagorskog područja. Pitalac, a to sam 
bio ja, Z.T., spominje njegove dvije znanstvene rasprave s 
toga područja, te da u rukopisu ima o tomu cijelu knjigu. 
Vančik odgovara da ga je od djetinjstva zanimao problem 
jezika, a napose njegov materinski hrvatski jezik. Već kao 
gimnazijalcu upala mu je u oči neprirodna šarolikost da- 
našnjih hrvatskih narječja u usporedbi s nutarnjom jedin- 
stvenošću svih ostalih južnoslavenskih jezika. U njemu se 
pojavilo pitanje: Odakle ta neprirodnost? To je pitanje godi- 
nama tinjalo u njegovoj podsvijesti i sve mu se više name- 
talo, dok mu konačno nije mogao više odoljeti: u jesen 1949. 
počeo je znanstveno to izučavati. Tada mu je bilo oko 40 
godina. Vančik se ispovijeda i kaže, da je prelistao golem 
broj jezikoslovnih, povijesnih, kulturno-povijesnih i drugih 
djela o Hrvatima i drugim slavenskim i neslavenskim naro- 
dima — “S ciljem da proučim povijesni razvitak hrvatskog 
jezika i tako sam došao do mnogih iznenadnih i zanimivih 
otkrića, koja kanim obuhvatiti MNSAR pod naslovom Otkrića 
o hrvatskom jeziku. 


Vančik nastavlja odgovor na drugi upit i kaže, da či- 
njenice koje je proučavanjem literature i istraživanjem da- 
našnjih živih govora hrvatskog jezika ustanovio pokazuju 
kako malo znademo o vlastitom jeziku, jer smo ga malo 
proučavali. Vančik je tom prigodom izjavio da su ta njegova 
otkrića bila upravo egzotična! Vančik misli da u potrazi za 
egzotikom Europljani ne moraju putovati na azijski Istok, niti 
u Južnu Ameriku, niti u središnju Afriku, jer i Europa ima 
svoju egzotiku i to je baš ovdje, na našem tlu: to je Hrvat- 

ska, to je hrvatstvo. On je rekao da je “Hrvatska jedna od 
najegzotičnijih dijelova Europe i svijeta". Pa dodaje da je 
razlog tomu što su veoma slabo poznati i najstarija povijest 
njezinog naroda i jezik tog naroda. Pripominje da je tu egzo- 
tiku počeo otkrivati veliki hrvatski arheolog don Frane Bulić, 
koji je iz krševitog tla Primorske Hrvatske iskopao prve ve- 
like kamene odlomke zaboravljene hrvatske povijesti. A 
sada je došlo vrijeme, veli on, skrajnje vrijeme, da se poč- 
nemo baviti i našom “jezičnom arheologijom" — da se 
ispod debelih stoljetnih jezičnih naslaga iskopa hrvatska je- 
zična povijest. Obrazlažući koji su razlozi tog iskapanja Bo- 
židar Vančik izjavljuje, meni u pero u lipnju-srpnju 1968., 
da oni ne leže toliko u čežnji za prošlošću koliko u potrebi 
stvaranja ljepše budućnosti, jer samo kad upoznavši prošlost 
upoznamo općenite zakone razvitka, možemo primjenom tih 
zakona graditi željenu budućnost. A hrvatski jezik ima svoje 
vlastite jezične zakone i tim zakonima određene tendencije 
razvitka. 

Vančik izjavljuje da se rado odaziva pozivu Hrvatskog 
književnog lista da iz svoje spomenute neobjavljene knjige 
objavi u našem listu slijedeće rasprave: 1. Svi putovi vode 
— k čakavštini. 2. Prajezik Zakarpatskih Hrvata, 3. Glasovna 
romanizacija srpskog i hrvatskog jezika, 4. Kako je nastala 
ijekavština, 5. Kako je stoljećima izumirao hrvatski jezik, 6. 
Potreba kroatistike, 7. Šport ili sport? 8. Točka ili tačka?, 
9. Čistoća jezika (kao jedan od uvjeta kulturnog napretka). 


Savršeni sustav hrvatskog književnog jezika 


Treći upit je bio o čistoći hrvatskog jezika u Hrvatskom 
književnom listu. Čitatelji su veoma nezadovoljni jezikom u 
ostalim hrvatskim listovima. Drže da je jezik u HKL-u dobar, 
no ipak ima prigovora. Naši čitatelji, ljudi iz puka iz različi- 
tih staleža, zahtijevaju od nas da se držimo određenih nor- 
mi u jeziku. Na upit kako je sam Božidar Vančik zadovoljan 
čistoćom hrvatskog jezika u HKL-u Vančik odgovara. U prvom 
redu spominje jezične norme u hrvatskom jeziku, pa kaže 
da bismo čim točnije odredili kakvih se jezičnih norma mo- 

ramo držati. Treba uzeti u obzir važne činjenice da se hrvat- 
ski književni jezik nije rodio u ilirskom preporodu, da je on 
mnogo stariji i od Marka Marulića, da je kroz mnoga stolje- 
ća bez prestanka opstojao i razvijao se, da se u toj njegovoj 
dugoj uporabi stvorila čvrsta jezična predaja, čvrsti jezični 
zakoni, koji su svi u takvom međusobnom skladu da sači- 
njavaju jedinstveni jezični sustav, posebni jezični organizam, 
KOji se mnogobrojnim svojim osebinama bitno razlikuje od 
svih ostalih južnoslavenskih jezika. Tih norma stvorenih mno- 
gostoljetnom jezičnom praksom hrvatskog naroda, koje su 
previše mnogobrojne da bi se ovom zgodom mogle makar 
i samo nabrojiti, moramo se držati i moramo ih čuvati. To 
čuvanje nije romantička sentimentalnost prema “'starinama" 
nego razumno čuvanje velike kulturne tekovine, čuvanje od 
razaranja visoko razvijenog izražajnog sredstva. 


Što se tiče jezika u HKL-u, nadodao je Vančik, u prva 
dva broja otkada list izlazi, kao i jezika pisaca koje je Van- 
čik tada već počeo lektorirati, on odgovara da je zamijetio 
kako autori pišu svoje članke u velikoj većini s nakanom da 
se piše dobrim jezikom i da je zato jezik tih članaka ve- 
ćinom bolji od jezika ostalih hrvatskih listova, a osobito no- 
vina, ali da su, radi toga što kod nas zadnjih desetljeća vla- 
da takav jezični metež kakvom nema premca u cijeloj Europi, 
neki od tih pisaca, svakako bez svoje krivnje, ipak pre- 
kršili mnoge od norma o kojima sam govorio rabeći jezične 
oblike koji su svojom glasovnom građom, sintaksom i dru- 
gim značajkama u neskladu s našim književnim jezikom. 
što sve ne samo vrijeđa uho onoga tko još nije-taj jezik za- 
boravio, nego često stvara i nesigurnost i nejasnost u izra- 
žavanju. Završio je, da HKL, njegujući hrvatski jezik i boreći 
se za njegovu čistoću, čini veliku uslugu hrvatskom narodu. 

Derossi je pisao svoju rubriku Suvremeni književni jezik 
u broju 6 HKL-a, koji je izašao u rujnu 1968. (te je bio zabra- 
njen i uništen). U njoj je objavio svoj polemički tekst o hrvat- 
skom jeziku pod naslovom Jezični pogledi prof. Predraga Vra- 
nickog. U tom članku Derossi piše o radu Predraga Vranickog 
Socijalizam i nacionalno pitanja u Praxisu br. 41968. U tom 
svojem članku prof. Vranicki, veliki hrvatski marksistički ideo- 
log, iznio je i svoje poglede na t.zv. hrvatskosrpski jezik. De- 

rossi osuđuje Vranickog da je jednostrano pristupio toj proble- 
matici. On je nastojao opće lingvističke postavke primijeniti 
na hrvatski jezik, koji on drži hibridnim sa srpskim, i vezati uz 
socijalizam. Sa strogo jezikoslovnog stanovišta sve disku- 
sije o “ljepšim, “pravilnijim"', “boljim ili “gorim" riječima 
su sasvim besmislene kao što su besmislene i rasprave o 
jezičnom razvitku i o hijerarhijskoj ljestvici jezika. Osim to- 
ga na hrvatski jezik se nastojalo djelovati odlukama admini- 
strativnog tipa, što ne ide. 


Antun Radić proti vukovcima 


Osim Zvonimira Kulundžića i mene pisali su o braći 
Radić, Antunu i Stjepanu, i drugi autori u našem listu. Tako 
je u br 7/1958. Božidar Vančik objavio esej Antun Radić o 
hrvatskom književnom jeziku. On je naime u današnje vrije- 
me, t.j. 1968., kada se ponovno pokreću rasprave o hrvat- 
skom književnom jeziku i osobito o spašavanju te velike te- 
kovine hrvatskog naroda od posvemašnjeg uništenja, držao 
potrebnim i korisnim podsjetiti što je o tom jeziku mislio 
stariji brat Stjepana Radića, ideolog hrvatskog seljačkog 
pokreta, Antun Radić. 

Antun Radić pisao je o mnogim znanstvenim pitanjima 
pa je tako rekao svoje i o hrvatskom jeziku. Od 1899. do 
1907. napisao je četiri rasprave o tomu. One su objavljene u 
Obzoru, Viencu, Glasu Matice hrvatske i opet u Obzoru. 

Nekoliko godina prije nego li je Antun Radić počeo pisati 
te svoje jezične rasprave o Maretićevoj slovnici, o rječniku 
hrvatskog jezika, o gramatici i stilistici, o samom hrvatskom 
književnom jeziku i njegovoj biti, u Hrvatskoj su slavili svoju 
pobjedu hrvatski vukovci, t.j. hrvatski sljedbenici jezične 
škole Srbina Vuka Karadžića. Ta je pobjeda bila obilježena 
pojavom fonetičkog pravopisa Ivana Broza koji je bio 
objavljen godine 1890. Njihov je nazor bio, kao i velikih hrvat- 
skih jezikoslovaca Vatroslava Jagića i Tome Maretića, da su 
Hrvati i Srbi jedan narod i da imaju zajednički srpskohrvat- 
ski jezik. Taj se je nazor zrcalio i u Gramatici i stilistici hrvat- 
skoga književnog jezika Tome Maretića, koja je izašla prvi 

puta 1899. kao i u Rješniku hrvatskoga jezika Ivana Broza i 
F. Ivekovića, koji je bio dovršen god 1890. 


Kako je došlo do te pobjede hrvatskih vukovaca? Do- 
šlo je nasilnim putem. Godine 1893., u vrijeme strahovlade 
zloglasnog bana Khuena Hedervaryja i njegove protuhrvat- 
ske madžaronske stranke, unatoč žestokom protivljenju mno- 
gih zastupnika Hrvatskog sabora i još većeg broja hrvatskih 
književnika, službeno je bio uveden u tadanjoj Hrvatskoj i 
Slavoniji Brozov fonetički pravopis, koji je Khuen nametnuo 
Hrvatima mjesto dotadanjeg korijenskog (etimološkog) pra- 
vopisa Zagrebačke škole hrvatskih jezikoslovaca. 


Medu hrvatske književnike i intelektualce koji nisu prihva- 
tili jezične i pravopisne promjene Vukove škole spadao je 
i Antun Radić, koji je u svojim raspravama što ih spomenuh 
oštro napadao slovnicu Tome Maretića koji bijaše jedan od 
najfanatičnijih vukovaca. Antun Radić bio je miran, umjeren 
čovjek i rijetko je padao u žestinu; to se dogodilo ipak kada 
je pisao o Maretićevoj knjizi. Antun Radić prigovara već 
samom naslovu knjige: Maretić je nazvao svoju knjigu gra- 
matikom hrvatskog ili srpskog jezika, što ni u kojemu slučaju 
ne može biti, jer bi to bio jezik izmedu dva naziva radi upo- 
“trebe rječce ili. Taj “il' doveo je kasnije do veoma nakazne 
teorije o “varijantama". Kada Antun Radić piše svoje pri- 
govore, on ni ne zna da su se hrvatski i srpski razlikovali već 
po svom izvoru, po svom postanku; on misli, kada se radi o 
pučkom govoru da oni imaju istu osnovu. U Radićevo vrije- 
me znanost o jeziku ne bijaše još toliko napredovala da se 
je otkrilo kako su hrvatski i srpski upravo po svojem postan- 
ku bila dva posve različita jezika. On nije znao ono što je 
znao tek Božidar Vanšik, da su se hrvatski i srpski razliko- 
vali još dok su ta dva naroda bili za Karpatima. A tu su se, 
na obali Sredozemnog mora, ovdje, na jugu, pod različitim 
utjecajima Istoka i Zapada tim već opstojećim razlikama 
pribrojile nove i još veće, koje su se razvijale preko tisuću 
godina. 

Kada pak piše o književnom jeziku, Antun Radić ističe 
da tu nema nikakva jedinstva. Pa piše: “No književnosti nije 
dala priroda nijednomu narodu, pa ni hrvatskomu; tu se mo- 
že pouzdano kazati, što je u našem narodu hrvatsko, što li 

srosko, jer tu imamo svijest narodnu, koja je jedini biljeg za 
pripadanje ovomu ili onomu narodu u modernom, kulturnom 
značenju ove riječi. | na drugom mjestu dodaje: “Dotle, dok 
“Hrvatski" i “Srpski"' nješto znači, i to dok svaki znači nešto 
drugo, dotle je hrvatski književni jezik i srpski književni je- 
zik — dvoje." 

Vančik piše da Radić napada najoštrije zanešenjačku 
Maretićevu jednostranost, koja se je očitovala u tomu, što 
je Maretić kao jedinu osnovu za sastav svoje slovnice upo- 
trijebio djela Vuka Karadžića i Đure Daničića, prešavši preko 
bogate četiristoljetne hrvatske književnosti kao da je nikada 
i nije bilo, i što je iz hrvatskog književnog jezika uklanjao, 
u načelu, sve neštokavske riječi. 

O Maretićevom posvemašnjem zapostavljanju hrvatske 
književnosti Antun Radić piše: “...nema ni rieči o četiri- 
stogodišnjem životu hrvatskoga književnoga jezika. U toj se 
gramatici ne vidi istina: da su Hrvati sa svojom književnošću 
među prvim narodima kulturne Europe, da nemaju današnje- 
ga svoga književnoga jezika ni od jučer, ni od prekjučer, ne- 
go već od vremena renesanse. U toj se gramatici ne vidi 
ime nijednoga hrvatskoga književnika, nego se vidi jedini 
Vuk (gdješto Daničić), kojemu svaka čast, no kojega nema- 
mo prava ubrajati među hrvatske književnike. . .* 

I dalje nastavlja Antun Radić: “Svaki obrazovani Hrvat 
zna, da nije moguća ni pomisao o ilirskoj, pače o čitavoj da- 
našnjoj hrvatskoj književnosti bez stare književnosti hrvatske. 
Što je današnja hrvatska književnost bez ilirske književno- 
sti? Što je ilirska književnost bez Mažuranića? što je Ma- 
žuranić bez Gundulića? što je? Ništa. Disjecta membra. Bez 
ove sveze nitko na svijetu ne može kazati razložnea rieči 
ni o hrvatskom književnom jeziku, ni o mislima, ni o duhu 
u hrvatskoj književnosti." | nastavlja dalje da g. dr. Maretić 
“ignorira u svojoj gramatici ne samo hrvatsku književnost 
prije Vuka, nego i poslije Vuka, a piše gramatiku hrvatskoga 
književnoga jezika." 

I još dalje: “...hrvatski književni jezik i ne može biti 


* drugo, nego jezik hrvatske književnosti, jezik hrvatskih književ- 


nika od četiri stotine godina natrag, pa do danas." 
.I sam je Vuk, prema riječima Antuna Radića, upravo 

upoznavanjem hrvatske književnosti stekao temeljno pozna- 
vanje jezika i to jezika kojim piše: “G. dr. M. drži Vuka prvim 
našim piscem, što se tiče pravilna i dobra jezika, a zašućuje 
svojim čitaocima, da je isti Vuk pisao gadnijim jezikom, ne- 
go zadnji pisac one “prošlosti, o kojoj u gramatici g. dra 
Maretića nema ni rieči. A pisao je tako sve dotle, dok nije 
upoznao književne prošlosti", “...one književne prošlosti, 
za koju do Vukova vremena nikome osim Hrvata ni na um 
nije palo, da ju drži, zove svojom". 

To Antun Radić i dokazuje primjerima. Poimence spo- 
minje neke od onih riječi koje Maretić izbacuje iz hrvatskog 
književnog jezika kao kajkavske (na pr. pošast, haran, bje- 
lanjak, nijetiti, piknja, črknja, ladanje, korenika, rubac, po- 
prijeko, košarica, prhak i t.d.) Vančik dodaje svoju primjed- 
bu: “danas znademo, da su gotovo sve ove riječi ne samo 
kajkavske, nego i čakavske, jer kajkavština i čakavština, kao 
dijelovi jednog jezičnog tijela imadu uglavnom zajednički 
rječnik." 

Radić ističe kako Maretić pojedine hrvatske riječi za- 
mjenjuje riječima, koje Hrvati ne govore, pa tako npr. koša- 
ricu zamjenjuje kotaricom, a riječ poprijeko zamjenjuje prilo- 
gom đuturice, mjesto riječi stara korenika kaže, da treba ka- 
zati čovjek staroga kova, a taj je izraz inače bio poznat kod 
Srba, a kod nas ne, no odonda se uvukao u naš jezik. | ne 
samo to! — to su riječi posve različitog značenja. Također 
Maretić traži, da se umjesto prhak kaže — buhav! Dakle — 
umjesto prhki snijeg buhavi snijeg! 

Eto dokle je išla dobronamjernost, pa i glupost, moglo bi 
se reći, naših velikih znanstvenika. Utopija o zajedničkom 
narodu i zajedničkom jeziku skupo nas je koštala. Žrtve su 
danas odveć velike; nakon jednog stoljeća “suživota"' (kre- 
tenskog li izraza!) vidimo koliko nas je to stajalo! 


Zlo nove jezična struje 


Osobito je Antun Radić napadao t.zv. zakutne riječi Vu- 
ka Karadžića u Maretićevoj slovnici: “Narivavanje zakutnih 
riječi “književnoga jezika" već je postalo i smiješno". Radić 

veli da cijeli hrvatski narod govori koš i košara, ali odjednom 
se odnekud umjesto toga našla kotarica i ona ima jedino 
pravo opstojnosti u hrvatskom književnom jeziku. | oštro osu- 
đuje tu ludost riječima: “Smiešno je, i više nego smiešno 
u gramatici hrvatskoga književnoga jezika spominjati i pre- 
poručivati jednu koju rieč ili frazu, za koju nitko na svietu 
ne zna osim Vuka, nitko pače ne zna i ne može znati, u ko- 
jem ju je kutu naroda našao — a ne spomenuti ni jedne rie- 
či, ni jedne fraze prvih književnika hrvatskih". Pa nastavlja 
u tom smislu dalje: “Nova nam struja često preporučuje... 
njekakove rieči što ih ima Vuk u svojem rječniku, aniživa... 
duša ne zna, ni od kuda su, ni od koga su, ni što pravo zna- 
če..." Ida se “u književni jezik često narivavaju ovakove za- 
kutne rieči — Vukove — bez ikakve potrebe, samo iz njekako- 
ve afektacije. A ja mislim da svaka stara književna rieč, pai ne 
govorila se danas, zaslužuje više pažnje od ikoje žive na- 
rodne, no zakutne, a često i nespretne rieči. Stara je rieč | 
u knjizi svezana bilo kakvom mišlju, ona ima svoju prošlost, 
do nje može svatko, tko zna čitati — dok će mnoge zakutne 
rieči i nestati..." 

Zakutne riječi bi bile vjerojatno ono što se danas zove 
provincijalizmima. 

Upozoravajući na škodljivost ignoriranja stare književ- 
nosti Antun Radić kaže, da se “što se tiče jezične tvorevine 
upravo najumnijih sinova naroda silom predaju zaboravi" i 
da je to za nas Hrvate veliko zlo i domeće da “kulture nema 
bez djedova, bez starine, jer nijedna i nikakva kultura nije 
djelo jednoga dana", te da “nema kulture bez ćućenja veze 
s onima, koji su prije nas bili". : 

Antun Radić veoma dobro zna, da osim što se književni 
jezik treba oslanjati na staru hrvatsku književnu predaju, pa 
nasuprot Maretiću ističe, da se on mora temeljiti na svim 
hrvatskim narječjima: “Ne, nema književnom jeziku biti osnov 
jedan živi dijalekat, nego čitav jezik. Ako su svi hrvatski di- 
jalekti jedan jezik, onda imadu i zajedničke njeke, jedne nje- 
ke zakone, po kojima su jedno: ovi zakoni, svim dijalektima 
zajednički, — to je osnov književnom jeziku, to je jedino, 
što je “samotvorno'"', što ne smije biti samovoljno". i 

Na to Božidar Vančik zaključuje, da je Antun Radić da- 

kle, kao jedan od prvih hrvatskih jezikoslovaca slutio, da 
sva hrvatska narječja imadu zajedničke crte jednog, hrvat- 
skog jezika, kojima se hrvatski jezik razlikuje od ostalih 
južnoslavenskih jezika (koja je činjenica tek u naše doba 
postala jasnom, primjećuje Vančik, a ja tome dodajem naj- 
više uz njegovu zaslugu od prije 23-24 godine, tj. od povi- 
jesnog HKL-a) i najodlučnije se je protivio stanovištu Vukove 
škole, da temelj hrvatskog jezika može biti samo štokavski 
ijekavski govor istočne Hercegovine. 

U pogledu pravopisa Antun Radić je osobito bio odlučan 
protivnik pisanja ije, kako je to zahtijevala Vukova škola, 
mjesto ie, držeći taj ie u hrvatskom jeziku dvoglasom dakle 
jednim slogom. 

Kakve je to zle posljedice morala imati takva jedna te- 
meljita promjena, znamo najbolje mi pjesnici — jer nije 
svejedno da li je u nekom stihu nešto jedan ili dva sloga. 
Ono što je bilo jedan slog preko noći je postalo dva sloga; 
to je u hrvatskoj pjesničkoj metrici moralo izazvati veliki po- 
remećaj i bilo je jedan od razloga prekida s tradicijom. Upra- 
Vo ono što je izazvalo takav prekid s hrvatskom pjesničkom 
baštinom dovelo nas je do gubitka te baštine i prepolovilo 
hrvatsku književnost umjetno na dva dijela: na onaj koji je 
bio prije dolaska vukovaca i onaj poslije. To je izazvalo go- 
leme štete u našem narodnom biću. Nije to šala za jedan 
narod samo tako izgubiti nekoliko svojih stoljeća. Prekid s 
tradicijom do danas ćutimo s velikim bolom, jer ona stara 
dubrovačka, hvarska, splitska književnost 16. i 17. stoljeća 
kao da i nije nikada postojala, a današnji trud da se vratimo 
prvotnom izvoru veoma je težak i teško izvodljiv i košta nas 
velikih muka. Ono što su počeli naši vrli prethodnici: spajati 
naša narječja u jedan složeni književni jezik — čakavsko- 
kajkavsko-štokavski, to nam je Vuk razorio i njegovi bijedni 
trabanti kao što su bili Jagić i Maretić. Dolazak Vuka i nje- 
govih pseudoideja u našu kulturu imao je za posljedicu pra- 
vu katastrofu: kao da je naša književnost i kultura počela 
tek u 19. stoljeću. Sva naša zla izviru iz zlog 19. stoljeća; 
ono je bilo pad na svim područjima. Grozomorne zablude 
dovele su nas do toga i svi naši problemi u 20. stoljeću za- 
počeli su u našem nesretnom 19. stoljeću. 

Hrvatski književnici i cijelo hrvatsko općinstvo davali su 

velik otpor Vukovom fonetičnom pravopisu i jezičnim pro- 
mjenama koje su u godinama od 1890. do 1893. proveli Vu- 
kovi sljedbenici u Hrvatskoj. | o tomu govori i Antun _Ra- 
dić i prikazuje to na svoj osobiti način. On se _izru- 
guje Vuku kojega neki drže navodno hrvatskim Cicero- 
nom, o jada, pa zapisuje: “Svakomu je dovoljno pozna- 
to, da hrvatski pisci i čitaoci odavna već teško, no 
vrlo razborito podnašaju onaj filološki jaram, što im se 
bezobzirno nameće protiv osjećaja čitavoga hrvatskoga obra- 
zovanog svijeta, protiv stoljetnih tradicija hrvatske književ- 
nosti". Antun Radić razjašnjuje tu situaciju i kaže, da je 
bilo vike u novinama, pače je i nekoliko sjednica Hrvatskog 
sabora bučno proteklo poradi — pravopisa, i da nije istina 
kako je naobraženi hrvatski svijet preko noći promijenio 
mišljenje o svojem književnom jeziku, nego je bilo sasvim 
suprotno: ta je filološka afera jako uzbunila hrvatsko općin- 
stvo i da to najbolje dokazuju živi prizori u Hrvatskom sa- 
boru. A veli i da “ne valja misliti, da je ona buka bila samo 
poradi pravopisa... Pravopis je bio samo exponent onoga 
jada, što se je u hrvatskom obrazovanom svietu nakupio 
protiv nove neke kulturne struje. No kako su branioci nove 
ove struje... bili na takovim mjestima, protiv kojih se uzalud 
viče... Tako smo se na ovu novu struju počeli priučavati." 


Hrvatski se pretvara u zakutni pokrajinski jezik 


Antun Radić je osobito digao svoj glas proti dubletama 
s kojima su nas osobito ugnjetavali zadnjih desetljeća kada 
su mislili da je stvaranje novog jezika gotova stvar. Ne mogu 
dublete, tj. dvije različite riječi imati u jednom jeziku istu 
vrijednost, što je bila osobita podvala novog Novosadskog 
pravopisa, koji je trebao ići korak dalje od Brozovog pra- 
vopisa i dva koraka dalje od Bečkog dogovora. 

Tako Radić drži da ne mogu biti u isto vrijeme sveza i 
veza nego samo sveza, ne nu i no nego samo nu, podna- 
šati i prenositi nego samo podnašati, i tako dalje, kao na 
pr. ne porodica nego obitelj, ne sudija nego sudac, ne sa- 
vremen nego suvremen, ne lično nego osobno, i t.d. Božidar 

Vančik dalje produžuje tu listu hrvatskih riječi uz koje se u du- 
bletama trebalo proturiti nehrvatske riječi, pa nabraja: treba 
govoriti i pisati ne prosto nego jednostavno, naobražen a ne 
obrazovan, pripovijest a ne pripovijetka, zanimiv a ne zanimljiv, 
nesretan a ne nesrećan, podupire mjesto podržava, prepo- 
ručati a ne preporučivati, dosađivati a ne dodijavati, pokolje- 
nje a ne naraštaj, cijel a ne čitav, te ignorirati, dekretirati, 
citirati umjesto ignorovati, dekretovati, citovati... Isto tako 
i .da se proti piše s dativom, a ne s genitivom. 

Kada je izašao Radićev prijevod knjige Kapetanova kćer 
A. S. Puškina, Vatroslav Jagić je 1902. napisao: “Jezik g. 
Radića spada Kk proizvodima izv. zagrebačke škole, u kojoj 
se u novije doba, poradi nesrećnih nesporazumaka politič- 
kih, opaža separatistička težnja. Njekoji pisci, osobito od 
mlađih, nastoje svim silama, da stvore svoj posebni “hrvat- 
ski književni jezik". Ova malo promišljena namjera podržava 
se za sada pravopisnom razlikom i tendencioznom sklonošću 
pokrajinskim riečima. Mjesto podpunoga književnoga jedin- 
stva sa Srbima, koje se je nama predstavnicima pokoljenja, 
koje već doživljuje svoj viek, činilo njegda već postignutim 
— stupa na pozornicu stranka mladih pisaca, koja propovie- 
da sbliženje Hrvata sa Slovencima." 

Pod “pokrajinskim riečima"', veli Vančik, Jagić je mislio 
na hrvatske riječi! 

Eto, kako je sve počelo — taj naš jad i tragedija jedin- 
stva s istokrvnom braćom koja će uživati u potocima i rije- 
kama hrvatske krvi koju će nam oni pustiti da unište našu 
. kulturu i da umjesto toga donose svoju novu barbaroge- 
nijsku civilizaciju — koja ruši sve što nije njihovo a sama 
nema ništa novo dati... 


Jezik zadnjih Zrinskih i Frankopana 


U broju 13 HKL-a Božidar Vančik objavio je još jednu 
svoju jezičnu raspravu. To je Jezik zadnjih Zrinskih i Franko- 
pana. Taj je broj izašao u mjesecu svibnju godine 1969. Tu 
Vančik piše, da se jeu 17. stoljeću visoko njemačko plem- 
stvo stidjelo svojeg njemačkog jezika i govorilo francuski, 

a austrijsko visoko plemstvo na svojem bečkom kraljevskom 
dvoru iz istih je razloga govorilo talijanski, a golema većina 
hrvatskih plemića rabila je latinski jezik. Dotle su se zadnji 
Zrinski i Frankopani — Petar Zrinski, njegova žena Katarina 
i njegov šurjak Fran Krsto Frankopan — ne samo u svojem 
govoru nego i u svojem književnom radu služili čistim hrvat- 
skim jezikom i ostavili tim jezikom pisana svoja književna 
djela. Oni su tako samo nastavljali predaju svojih predaka, . 
koji su se svi služili hrvatskim jezikom u govoru i u pismu, 
iako su znali i brojne druge jezike, pa pisali i na tim jezicima 
(latinskim, talijanskim, madžarskim, slovenskim jezikom, i 
t.d.) 

Tako je Petar Zrinski s madžarskoga preveo na hrvatski 
ep svojeg brata Nikole Zrinskog Adrijsnskoga mora sirena. 
On je to prepjevao tako dobro da njegov prepjev djeluje 
kao original. Osim toga on je to dielo proširio mnogim svojim 
izvornim stihovima. A osim toga prepjevao je i Nikoline ma- 
džarske lirske pjesme. Nagađa se da je Petar preveo i Sibilu, 
gatalicu, koje je rukopis pronađen tek početkom ovog stoljeća 
i koja je prijevod Fortune s madžarskoga. 

Katarina Zrinska, rodom Frankopanka, sastavila je mo- 
litvenik Putni tovaruš koji je skup prijevoda raznih molitava s 
njemačkoga jezika. Nedavno je pronađeno još jedno djelo 
Katarine Zrinske, koje ima još više originalnih oblika nego li 
Tovaruš. Njezin brat Fran Krsto Frankopan je u zadnjoj go- 
dini svojeg života, u austrijskoj tamnici, sastavio zbirku izvor- 
nih i prevedenih pjesama Gartlic za čas kratiti, zbirku od 
osam pjesama spjevanih po uzoru pučkog pjesništva pod na- 
slovom Dijačka junačke, zbirku zagonetaka Zganke za vrije- 
me kratiti, zbirku aforizama Sentencije vsakojaške, zbirku 
nabožnih pjesama i nedovršeno prozno djelo Trumbita sudnje- 
ga dneva. 


Zadnji naši jezični gartlici 
U Gartlicu ima nekoliko pjesama koje premašuju samo 


dokumentarnu vrijednost. Takve su Navuk mladim gospojam 

i divojkam, Človičstvo zove se prava lipota, Lovac pravo či- 
ni, ar v slobodi živi, Kupida slipa malaju, al krivično, a oso- 
bito je dobra Frankopanova pjesma Srce žaluje, da vilu ne 
vidi, koja spada među najbolje pjesme hrvatskog pjesništva 
uopće. 

Petar Zrinski u prijevodu Sirene svojega brata Mikule 
kaže da je to djelo posvetio “sve hrvacke i primorske krajine 
hrabrenim vitezovom". 

Iz ovih riječi, veli Vančik, vidi se da je on svoje djelo 
namijenio svojem narodu, svojim bojnim druzima i da je 
zato nastojao pisati takvim jezikom kakav bi shvatili ti hrabri 
vitezi, koji su u velikoj većini bili ljudi priprosti i nisu znali 
nikakvog drugog jezika osim svojeg hrvatskog, i to onog 
pravog hrvatskog govora kojim su govorili u svojem zavičaju, 
a taj njihov zavičaj bila je tadanja, mala, turskim osvajanji- 
ma u najuže granice cijele svoje povijesti svedena banska 
Hrvatska, koja je obuhvaćala samo uski pojas od sjevernog 
primorja do Mure i Drave zahvaćajući dijelove varaždinske, 
zagrebačke i križevačke županije i koju su tada zvali “osta- 
cima ostataka slavne nekoć kraljevine Hrvatske" i u koju nas 
ponovno evo sada žele svesti Srbi proklamirajući i oružjem 
osvajajući u povijesnoj i etničkoj Hrvatskoj “Zapadnu Srbi- 
ju" do Karlobaga, Karlovca i Virovitice... Na to je reagirao 
još 1862. Ante Kuzmanić uzvikujući: “Kakav li je to zahtjev 
Srba koji vide Srbiju na svakom mjestu?" Srpski uspjesi na 
hrvatskom području gdje “Hervatska i hervatski bijahu jedi- 
ni historijski nazivi naše narodnosti" mogli su se postići sa- 
mo “srpskim nadiranjem i našom mlitavošću i hrvatskom 
nesposobnošću" (La voce dalmatica, 1862, br. 60). 

Božidar _Vančik bilježi, da književna djela Katarine i 
Krste pokazuju, da su i oni pisali istim jezikom kao i Petar, 
iako je Petar rođen i odrastao u Vrbovcu i Međimurju, a njih 
dvoje u Primorju. Vančik spominje ono čuveno oproštajno 
pismo Drago moje serdce, koje je Petar Zrinski 
pisao svojoj ženi Katarini prije pogubljenja, pa ukazuje na či- 
njenicu da je Petar istim jezikom kojim je pisao Sirenu i go-- 
vorio svakodnevno, što se vidi iz pisma, a iz česa slijedi da je 
cijeli njegov zrinskofrankopanski obiteljski krug u svojem na- 
južem međusobnom općenju tako govorio. | onda slijedi važan 


= m 


s 


zaključak: “A ako su oni tako govorili, kako su i pisali, to znači, 
da su pisali onako, kako se je u to doba govorilo na cijelom 
području tadanje banske Hrvatske". Da se zaista tako go- 
vorilo, pokazuju i razni dokumenti s tog područja: sudski 
spisi, cehovska pravila, zapisnici itd. 

I sada Vančik priopćuje ono što je sam opazio i iskusio 
dok je kao sudac službovao u gornjoj Hrvatskoj: još i danas 
krajevi Hrvatskog Zagorja i Međimurja po zabitnijim selima 
čuvaju taj stari govor, te uz pretežne ekavizme imaju i mno- 
go ikavizama, a isto tako i hrvatske ukavizme (Vuzem, kuliko, 
tuliko). 

Ukavizmi nisu samo čakavsko nego i kajkavsko obilje- 
žje, jer u starim kajkavskim knjigama ima i bogatuš i tovaruš. 
Broj ikavizama i ukavizama se ukazuje još mnogo veći kada 
se uzmu u obzir dvoglasi kao ie i uo, na primjer u riječima 
puot, muož (put, muž) i bielo, liepo (bijelo, lijepo). Vančik 
nabraja mnoge ikavizme u gornjim kajkavskim krajevima, pa 
i u samom Zagrebu i donaša dosta primjera, koje ovdje ne 
možemo opetovati. No tvrdi, da se slična mješavina ekavi- 
zama i ikavizama kao u Zagorju i Međimurju nalazi danas i u 
ostalim krajevima nekadanjih “ostataka ostataka", sve do mo- 
ra, u različitim omjerima, kao što se nalazila u 17. stoljeću. To 
se opaža i u Hrvatskom Primorju i na otocima Riječkog zaljeva 
(Kvarner). | ne samo tu! — Tako se govorilo i u (današnjoj) 
Bosni, Bihaćkoj krajini, sve do pada Bihaća pod tursku vlast 
god 1592. Tamo se tada još govorilo i pisalo: nikuliko, viku- 
vični, z bratju. To se vidi i u okolici Karlovca, u nekadanjem 
Steničnjaku (danas Sjeničak), u mnogim riječima. 


Čakavski i kajkavski su jedno narječje 


Vančik se vraća opet Zrinskim i Frankopanima i kaže, 
da su navodno Petar, Katarina i Krsto pisali mješavinom ča- 
kavskog, kajkavskog i štokavskog narječja svjesno miješa- 
jući ta narječja, da bi tako jezično zbližili hrvatske čakavce 
i kajkavce s Hrvatima štokavcima. Tako se često o njima 
isticalo u mnogim tekstovima, no Vančik veli, da za tu tvrdnju 
nema nikakvog dokaza. Sigurno je da su oni u pogledu jezika 

imali samo jedan cilj: čim više jezično približiti se hrvatskom 
pučanstvu banske Hrvatske, a ono tada u golemoj većini 
nije govorilo štokavski. 

O toj mješavini čakavštine i kajkavštine u djelima zrin- 
skofrankopanskog kruga prvi je opširno pisao Vatroslav Ja- 
gić raščlanjujući jezik Sirene, te je u tom djelu nabrojio ve- 
lik broj kajkavskih riječi, ali se kasnije ustanovilo da su te 
kajkavske riječi ujedno i čakavske. 

Vančik ističe važnu stvar: mješavina ekavskih i ikav- 
skih oblika (Petar Zrinski: “čestito i virno večnu krunu u ne- 
besih zadobiti“ i Katarina Zrinska: “moga grišnoga tila") 
nije još sama po sebi mješavina posebnog čakavskog i kaj- 
kavskog narječja, jer se ta mješavina nalazi u većini čakav- 
skih govora i što je možda posljedica davnog jezičnog mije- 
šanja doseljenih ikavskih Hrvata s predhrvatskim ekavskim 
Slavenima (sebe su zvali ti Slaveni Sloveni ili Slovenci, a 
Hrvati su ih zvali Slovinci kao što danas Slovaci još zovu 
Slovence, dočim Slovaci svoju zemlju zovu Slovensko). Ti 
Slaveni ili Slovinci (Hrvati su u početku Slavoniju zvali Slo- 


vinje, jer je tu tih Slavena u početku bilo više nego samih. 


Hrvata) doselili su se prije Hrvata u ove krajeve. Da se je 
tako dogodilo, piše Konstantin Porfirogenet i Ljudmil Haupt- 
mann, a ja sam taj podatak našao i u K. š. Gjalskog, koji je 
otkrio rukopis nekog bizantskog pisca koji na sličan način 
govori o raznim seobama Slavena i Hrvata u ove krajeve. 
Toga ima i u šveara, i Kačića, i Smičiklasa. 

Godine 1899. Krsto Pavletić, i sam primorski čakavas, 
našao je u Zrinijadi Petra Zrinskog, da su riječi Sirene koje 
je Vatroslav Jagić spomenuo kao kajkavske bile ujedno i 
čakavske te navađa brojne njihove primjere. Pa Vančik za- 
ključuje da kajkavština i čakavština imadu uglavnom isti 
rješnik. 

Lako se može zaključiti i dokazati da su čakavsko i 
kajkavsko narječje jedan jezik, koji se oštro odvaja od što- 
kavskog narječja kao i od slovenskog jezika.. Vančik tvrdi i 
više od toga: da se kajkavski govor ne može smatrati po- 
sebnim narječjem, nego samo jednim od čakavskih govora. 
t.j. najsjevernijim čakavskim govorom. 

On tvrdi i više od toga, a to je, da kajkavština skupa 
s kvarnerštinom i većinom najsjevernijih čakavskih govora 

sačinjava najbolje sačuvani dio, jezgro najstarijeg hrvatskog 
iezika. To se najbolje vidi ako se razmatraju tekstovi Bed- 
njanskog kajkavskog govora; on je najarhajskiji dio kajkav- 
štine i upadljivo se podudara s oblicima i naglascima i dvo- 
glasnicima naše otočke čakavštine. 

I sada dolazi glavni Vančikov zaključak: Zrinski i Fran- 
kopani nisu pisali mješavinom više narječja nego čakavšti- 
nom, i to onom koja se govorila u cijeloj tadanjoj banskoj 
Hrvatskoj s neznatnim razlikama među njezinim. kajkavskim 
i primorskim govorom. 

U to se uklapa i ono što u najnovije vrijeme istražuje i 
o čemu je već objavio važna otkrića Marinko Perušić iz 
Karlovca, otkrivajući tragove čakavštine u Pokuplju, u cije- 
lom Brajskom karlovačkom kraju, pa i u samom Karlovcu. 
Tu ima mnogo čakavštine i tu se kajkavština i čakavština pro- 
žimaju na veoma zanimljiv način. 

Božidar Vančik opisuje Varaždin u kojem je proživio 
veći dio svojega vijeka i kaže da je središte tog kajkavskog 
grada ekavsko, a predgrađa su ikavska. Istu sliku vidimo i 
na obali Kupe od Gorskog kotara do Karlovca; svuda su tu 
i kajkavski ikavci, kojih uglavnom nema na našim dijalek- 
talnim kartama (barem ne u Gramatici Brabec, Hraste, Živ- 
ković iz 1958. godine). A kajkavski ikavci se mogu dobro 
čuti i na samom rubu Zagreba. Ja sam to čuo od seljaka iz 
sela Brezovice. 

Sela oko Imotskog su samo naizgled štokavska, nu ona 
su u svemu čakavska, isto tako sela oko Karlovca naizgled 
su kajkavska, a isto tako su u svemu čakavska. Sama upitna 
zamjenica ne čini štokavce i kajkavce, ako je sve ostalo 
čakavsko. To se lako da dokazati, no ovdje nije mjesto za to. 

Vančik zaključuje: jezik zadnjih Zrinskih i Frankopana 
napadno naliči jeziku Marka Marulića, Hanibala Lucića i 
drugih starijih dalmatinskih i dubrovačkih hrvatskih čakav- 
skih pisaca. To je jezik kojim i danas još govore iseljeni Hr- 
vati u Gradišću, austrijskom i madžarskom, i slovački i mo- 
ravski Hrvati. To sam i sam vidio i zaključio putujući u te 
zemlje u raznim vremenskim periodima i mislim da je Van- 
čik potpuno u pravu. 

On kaže na kraju svoje rasprave Jezik zadnjih Zrinskih 
i Frankopana: “Taj jezik je i u javnom životu Hrvata, u po- 

slovima, u kojima nije vladao latinski, prije i nakon Marka 
Merulića, prije i nakon zadnjih Zrinskih i Frankopana, tijekom 
mnogih stoljeća u svim svojim bitnim crtama ostajao i živio 
nepromijenjen sve do ilirskog pokreta i iz ovoga izraslih je- 
“zikoslovnih škola, koje su sve do najnovijeg doba izbacivale 
iz hrvatske javne uporabe mnoge izrazito hrvatske oblike, 
neštedimice žrtvujući sve osebujnosti hrvatskog jezika be- 
zuspješnim pokušajima stvaranja jezičnog jedinstva Hrvata 
s većim ili manjim brojem drugih južnoslavenskih naroda." 


Biseri u jezičnim zrnima 


Osim što je bio lektor Hrvatskog književnog lista i pisac 
rasprava o povijesti hrvatskog jezika Božidar Vančik je imao 
u našem listu još jednu važnu jezičnu rubriku. To su bila 
njegova Jezična zrna s kojima je počeo u broju 6 HKL-a, 
koji je izašao u rujnu 1968. U toj je rubrici obrađivao poje- 
dine riječi. Tako je u prvom nastavku pisao o riječima obja- 
sniti i objašnjavati i o riječi tok. 

O riječi objasniti napisao je Božidar Vančik da nije hr- 
vatska riječ, nego da je hrvatska riječ razjasniti (ili 
pak rastumačiti, protumačiti), no Hrvati nisu prihvatili tu 
Vančikovu ispravku, nego su — prije 2-3 godine — počeli 
pisati i govoriti umjesto objasniti i razjasniti — pojasniti! 
Nitko ne zna kako je i otkud je ta riječ odjednom došla i 
nametnula se, umjesto pravilne hrvatske riječi razjasniti. 
Netko ju je opet vješto narinuo, odnosno podmetnuo. 

Druga riječ koju je Vančik predložio umjesto srpske ri- 
ječi tok bila je riječ tijek. To su svi prihvatili od 1968. 
do danas. U hrvatskom pak tok znači samo korice za nož — 

“U boj, u boj, mač iz toka bratjo!" 

U broju 9 HKL-a, koji je izašao u prosincu 1968., opet 
se pojavljuju Jezična zrna. Ovaj puta su obrađene riječi 
tok (ponovno), vršiti, narod, puk i izvedenice, i gužva. U tom 
nastavku obradio je Vančik, osim toga, i pitanje je li hrvat- 
ski varijanta ili jezik. Vršiti u hrvatskom znači samo vršiti 
žito i nema nijedno drugo značenje. To nije u hrvatskom 
nikakav pomoćni glagol kako su to počeli neki rabiti. Gužva 

u hrvatskom znači samo uzao — gužva za žito načinjena 
od vlati samog žita. 

Jezična zrna pojavljuju se još u broju 10-1969. (riječi 
grub, značaj, značajan, značenje), u broju 12 (riječi opstojati 
odnosno postojati, te poslije, kasnije, nakon, najzad, napo- 
kon). U broju 13 1969. s riječima izmijeniti, promijeniti, razmi- 
jeniti i t.d., te riječima čest i izvedenice, truba ili trublja. 

Isto u broju 14. 1969. riječima šaka, pest i pesnica, pro- 
tiv ili proti, istaći ili istaknuti, ličnost ili osobnost i prisustvo- 
vati ili oribivati. U broiu 15/1969. Jezična zrna obrađuju 
liječi: imenice na -t=lj, kičma, hrptenjača ili kralježnica, radnja 
i rad. U broju 16/1969. obrađuju riječi kut i ugao, obaveza ili 
obveza, kola ili automobil, vagon i sl. U broju 17/1969. pred- 
met raščlambe su riječi nedostajati ili manjkati, kačiti ili kva- 
čiti. U broju 18/1969. predmet su riječi nedjelja, sedmica ili 
tjedan, izuzetak ili iznimka te prijedlozi mirovanja i gibanja. 

U broju 19 1969. (zaplijenjen i uništen), koji je bio ujed- 
no i zadnji broj toga lista, koji otada više nije izlazio, jer sa 
nad njim primijenilo KOS-ovsko nasilje, Božidar Vančik ima 
riječi koje razmatra kao kroatist: častan i pošten, zatim je 
pisao još o glagolu nedostajati i njegovim izvedenicama, pi- 
sao je o prilozima mirovanja i smjera, te na kraju o riječima 
kožni i kožnati i slično. 


Utemeljitelj kroatistike 


Ono što je Deklaracija o hrvatskom književnom jeziku 
učinila samo deklarativno to je HKL činio dvije godine prak- 
tički: učili smo Hrvate ponovno hrvatski, čistili smo hrvatski 
jezik od tuđinskih i neprijateljskih utjecaja. U teoretskim 
člancima utjecali smo na jezičnu svijest Hrvata, a u Suvre- 
menom književnom jeziku Julija Derossija i u Jezičnim zrni- 
ma Božidara Vančika na stvarnim primjerima jezične sva- 
kodnevice lučili dobro od zlog i pravilno od pogrešnog. 

Dosta je tu učinio i Derossi za pravilno pisanje i govo- 
renje hrvatskog jezika, ali daleko više Božidar Vančik kao 
kroatist. Derossi je kao vukovac krenuo samo jedan korak 
naprijed, a Vančik je grabio upravo tri! Vančik se i prak- 

tiški potvrdio kao utemeljitelj nove slavističke grane, kroa- 
tistike. 

Derossi je imao još jedan važni polemički članak u broju 
12,1969. HKL-a Koga napada a koga brani Mirko Bošnjak, 
gdje se suprotstavio jezičnom unitarizmu. Važan je i članak 
Vladimira Loknara Jezična ravnopravnost na PTT način u 
broju 8 (studeni 1968.). U istom broju, u rubrici Izabrali smo 
za vas donesli smo sažetak o raspravi Tomislava Ladana 
Reakcionarni rječnik. Sama rasprava Tomislava Ladana iza- 
šla je u časopisu Kritika br. 1 1968. pod naslovom Centaur- 
ski rječnik centaurskog jezika. 

Ono što je možda najvažnije, a o čemu nas je poučio 
Božidar Vančik, bila je tvrdnja da temelj hrvatskog književnog 

jezika bi trebao biti govorni jezik banske Hrvatske, a ne vla- 
ško narječje Karadžine istočne Hercegovine. Još i danas 
ima ljudi koji govore: “Najčišći je hercegovački jezik!" To 
je velika zabluda. Koje Hercegovine? Pri tomu se nije mi- 
slilo na štokavsku ikavštinu zapadne Hercegovine, nego na 
krajeve s lijeve obale Neretve. Jezik banske Hrvatske to je je- 
zik zadnjih Zrinskih i Frankopana, o kojemu je pisao u HKL-u 
Vančik, to je jezik za koji se borio Antun Radić kao i šime 
Starčević i Ante Kuzmanić i drugi vrli borci za pravi hrvatski 
jezik, koje smo mi znali izabrati i predočiti svojem puku, 
da ne zaboravi do kraja svoj jezik. Jer bez jezika je narod 
osuđen na gubitak identiteta, na polagano umiranje i nesta- 


nak. Jezik je duh jednog naroda i ako izgubi taj svoj duh,. 


onda prestaje biti posebni narod i postaje neki hibridni na- 
rod, nestaje kao povijesni entitet. Ostane samo kao uspome- 
na i nejasni povijesni trag. 

iz hrvatskog tiska 





U svojoj državi 


Nakon međunarodnog pri- 
znanja Republike Hrvatske, a 
isto tako i Republike Slove- 
nije, Glas koncila (br. 3 od 
13. siječnja 1992.) donio je u 
svom uvodniku veoma zanim- 
ljivu raščlambu prava držav- 
nog naroda na odluku o svo- 
joj budućnosti, uključivši na 
odluku da li želi živjeti u svo- 
joj nezavisnoj državi ili u za- 
jednici s drugim narodima. 
Uvodničar ne priznaje među- 
narodnim skrbnicima i sredi- 
štima moći u svijetu pravo da 
odlučuju o tim pitanjima, o 
kojima može odlučivati samo 
državni narod. Sve drugo bilo 
bi nemoralno, jer je zapovi- 
jed. “S demokracijom je kao 
i sa slobodom: ili je ima ili je 
nema." 

U nastavku, Glas koncila 
pokušava odrediti ulogu Cr- 
kve u novoj državi, u skladu 
s naukom II. vatikanskog sa- 
bora. Ovo je veoma važno u 
slučaju Hrvatske, da se u bu- 
dućnosti ne bi pokušavalo 


nametati Crkvi političku ulo- 
gu koju ona ne želi, poziva- 
jući se na njenu važnu ulogu 
u razdobljima neslobode, kad 
je ona bila “jedino preostala 
i čista oaza slobode", jer “u 
komunizmu samo Bog ne te- 
rorizira!''1 

U zaključnom dijelu toga 
uvodnika, koji prenosimo u 
cijelosti, navedena su ukrat- 
ko pravila za ispravan odnos 
Crkve prema Državi i držav- 
nog naroda prema Crkvi: 

“Razumije se da narod u 
određenim uvjetima .neslobo- 
de, kao i zatvorenik u zatvoru 
ili zatočeništvu, može te uvje- 
te razborito podnositi snujući 
kako da ih promijeni. Ali, oči- 
to je nastupio povijesni tre- 
nutak kad je bez oklijevanja 
i bez odgađanja trebalo uzeti 
svoju sudbinu u svoje ruke. 
Sveta Stolica koja se redovito 


na političkom području ne 


1 Prof. Vjenceslav čižek: Držav- 
ni ateizam, Republika Hrvatska br. 
99 [1974.], str. 35. 

zalijeće, spoznala je taj tre- 
nutak. Poznaje ga i Crkva u 
Hrvata te se bez pridržaja 
zauzima za hrvatsku državnu 
nezavisnost. Treba i isticati 
da takav stav ne uključuje sla“ 
ganje sa svim konkretnim po- 
stupcima i stavovima aktual- 
nih organa vlasti niti isključu- 
je dužnost kritičkog stava pre- 
ma toj vlasti. Vlast pak, kad 
je doista svjesna i svoje odgo- 
vornosti i ozbiljnosti povijes- 
nog i političkog trenutka, ne- 
će od građana, također od 
graćana vjernika i Crkve kao 
njihove zajednice, tražiti ne- 
kritičnu i bezuvjetnu  lojal- 
nost. Ratni uvjeti mogu oprav- 
davati veći oprez i neposred- 
nije procedure, ali nipošto ne 
mogu  suspendirati ljudska 
prava a kamoli ozakoniti nji- 
hovo gaženje. Ni u ratnim u- 
vjetima ne smije biti kažnjeno 
nešto što nije izričitim i jas- 
nim, sasvim nedvosmislenim 
zakonom, uredbom ili propi- 
som zabranjeno. Naknadno 
coneseni zakoni ne mogu se 
primjenjivati na prije počinje- 
na djela. | nadasve treba pa- 
ziti da se ne dobije čak ni do- 
jam da neki nosioci vlasti ko- 
riste_ izvanredno stanje za 
sprečavanje utemeljene  kri- 
tike njihovih postupaka. Kad 


se Crkva dokraja zauzima za 
hrvatsku državnu neovisnost 
i istodobno za najdosljedniju 
demokratičnost, javnost rada 


i pravo na kritiku — kako 
zakona tako i postupaka. iz- 
vršne vlasti — ona time vrši 


svoju dužnost i ostaje vjerna 
svome poslanju. Bilo bi tra- 
gično tražiti od nje da se dru- 
gačije ponaša — tobože u in- 
teresu državnoga dobra. Bilo 
bi također tragično da ona 
takvim zahtjevima podlegne, 
kao što bi bilo žalosno da 
cna ponovno bude jedina 
snaga u društvu koja i smije 
i može biti nepotkupljivo kri- 
tička. Razumije se da drža- 
vljani moraju načelno ima- 
ti povjerenja u postupke za- 
konite vlasti, da ta vlast ne 
može. a često i ne smije jav- 
nosti tumačiti sve razloge i 
iznositi sve podatke. U svako, 
a osobito u ratno doba vlast 
treba slušati i njezine naloge 
izvršavati, osim kad bi traži- 
la vršenje zločina. Možda će 
nam trebati vremena da se 
cdviknemo od uvriježenog 
nepovjerenja prema vlastima. 
koje su redovito bile okupa- 
torske, i da se napokon na- 
viknemo poput svih zrelih slo- 
bodnih naroda vlast smatrati 
svojom." 


A e 


Odgovornost komunista 


Stranke koje su dulje vre- 
mena imale apsolutnu vlast u 
jednoj državi odgovorne su 
za ono što se dogodilo za vri- 
jeme njihove vlasti. Kako pi- 
še o toj odgovornosti dr. Đor- 
će Pribičević, slična pitanja 
postavljena su poslije pada 
drugog tipa  totalitarističkih 
režima, onih koji su pripadali 
ovoj ili onoj varijanti fašizma, 
pa su se tako poslije II. svjet- 
skog rata poduzimale različi- 
te mjere denacifikacije. 


U svom kratkom pregledu 
takvih mjera u pogledu komu- 
nista u različitim državama 
istočne Europe (Zrcalo, tjed- 
nik, br. 2 od 21. siječnja 1992., 
str. 25) pisac ističe da se o 
tom pitanju manje žučno ras- 
pravlja u onim zemljama u 
kojima su same komunističke 
elite bile uključene u rušenje 
režima čiji su sastavni dijelo- 
vi bili u prošlosti. 

Govoreći o odgovornosti 
naših bivših komunista, “i to 
bar onih utjecajnijih u vlasti, 
ideološkom ili gospodarskom 
području, čini se da bi ona 
morala biti i veća od mnogih 
u zemljama istočne Europe 
koji se bez sovjetske volje iz 
toga sustava nisu ni mogli iz- 
baviti. A naši komunisti su tu 


propustili nekoliko prigoda. 
Imali su jednu još prije četiri 
desetljeća kad su pristupili 
Balkanskom, a time i Atlant- 
skom paktu. No brzo su se iz 
toga povukli kad su popravili 
odnose s Moskvom, jer su 
znali da u demokratskom su- 
stavu šanse ne bi imali." 


Ali dr. Đorđe Pribičević ne 
predlaže kaznene mjere pro- 
tiv tih bivših komunista. Na- 
protiv, njegov je prijedlog i 
demokratski i human. 

“Sada kada Republika Hr- 
vatska vodi rat za svoju sa- 
mostainost u kojemu sudje- 
luju i bivši komunisti, mnogo 
toga se glede njihove odgo- 
vornosti u političkom i moral- 
nom pogledu drukčije po- 
stavlja. Međutim, kad se radi 
o socijalnim i gospodarskim 
implikacijama članstva u ko- 
munističkoj stranci i promo- 
cije postignute time ona se 
ipak ne može izbjeći, jer je 
poznato da je jedan takav su- 
stav vršio negativnu selek- 
ciju. Tako je u Poljskoj prije 
dvije godine jedna strana ko- 
misija utvrdila da je oko dvi- 
je trećine njihovih rukovode- 
ćih kadrova nesposobno za 
jednu modernu tržišnu privre- 
du. Na sreću, to se pitanje 


zi 


najbolje može riješiti u pri- 
vredi privatizacijom  vlasni- 
štva i uvođenjem istinskog 
tržišnog sustava, a u politič- 


koj sferi političkim natjeca- 
njem koje se vodi na slo- 


bodnim višestranačkim izbo- 


rima." 





Pravo značenje dolaska "plavih šljemova"' 


Politički: 

Za Hrvate loše, 

za Srbe još i gore. 
Ljudski: 

Za Hrvate išta, 

za Srbe ništa. 
Pjesnički: 


To čitav svijet kvari 
Hrvatskoj priznat Suverenitet. 


Milan Vojvodić 

Republikanci čestitaju predsjedniku Tuđmanu | 
prigodom međunarodnog priznanja 


Republike 


Hrvati u Domovini kao i oni što 
žive u svijetu nestrpljivo su čekali 
da svane dan 15. siječnja 1992. Već 
su prije toga nadnevka priznali Re- 
publiku Hrvatsku kao nezavisnu 
državu Sveta Stolica, Njemačka, 
Island, Ukrajina i Litva, ali taj dan 
ja trebalo doći do priznanja sa 
strene država koje tvore Europsku 
Zajednicu i očekivalo se da će mno- 
ge druge države slijediti primjer Eu- 
ropske Zajednice, ako ova bude 
priznala Sloveniju i Hrvatsku kao 
nezavisne, samostalne države. 

Čim su novinske agencije proši- 
rile svijetom vijest da je Europska 
Zajednica priznala Hrvatsku, počele 
su se slati čestitke hrvatskom Vr- 
hovništvu, hrvatskom Saboru i hrvat- 
skoj Vladi. 

Istoga dana, 15. siječnja 1992., 
poslao je faksom gosp. Šime Leti- 
na, blagajnik Hrvatske republikan- 
ske stranke, svoju čestitku pred- 


Hrvalske 


sjedniku Republike Hrvatske dr. 
Franji Tuđmanu, a koja glasi: 
Cijenjeni gospodine predsjedniče! 

Današnje međunarodno priznanje 
Republike Hrvatske ispunja Hrvate, 
bez obzira gdje se nalaze, radošću 
i nadom. Hrvatska konačno, poslije 
dugih stoljeća, postaje pravni me- 
đunarodni subjekt, a hrvatski narod 
ostvaruje svoje vjekovne težnje. 

Za ovej povijesni događaj Hrvati 
u domovini zaslužuju priznanje i če- 
stitke, pa mi zato dopustite, gospo- 
dine predsjedniče, da u ime Hrvat- 
ske republikanske stranke sa ovoga 
kontinenta, ponaiprije čestitam Va- 
ma osobno, a preko Vas i cijelom 
hrvatskom narodu i svim građanima 
Hrvatske. 

Neka Vas Bog čuva i nadahnjuje, 
kako biste izveli Hrvatsku iz ratne 
krize i uveli ju u stanje mira i si- 
curncsti. 

Uvjeren sam da čete i nadalje 

učiniti sve što je u Vašoj moći, ka- 
ko bi svi hrvatski krajevi bili pod 
kontrolom i vlašću legalno izabrane 
hrvatske vlade. U svim Vašim na- 
porima, da Hrvatska postane drža- 
va slobode, mira i socijalnog na- 
pretka, imat ćete moju osobnu pot- 
poru i potporu cjelokupnog član- 
stva moje stranke. 

Hrvatska republikanska zajednica 

Šime Letina 


Slijedećeg dana, u ime Hrvatske 
republikanske zajednice, predsjedni- 
ka Republike dr. Tuđmana pozdravio 
je faksom predsjednik HRZ-a prof. 
Kazimir Katalinić. U svome pozdra- 
vu prof. Katalinić piše: 

Cijenjeni gospodine Predsjedniče! 

U ime članova i simpatizera Hr- 
vatske republikanske zajednice če- 
stitamo Vama i čitavom hrvatskom 
narodu na postignutom međunarod- 
nom priznanju. Veseli nas i zahva- 
ljujemo Bogu što tolike žrtve, stra- 
davanja i napori hrvatskog naroda 
nisu bili uzaludni. 

Čeka nas sada težak put, no mi 
vjerujemo u hrvatski narod i zato 


smo sigurni da ćemo zajedničkim 


naporima uspjeti postignuti i osigu“ 
rati pravedni mir, povratiti izgublje- 
na područja i obnoviti našu razore- 
nu domovinu Hrvatsku. 


Hrvatska republikanska zajednica 
Predsjednik: 
Prof. Kazimir Katalinić 
Sa svoje strane, predsjednik Hr- 


vatske republikanske stranke dr. Ivo 
Korsky poslao je dne 16. siječnja 


1982. slijedeće pozdravno pismo: 
Veoma cijenjeni gospodine pred- 
sjedniče! 

Zahvaljujući žrtvama i postojano- 
sti hrvatskog naroda, hrabrosti i ste- 
zi hrvatskih boraca uklopljenih u 
hrvatske oružane snage, odlučno- 
sti i razboritosti slobodno izabranih 
narodnih zastupnika okupljenih u 
Saboru Republike Hrvatske, a pod 
Vašim čvrstim i iskusnim vodstvom, 
Republika Hrvatska je konačno po- 
stignula priznanje znatnog dijela 
europskih i nekih izvaneuropskih dr- 
žava. 

Rat još nije prestao. Napadač još 
nije napustio hrvatska područja koja 
je silom zauzeo. Pobunjenici, potak- 
nuti iz središta izvan Republike Hr- 
vatske, još nisu položili oružje i 
uklopili se u slobodnu zajednicu svih 
građana Republike Hrvatske. Hrvat- 
ski izbjeglice još se nisu vratili na 
svoja djedovska ognjišta i u svoje 
domove, hrvatske skupine izvan gra- 
nica Republike Hrvatske još ne uži- 
vaju ona narodna i osobna prava 
koja uživaju  nehrvatske skupine 
graćana u našoj državi. No kraj sve- 
ga toga međunarodno Priznanje 
pružilo je potreban okvir za ostva- 
renje svih ovih prava, jer, kako ste 
Vi, gospodine predsjedniče, izjavili 
u svojoj Poruci od 15. siječnja 1992. 
povodom međunarodnog priznanja 
Hrvatske: 


“Hrvatska, svoja i suverena, 
neće iznevjeriti Europu i slobo- 
dan svijet. Ona želi biti zbiljska 
sastavnica u izgradnji novoga 

duhovnoga obzorja i međunarod- 
noaa poretka mira i suradnje 
među narodima." 


U ime Hrvatske republikanske 
stranke, osnovane u slobodnom svi- 
;siu dne 9. siječnja 1951., kada je 
u Hrvatskoj neprijatelj gušio svaki 
i-vateki narodni izražaj i nastojao 
izbrisati i samo hrvatsko ime, če- 
sitam Vama, hrvatskoj vladi, Sabo- 
ra i svim hrvatskim borcima ovo 
mećunarodno priznanje hrvatske 
čiržave i izražavam nadu da će ona 


biti čvrst okvir_ unutar kojega će 
njezini građani, bez obzira na vjeru, 
narodnost, stalež i imovinu, izgra- 
diti slobodne, napredne i pravedne 
odnose koji će omogućiti Hrvalskoj 
da po slobodi i pravednosti bude 
među prvima u novoj Europi. 

Neka Gospodin blagoslovi žrtve 
i navore Hrvatske. 

Uz hrvatski pozdrav ostajem s 
odličnim poštovanjem 


Vaš odani 
Dr. Ivo Korsky 


Hrvatska republikanska zajednica u Buenos Airesu 


Nakon Toronta, Chicaga i Syd- 
neya i u Buenos Airesu je osnovana 
Temeljna skupina Hrvatske repu- 
hlikanske zajednice, kojoj su na 
čelu Mirko Hasenay kao pred- 
sjednik, Mato Zorić kao tajnik, Ju- 
rica Dragičević kao blagajnik i To- 
mislav Frković kao odbornik. No- 
va skupina predstavila se je jav- 
nosti dne 21. prosinca 1991. na 
sastanku održanom u dvorani Hr- 
vatskog katoličkog središta sv. Ni- 
kola Tavelić. 

Nepunih mjesec dana nakon svo- 
ga osnutka nova je Temeljna skupi- 
na izdala u obliku brošure hrvat- 
ski prijevod oglasa, što je objavljen 
u američkom dnevniku The Wash- 


ington Times dne 22. prosinca 
1991., a zatim je 18. siječnja 1992. 
priredila sastanak na kojemu je 
dopredsjednik Hrvatske — republi- 
kanske zajednice prof. Mario Osto- 
jić, obavijestio prisutne o dosa- 
dašnjem djelovanju nove politič- 
ke skupine. Dobrotom otaca fra- 
nievaca, koji vode središte, radi 
velikog broja prisutnih sastanak se 
ie održao u samoj crkvi. 

Predsjednik Temeljne skupine 
HRZ-e gosp. Mirko Hasenay vodio 
je sastanak i nakon pozdrava na 
njegov je poziv dr. Ivo Korsky u 
ime Hrvatske republikanske stranke 
predstavio predavača prof. Maria 
Ostojića ovim riječima: 


ft 


Današnji sastanak nije jedno od uobičajenih okupljanja s izvješćima 
i predavanjima koja priređu,jemo već mnogo godina i koja su skoro tra- 
dicionalna. Novost je što je govornik naš Hrvat rođen u Argentini koji 
javno dieluje u domovini u jednoj stranaško-političkoj organizaciji koja 
tamo, na cnom području, predstavlja nešto posve nova. 

Prof. Mario Ostojić spada u novi naraštaj Hrvata u Argentini. Kao i 
njegovi prijatelji i suradnici, on je politički došao iz tradicionalnih 
hrvatskih nacionalističkih krugova u Argentini i razvijao se je bez 


ikakvih _natruha jugoslavenstva i komunizma što su zatrovale tolike , 


Hrvate u domovini. Spada u novi izražaj hrvatskog nacionalizma 
koji se ne odriče Desetog travnja, dakle idejnog i političkog blaga koje 
je skupljeno u četirigodišnjoj borbi za stvaranje i obranu hrvatske držav- 
ne slobode i nezavisnosti. Ali isto tako ne spada ni u nostalgične obnu- 
vitelje prošlosti. Dio je onoga općega pokreta koji stoji na zdravom te- 
melju naše prošlosti i smjelo gleda u budućnost. 


A to je novo na području Hrvatske, gdje je nacionalizam bio stjeran 
u podzemlje i začahurio se je kao sjećanje na daleku prošlost, te se 
sada počeo pojavljivati kao nostalgija i pokušaj povratka na oblike koji 
su nekada bili novi i napredni, no koji danas, pedeset godina kasnije, 
ne odgovaraju svijetu u kojemu sada živi hrvatski narod. 


I druge političke skupine u Hrvatskoj, daleko veće i snažnije od no- 
vostvorene Hrvatske republikanske zajednice čiji je dopredsjednik Mario 
Ostojić, traže svoj korijen u prošlosti, jer znaju da se politička stranka 
ne može razvijati bez takvih temelja. No te stranke ne traže svoj korijen 
u cjelini hrvatskog narodnog razvitka, nego samo u onom dijelu koji je 
izrastao iz partizanske borbe. Neki ističu da temelje svoju politiku na 
onom dijelu hrvatskog naroda koji je bio na pobjedničkoj strani u li. 
svjetskom ratu. Pokušavaju prikazivati svoje djelovanje, ili djelovanje onih 
koje slijede, kao hrvatsku borbu za samostalnost na strani pobjedničkih 
ratnih sila. Dok se jedni zadržavaju na općenitim izražajima i pokuša- 
vaju poistovjetiti Titovu borbu s hrvatskom borbom za oslobođenje, za- 
boravljajući pri tom da takozvana Narodnooslobodilačka borba nije bila 
borba za hrvatsku državu i za slobodarski sustav u njoj, nego borba za 
obnavljanje Jugoslavije i uvođenje komunističke diktature, drugi, osje- 
ćajući slabost toga u biti jugoslavenskog argumenta, pozivaju se na hr- 
vatski kulturni i narodni preporod koji je započeo Deklaracijom o hrvat- 
skom književnom jeziku 1967. i svršio sa studentskim štraikom 1971. 
Naravno, iz ovoga politički heterogenog pokreta mogu se danas izdvojili 
mnogi pozitivni elementi, no samo tadašnje političko vodstvo u Hrvat- 

skoj postavilo je jasne granice tome pokretu. A granice su bile _prizna- 
vanje Jugoslavije kao zajedničke države i komunizma kao jedinog dopu- 
štenog političkog oblika za javno djelovanje. Ne ulazim u raščlambu 
tadašnjih mogućnosti političkog djelovanja, niti poričem da je taj veoma 
skučeni prostor bio tada jedini mogući prostor za javno djelovanje u Hr- 
vatskoj. Želim samo istaknuti da je razdoblje hrvatskog proljeća isto kao 
i razdoblje Narodno-oslobodilačke borbe bilo politički ograničeno jugo- 
slavenstvom i komunizmom, dakle oblicima koje moramo bezuvjetno od- 
baciti ako želimo nezavisnu Hrvatsku i u njoj suvremeni, demokratski po- 
redak. 

Da se danas u Hrvatskoj ova jugoslavenska i komunistička prošlost 
ne ističe, opravdava i hvali, ne bi bilo potrebno isticati desetotravanjsku 
komponentu naše nedavne prošlosti, nego bismo mogli prijeći na izgra- 
Givanje novog političkog života na temelju današnje junačke borbe za 
nezavisnost Hrvatske. No da bi se neutraliziralo netočno i ideološki obo- 
jeno tumačenje nedavne prošlosti, potrebno je politički osposobiti i drugu 
stranu hrvatskog javnog života da dođe do punog izražaja, jer je ova, 
nacionalistička strana, uz svoje pogreške i zastranjivanja, ipak pred- 
stavljala čisto hrvatstvo i bar klice slobodarskog života, u ratu onemogu- 
ćene radi vladajućih okolnosti. 

Novi politički oblik koji predstavlja u Hrvatskoj Hrvatska republikan- 
ska zajednica nije, dakle, povratak na staro, nego pokret prema novome, 
uz iskreno poštivanje tradicionalnih hrvatskih vrednota. | u tome mu je 
važnost na pozornici gdje za sada postoji samo nostalgična težnja pre- 
ma oblicima (ali ne prema sadržaju) prošlosti ili opravdanje nedavnih 
političkih zastranjivanja onih koji su još nedavno bili, kako to reče Stje- 
pan Radić, pri vlasti. 

Čuti ćemo sada iz ustiju samoga Maria Ostojića kako je on doživlja- 
vao prvu godinu svoga djelovanja u okviru Hrvatske republikanske za- 
jednice, koju su 15. lipnja 1991. u Zagrebu ustrojili prof. Kazimir Kata- 
linić, kao predsjednik, dipl.-ing. Anđelko Berić, kao glavni tajnik, i naš 
današnji predavač, prof. Mario Ostojić, kao dopredsjednik. 


Odmah zatim, pozdravljen od svo- je slijedeće izvješće o djelatnosti 
jih prijatelja i drugih prisutnih, uzeo Hrva'ske republikanske zajednice: 
je riječ prof. Mario Ostojić i održao 

Iragi prijatelji! 

Prije tjedan dana vratio sam se iz Hrvatske gdje sam proveo cijelu 
1991. god nu, koja ie bila veoma bogata u događajima i koja će ostati 
kao jedna od najznačajnijih u našim srcima i u našoj psihi. 

Želim se na'prije zahvaliti doktoru Ivi Korskom i profesoru Kazimiru 
Kataliniću koji su mi iskazali svoje povjerenje i koji su godinama ne sa- 
mo meni nego i mojim prijateljima omogućavali političku izgradnju da 
kismo mogii pomoći svom narodu u konkretiziranju njegova oslobođenje 
od jugokomunističke diktature, da bi krenuo prema ostvarenju svoje slo- 
bode. 

Htio bih se zahvaliti također svojim prijateljima Mirku Hasenayu i 
Tomislavu Frkoviću s kojima sam dijelio dobro i zlo u godinama kada 
se mnogi nisu nadali da će hrvatski narod progovoriti i kada je bilo mnogo 
teže raditi za Hrvatsku. 

Zahvaljujem se također svima vama koji ste se odazivali kada smo 
vas pozivali na demonstracije, na predavanja i razne priredbe, a pose- 
bice što ste na razne načine omogućavali naš rad koji je usprkos udalje- 
nosti od 15.000 kilometara uvijek bio usmjeren prema domovini. Danas 
svi možemo vidjeti da je to bilo ispravno, jer patimo i slavimo u skladu 
s događajima koji se odvijaju u Lijepoj našoj. 

Hrvatska republikanska zajednica radila je veoma kratko vrijeme 
pod normalnim, mirnodopskim uvjetima. Kao i druge stranke i cijeli hrvat- 
ski narod morala se je prilagoditi ratnim uvjetima. U tom kontekstu 
smo izvršili sve što je bilo u našim skromnim mogućnostima. Ipak, dosta 
je toga učinjeno, a ja ću navesti samo nekoliko konkretnih podataka: 

(a) Skoro svi naši članovi i simpatizeri aktivno su se angažirali uv 
obrani domovine. Neki su na fronti u prvim linijama, drugi su u pozadini, 
ali svi rade ono što je u njihovim mogućnostima bez izbjegavanja odgo- 
vornosti. Imamo ljudi u hrvatskoj voisci, u mjesnim zajednicama, u hu- 
manitarnim institucijama, kao što su Karitas, Crveni križ, u župnim ure- 
dima, i ljudi koji omogućavaju prijevoz raznih stvari tamo gdje je to doista 
potrebno i opasno. 

(b) Preko naših članova i veza uspjeli smo opskrbljivati naše borce 
i izbjeglice s opremom i odjećom, lijekovima i obrambenim sredstvima. 
Nastojali smo da našim ljudima ne fali barem. ono što im mi možemo 
dati, ali nismo uskratili pomoš ni drugima, jer smo uvijek imali u vidu 
prvenstveno općehrvatski cilj i tek potom mislili smo na sebe kao na 
sredstvo za ostvarenje toga cilja koji je danas oslobođenje, a u blisko: 
budućnosti biti će izgradnja slobode. 

U tom smislu radili smo u Slavonskom Brodu, Vinkovcima, Osijeku, 

Rijeci, Zadru, Šibeniku, Splitu, Pločama, Lipiku, Dubrovniku, u zapadnoj 
Hercegovini i u nekim dijelovima Bosns i, naravno, u Zagrebu. 

(c) Uspjeli smo povezati se s ljudima koji zapovijedaju nekim hr- 
vatskim specijalnim jedinicama i u tijeku je stvaranje središta za obuku 
naših ljudi, naravno u okv:ru hrvatske vojske. Glavni čovjek u tom pro- 
jektu doveden je izvana po našoj liniji i nadamo se da će ovaj plan biti 
koristan za usavršavanje hrvatske vojske. 

(d) Više puta stavili smo na raspolaganje skladišta i prijevoz hrvat- 
skim vojnicima kada su dolazili po obrambena sredstva u Zagreb, a koji 
puta omogućavali smo im veze preko kojih su takva sredstva mogli do- 
biti. Naši članovi i simpatizeri bili su uvijek pri ruci za ukrcavanje i iskrca- 
vanje, a u većini slučajeva služili su kao vozači na kratkim i duljim re- 
lacijama. 

(e) Zbrinjavali smo obitelji naših članova i simpatizera koji su bili 
na fronti. Kroz njih smo uspjeli održati veze s njima i biti spremni pru- 
žati im svaku moguću pomoš. Više puta prenijeli smo ljudima na vlasti 
potrebe i nedostatke u organizaciji koje su zamijetili naši ljudi na terenu 
i postignuti su neki rezultati kao, na primjer, smjenjivanje osoba koje su 
kočile normalno funkcioniranje obrane u nekim područjima zbog nespo- 
sobnosti, oportunizma, trgovine oružjem itd. 

(f) Radili smo na širenju istine o ratu u Hrvatskoj, stavljajući na 
raspolaganje naš materijal raznim osobama koje su djelovale pretežno u 
europskim državama, ali i na drugim kontinentima. Sudjelovali smo u 
prevođenju tekstova na strane jezike kadgod se je na nas obratilo mini- 
starstvo informiranja ili tajništvo Biskupske konferencije. Rado smo im 
bili pri ruci a honorare smo uvijek poklanjali hrvatskom Karitasu. 

(g) Nastojali smo suprotstaviti se dezinformacijama koje je stalno 
ubacivao KOS s namjerom da razbije hrvatske redove i oslabi moral u 
narodu i među našim borcima Bili smo u stalnom dodiru i brzo smo rea- 
gira'i da bismo postigli suprotni učinak, ali naravno argumentirano. U 
tom smislu bili smo u dodiru s prijateljskim strankama i pojedincima s 
kojima smo i prije surađivali, a također i s nekim vladajućim krugovima. 

(h) Bili smo dosljedni u našim stavovima prema Bosni i Hercego- 
vini. Poteškoće su velike, ali ipak smo mogli pružiti pomoć tamošnjim 
Hrvatima. U tome su nam pomogli Hrvati muslimanske vjeroispovijesti 
s kojima smo u dobrim odnosima. Među njima smo dijelili materijal koji 
obuhvaća njihovu posebnu problematiku. 

(i) Naši ljudi nisu se oglušili na pitanje izbjeglica. Većina njih pri- 
mila je, prema svojim mogućnostima, nekoga od onih koji su izgubili sva 
svoja materijalna dobra, a mnogi također dio svoje obitelji. Oni koji ne 

mogu nikoga smjestiti kod sebe, pri ruci su ostalima da im pruže po- 
trebnu pomoć. U tom pogledu, stranka ja kao jedna velika obitelj što ie 
svakako dobar temelj za rješavanje poteškoća koje su posljedica rata. 

Ima još mnogo toga što bi se moglo uključiti u ovaj prikaz, ali da- 
nas sam pokušao istaknuti samo one stvari koje su općehrvatske a ne 
one koje spadaju u stranačku djelatnost. Želio bih još nadodati da bez 
velike materijalne i duhovne pomoći koju su nam pružali članovi i sim- 
patizeri Hrvatske republikanske stranke iz emigracije, ovaj bi rad bio 
mnogo teži. Moram se zahvaliti također mnogim pripadnicima hrvatske 
zajednice u Argentini, koji su me povezali sa svojom rodbinom i prija- 

mnogo učiniti; to ste i vi sami vidjeli. Nadam se da ćemo nastaviti tako. 


Sada bih htio prijeći na kratku političku analizu u kojoj neću prika- 
zati redoslijed događaja, jer su vam ovi uglavnom poznati, nego samo 
neke činjenice da bismo mogli razumjeti ovo pravo hrvatsko čudo. 

Mi Hrvati često mislimo da nam netko pomaže. Međutim ako razmo- 
trimo sve što se je dogodilo tijekom prošle godine, vidjet ćemo da mi 
nismo ratovali samo protiv branitelja jugoslavenskog mita i velikosrpskog 
Projekta, što je bilo neminovno i što smo očekivali, nego također i pro- 
tiv onih koji su podupirali taj mit i taj projekt. Kao što je normalno u 
ovome jadnom današnjem svijetu, svaki je pokušavao čuvati svoje intere- 
se bez obzira na sve što se je zbivalo unutar bivše Jugoslavije. Tako 
smo, na prim,er, mogli ustanoviti da je službena politika kako Sjedinje- 
nih Američkih Država tako i Europske Zajednice zagovarala cjelovitost 
Jugoslavije. Svi su, bez iznimke, govorili o građanskom ratu u Jugosla- 
viji, čak i Njemačka, i Vatikan, i Ujedinjeni Narodi sa Perezom de Cue- 
liar na čelu kao američkom marionetom. Međunarodne organizacije, kao 
Crveni križ, UNICEF, organizacije ljudskih prava itd. itd., prihvaćale su 
to stajalište. Zašto su kasnije neki promijenili svoj stav? Zato što su Hrvati 
u domovini bili spremni boriti se i što su velikim žrtvama dokazali da 
neće propustiti ovu, možda posljednju priliku da se oslobode, a Hrvati 
izvan domovine prisilili su svijet da upozna ono što se u domovini događa. 

Došlo je i do sukoba između SAD i njezinih satelita s jedne strane 
i EZ, ili barem jednog njezinog dijela, s druge strane, u kojemu smo 
mi bili samo slučajni objekt. Budimo realni: mi smo _ se sami 
Priznali, jer smo na našim frontama branili svoj opstanak. Međunarodna 
je zajednica opet jedanputa priznala gotov čin, tj. da su Hrvati izdržali 

iako su svi očekivali da neće izdržati. Kada smo trebali oružje da se 
branimo, dali su nam embargo i, osim toga, aspirine i konzerve. Kada 
smo trebali njihovu intervenciju da zaustave pokolj, intervenirali su da 
zaustave našu siromašnu. obranu i da omoguće napadaču da još malo 
napreduje. A kada su već svi bili spremni da još jedanput odgode pri- 
znanje Hrvatske, srpska je glupost učinila ono što nitko nije očekivao: 
Srbi su oborili jedan helikopter i pokazalo se je još jedanput da četiri 
Talijana i jedan Francuz vrijede više nego 30.000 mrivih Hrvata, osobito 
kada se približavaju izbori u Italiji. 

Mi smo postignuli priznanje, i to je ipak velika stvar. Ali ja vam opet 
kažem: Borba se nastavlja. Dijelovi našeg područja još su uvijek pod 
srpskom okupacijom, a naš neprijatelj ih neće napustiti samo zato što 
su nas priznali. Osim toga, možete sa sigurnošću računati da će doči 
do sukoba u Bosni i Hercegovini. 

Oni koji se ne žele boriti uvijek će reći da je sve gotovo i, dakako, 
da su oni sve to predvidjeli. Ali ni kada rat konačno bude prestao, neće 
biti sve gotovo, jer ćemo se morati suočiti s posljedicama ovoga rata i 
krenuti prema istinskoj demokraciji koja nije potpuno moguća u da- 
našnjim prilikama. 

Moje je osobno mišljenje da nikome ne dugujemo previše. Ako su 
svi šutjeli po! stoljeća dok je Hrvatska bila zarobljena i tek su sada pro- 
govorili, onda to znači da smo mi nešto učinili da drugi progledaju i 
progovore i da će i nadalje ovisiti o nama koliko ćemo postići. Tek kada 
su Hrvati postali faktor u bivšoj Jugoslaviji, svijet je primio do znanja 
da Hrvati postoje. Prije toga bili smo nitko i ništa i uvjeravali su nas 
da naša borba nema smisla. : 

Nisu nestali ni unutrašnji ni vanjski neprijatelji, ali mi smo ipak 
uspjeli pridobiti političkih prijatelja i sada moramo biti pametni da ih 
sačuvamo, naravno na temelju obostranih interesa Hrvatski je narod 
uočio povijesni trenutak i dočekao ga je jedinstveniji nego ikada, uz 
malobrojne iznimke. | to jedinstvo treba sačuvati, jer nas čekaju velike 
kušnje i jer ne želimo da se opetuje ono što nas je uništilo u drugom 
svjetskom ratu. 

To ipak ne znači da svi moramo misliti jednako nego samo da mo- 
ramo braniti i sačuvati ono što je zajedničko i pripremiti se za mirno- 
dopsku djelatnost, kada se u demokratskom natjecanju svatko bude 
mogao opredijeliti za onu stranku, čije mu se ideje čine najzdravijim. 

Kako vidite, u ovoj veoma kratkoj analizi nisam spomenuo ni ime- 
na ni položaje. To je zato što smatram da je sve što je do sada postig- 
nuto (a to nije malo) isključivo djelo hrvatskog naroda, a narod sači- 

njavaju i predsjednik i ministri i zastupnici i vlada i opozicija, ali i svi 
oni koji na fronti ili u zaledu. u domovini ili u emigraciji, gdjegod se 
nalaze, rade za dobrobit svog hrvatskog naroda. 


Hrvatski narod sašinjavaju i svi oni koji su tijekom cijele hrvatsko 
povijesti bili dio njega, sa svim svojim manama i vrlinama, a osobito 
oni koji su se tijekom nedavne hrvatske povijesti borili da mi već danas 
možemo uživati plodove njihove borbe. Oni koji su ustrajali u vjeri kada 
su mnogi klonuli, oni koji su položili život na oltar domovine i time za- 
dužiii sve nas i prvenstveno njima u čast okupili smo se danas ovdje, u 
našem Hrvatskom katoličkom središtu. 


Nakon ovoga izlaganja Mario Kao i na prvom javnom sastan- 
Cstojić je odgovarao na pitanja — «u, i ovom prilikom je nekoliko pri- 
prisutnih koja su se uglavnom kre- — sutnih predalo potpisane pristupni- 
tala oko obrambenog rata koji vodi ze za učlanjivanje u HRZ-u. 
Republika Hrvatska. 


Australski političari o Hrvatskoj 


Borba za međunarodno priznanje — ba), većinom hrvatske narodnosti, 
nezavisnosti Republike _ Hrvatske — s priličnim brojem hrvatskih politič- 
dovršena je u načelu 15. siječnja kih djelatnika koji su raspadanje 
1992., ali poteškoće _ koje su se Jugoslavije objašnjavali australskoj 
očitovale tijekom toga procesa nisu javnosti. 


nestale. Gosp. Ante Martić, pomoćni taj- 

Zato je zanimljivo još i danas —nić ogranka Sydney Hrvatske re- 
proučavati odjeke te borbe u onim — publikanske zajednice, poslao je 3. 
stranim sredinama _ u kojima se studenog 1991. narodnim zastupni- 
posvećivala veća pažnja hrvatskoj = cima u Saveznom Parlamentu, iza- 
osloboditeljskoj borbi. U Australiji > branim u izbornim kotarevima dr- 
građani podrijetlom iz bivše Jugo-  —žave New South Wales, osobna 
slavije predstavljaju veoma brojnu — pisma u kojima je izložio potrebu 
etničku skupinu (oko 250.000 oso- — da bi Australija priznala nezavisnost 

Hrvatske i time skratila ratna stra- 
danja hrvatskog pučanstva. Svakom 
je pismu priložio primjerak brošu- 
re “Zaustavite rat u Hrvatskoj", što 
je na engleskom jeziku izdao ogra- 
nak Toronto HRZ-e. 


Dobio je odgovore od 15 savez- 
nih narodnih zastupnika, od kojih 
većina pokazuje visoku razinu po- 
znavanja hrvatskog pitanja i sim- 
patije za hrvatsku borbu. Po svo- 
jim argumentima, ovi su odgovor! 
oštro podijeljeni prema stranačko 
pripadnosti. Laburisti se uglavnom 
cr'e vladine političke linije koja 
je zagovarala ulogu Ujedinjenih na- 
roda u prevladavanju rata u Hrvat- 
skoj, dok piipadnici liberalno-na- 
cionalne koalicije (najveća opozicij- 
ska skupina) otvoreno brane pravo 
Hrvatske da bude nezavisna država. 

Narodni zastupnik Laurie Fergu- 
son, predstavnik izbornog kotara u 
kojemu prebiva Ante Martić, piše 7. 
studenog 1991. “da ne može a da 
ne bude dirnut radi razaranja i 
osobnih patnja u Hrvatskoj. Ipak, 
za razliku od Vas ne vjerujem da 
se radi o nepriznavanju zbog “eko- 

nomske pohlepe". 


Narodni zastupnik J. J. Carlton, 
u svom opširnom i dobro argumen- 
tiranom odgovoru Martiću (od 11. 
11.1991.) ističe: “Liberalno-nacio- 
naina koalicija dosljedno je podu- 
pirala pravo na samoodređenje hr- 
vatskog naroda u skladu s njego- 
vim željama izraženim na demo- 
kratskom = plebiscitu." = Zastupnik 


Carlton poziva se na prijedlog se- 
natora Hilla od 15. kolovoza 1991., 
aa Senat izjavi da osuđuje agresi- 
ju na Hrvatsku i da pozove na kon- 
zultiranje svoga ambasadora u Beo- 
gradu. Unatoč vladinom  protivlje- 
nju, Senat je vežinom glasova 
prihvatio predloženu izjavu zahva- 
ljujući glasu nezavisnog senatora 
države Tasmanije Harradinea. 

Nerodni zastupnik dr. Bob Woods 
piše 15.11.1991: “Osobno potičem 
svoje kolege da bi Australija na 
vrijeme priznala nezavisnost Hrvat- 
ske. U tom smislu ja sam ponosan 
što sam član općestranačke parla- 
mentarne skupine prijatelja Hrvat- 
ske i Slovenije." 


Neki su laburistički zastupnici 
priložili kopije pisma koje je 19.9. 
1991. tadašnji predsjednik savezne 
vlade gosp. R.J.L. Hawke upravio 
tadašnjem generalnom tajniku Uje- 
dinjenih naroda, da bi ova međuna- 
rodna ustanova aktivno posredova« 
ia u rješavanju sukoba u Jugosla- 
viji. Isto tako poslali su kopiju op- 
širne izjave saveznog ministra van]- 
skih poslova senatora Garetha 
Zvansa, u kojoj ističe da stania i 
Jugoslaviji ugrožava međunarodni 
mir i stabilnost. Jedan od njih pri- 
ložio je, osim toga, kopiju odgovo- 
ra ministra Evansa u Senatu dne 8. 
'istopada 1991. na pitanje senator? 
Harradinea, u kojoj, između ostalo- 
ga, kaže: 

“Mi u Australiji, i vlada, prizna- 
jemo da je narod Hrvatske, kao i 

Slovenije u tom pogledu, izrazio 
svoju težnju da bude nezavisan na 
pučki i demokratski način. Kao što 
je ministar predsjednik rekao u više 
navrata, a ne samo sinoć, Austra- 
lija će biti među prvima u prizna- 
vanju Hrvatske i Slovenije kad pri- 
like budu povoljne; drugim riječi- 
ma kada to budemo mogli učiniti". 

Raščlanjujući međunarodno pri- 
hvaćene uvjete za takvo priznanje, 
ministar Evans dodao je da “postoji 
vrlo konkretno pitanje, zasigurno u 
pogledu Hrvatske, o stvarnoj vlasti 
na odnosnom području sa strane 
odnosne vlade." Prevedeno s di- 
plomatskog žargona, ministar Evans 
je time stavio u sumnju da li hrvat- 
ska vlada ima stvarnu vlast na cje- 
lokupnom području Republike Hr- 
vatske, kako to zahtijeva međuna- 
rodno pravo:. 

Želimo mu sa svoje strane odgo- 
voriti na izraženu sumnju: Zahvalju- 
juši posredovanju Europske zajed- 
nice ostvarenom kroz 14 neuspjelih 
prekida vatre, koji su poslužili da 
se proširi i učvrsti područje što je 
Jugoslavenska narodna armija si- 
lom oružja oduzela Hrvatskoj, da 
bi zatim, pod njenom zaštitom i uz 
manje više tiho zgražanje europ- 
skih promatrača, četnici i lokalne 
srpske milicije “čistili" ova osvoje- 
na područja od starosjedilačkog 


hrvatskog pučanstva, stvarno je 
onemogućeno hrvatskoj vladi da 
protegne svoju vlast na te novostvo- 
rene ““očišćene'' srpske zone. Inter- 
vencija Ujedinjenih naroda preko 
gosp. Cyrusa Vancea i Lorda Ca- 
rringtona legalizirala je plaštem me- 
đunarodnog prešutnog priznavanja 
upotrebu sile za promjenu povijes- 
nih granica i pružila je okvir za 
eventualnu amputaciju krajeva koji 
su 1918. godine_ bili neprijeporni 
dijelovi bilo Kraljevine Hrvatske 
Slavonije i Dalmacije (službeno im& 
banske Hrvatske) bilo krunovine 
Dalmacije (kao austrijske pokraji- 
ne). Ove dvije povijesno priznate 
jedinice, koje su bile sastavni dije- 
lovi Dvojne Monarhije, uz amputa+ 
cije koje je proveo Maršal Tito sa 
svojim partizanima 1945. godine, 
bile su 30. svibnja 1990., kad je 
vlast preuzeo prvi, na demokratski 
način izabrani predsjednik Republi- 
ke Hrvatske, međunarodno .prizna- 
to područje te republike. Dakle, na 
jeziku su Ujedinjeni narodi osuđi- 
vali primjenu sile za rješavanje gra- 
ničnih sporova, dok su u praksi pri- 
znali Srbiji i njenoj Armiji sve Što 
su silom oduzele. 

Sumnja australskog ministra vani- 
skih poslova, senatora —Garetha 
Evansa, nije bila posve neutemelje- 
na. Bila je samo nedorečena. 

Dolazak plavih šljemova 


Plavi šljemovi nisu nikakvo rje- 
šenje nego su samo sredstvo da se 
spriječe — ili ublaže — sukobi iz- 
među sučeljenih strana i tako omo- 
guće međusobni razgovori uz posre- 
dovanje vanjskih sila koje žele smi- 
riti zemlju u kojoj je nastao sukob, 


Uloga plavih šljemova zavisi sa- 
mo od onih koji ih šalju i njima 
postavljaju zadatke. U slučaju Hr- 
vatske, njihovu ulogu određuju Uje- 
dinjeni narodi i Europska zajednica, 
koji su ih poslali i odredili im za- 


 datke. Ovaj potez svjetskih središta 


moći vjerojatno će usmjeriti razvi- 
tak političkih i međunacionalnih od- 
nosa u Hrvatskoj za mnoga deset- 
ljeća. 

Ako Ujedinjeni narodi i Europ- 
ska zajednica, kao zapovjednici 
plavih šljemova, žele osigurati Ju- 
goslavenskoj narodnoj armiji i So- 
cijalističkoj Republici Srbiji hrvat- 
ska područja koja su osvojili silom 
oružja i iz kojih su iselili autohtono 
hrvatsko pučanstvo da bi unutar Hr- 
vatske ustrojili etnički čiste srpske 
enklave, nezavisne od hrvatskih 
upravnih vlasti i samo formalno 
uklopljene u Hrvatsku, da bi se po- 
štivalo načelo —nepromjenjljivosti 
granica, dolazak plavih  šljemova 
bit će temelj na kojemu će se u 
tim krajevima stvoriti stanje slič- 
no onome koje su Englezi stvorili 
u Ulsteru. Opasnost “ulsterizacije" 


srpsk'h enklava u Hrvatskoj prilično 
je realna, jer lord Carrington, jedan 
od glavnih aktera u toj akciji, spa- 
da u političku struju koja je u slič- 
nom stanju prije 70 godina podije- 
lila do tada jedinstvenu Irsku i osi- 
gurala da među pučanstvom ostanu 
podjele koje su prvotne razmirice 
pretvorile u mržnju i dovele do stal- 
ne borbe između  protestantskog 
(podrijetlom škotskog i engleskogj 
dijela Ulstera i katoličke, podrije- 
tlom irske manjine u tom kraju, 
koja se je, radi podjele Irske, od 
većine pretvorila u manjinu. 


Ako pak prevladaju oni koji žele 
zaustaviti daljnje sukobe, koji na- 
staju većinom radi osvajalačkih na- 
stupa JNA i Srbije protiv hrvatskih 
područja, i nastoje pod zaštitom 
međunarodnih snaga omogućiti hr- 
vatsko-srpske razgovore, onda je 
moguće nadati se da će u takvim 
razgovorima, uz korektno međuna- 
rodno posredovanje, doći do spora- 
zuma u kojemu bi se uskladila opća 
prava Republike Hrvatske s poseb- 
nim pravima njenoga pučanstva 
srpske narodnosti kao i hrvatskog 
pučanstva koje kao manjina živi 
u općinama u kojima su Srbi ve- 
čina. Takva bi uloga plavih šljemo- 
va značila koristan precedens u me- 
đunarodnim odnosima, koji će se 
povoljno odraziti i u drugim spor- 
nim predjelima, pogotovo onima na 

podrušju bivšega Sovietskog Sa- 
veza.. 

Glavnu ulogu imaju dakle gospo- 
din Cyrus Vance i lord Carrington, 
a ne stotine tisuća hrvatskih izbje- 
glica kojima JNA i četnici miniraju 


domove, pa ni srpski seljaci koje 
Beograd huška, naoružava i iskori- 
štava protiv njihovih hrvatskih su- 
sjeda da bi ostvario svoje osvaja- 
lačke ciljeve. 


Hrvati muslimanske vjere 


Jedan pretplatnik našega časopi- 
sa, Hrvat muslimanske vjere, poslao 
nam je izrezak iz zagrebačkog 
Vjesnika od 12. veljače 1992., u 
kojemu Miroslava Kreća kritizira 
novi Zakon o hrvatskom državljan- 
sivu pod naslovom “Stranci u vla- 
stitoj zemlji" i s podnaslovom *“'Sve 
očitije nezadovoljstvo građana _mu- 
slimanske, srpske, crnogorske i dru- 
gih nacionalnosti (pa i hrvatske), 
koji su sve glasniji “strani državlja- 
ni'.u potrazi za pravima koje su 
preko noći izgubili i to u Republicš 
u kojoj su mnogi od njih i rođeni". 

U svojem popratnom pismu, ovaj 
nam pretplatnik piše: “Tek jučer 
sam dobio ovaj broj Vjesnika; pri- 
lažem izrezak. Kako vidim, ovaj no- 
vi hrvatski zakon o državljanstvu 
niješe i meni hrvatsko državljan- 
stvo, iako sam rođen u Hrvatskoj. 
To ne nazivam tragedijom već iro- 
nijom sudbine! Svakako da je tra- 
gično jedno: da se hrvatska drža- 
va odriče hrvatskih muslimana te 
da je bilo dovoljno 47 poslijeratnih 
godina da se to dogodi. Ne uzima 


se u obzir niti se je išta učinilo da 
se pobiju Alija Izetbegović i njego- 
vi sumišljenici koji su poveli u taj 
*muslimanski nacionalni tor' Hrvate 
muslimane Bosne _i Hercegovine. 
Kada velim 'pobiju', ne mislim na 
fizičko uklanjanje već na pokušaj 
osvješćivanja širokih hrvatskih mu- 
slimanskih masa Bosne i Hercego- 
dine. Što ćemo: dolazim do uvje- 
renja da su me tuđe, strane sre- 
dine bolje tretirale od vlastite. Sa- 
da, što sam ja? Talijan, Argenti- 
nac? Ja ne nalazim odgovor." 

Još je žalosnija argumentacija 
Miroslave_ Kreća u  priposlanom 
članku. Prigovara zbog tehničkih vi- 
dova zakona, koji su doista vrijed- 
ni prigovora, no koje nije teško 
ispraviti novim zakonom, ali ne pi- 
še s hrvatskog idejnog polazišta, 
nego s titovskog, jugoslavenskog 
polazišta. 

Prigovara što Muslimani (kao i 
druge 'nacionalnosti' u Hrvatskoj) 
ne dobivaju automatski državljan- 
stvo, ali: ne prigovara činovnici na 
šalteru gradske policijske uprave, 


= = 





Zto naželno svakog muslimana sma- 
tra pripadnikom muslimanske ““na- 
cionalnosti'', te ne dopušta da bi 
netko mogao biti Hrvat musliman- 
ske. vjere, dakle hrvatske narodno- 
sti (a ne nacionalnosti) a pripad- 
nik islama. To je tragični talog ju- 
goslavenstva koji i danas guši Hr- 
vatsku. Nikoga se ne smije siliti da 
se proglasi Hrvatom, ali načelno ne 
priznavati Hrvatima one koji to je- 
su i po podrijetlu i po osjećaju sa- 
mo zato što su muslimani, to može 


ssmo netko kcji! i danas mentalno 
sudi u Ttovm i Kardeljevim kate- 
gorijama jugoslavenstva, u kojima 
je “muslimanski narod" bio potreban 
kao spojnica izmedu hrvatskog | 
srpskog naroda i kao temelj za bu- 
dući . jedinstveni jugoslavenski na- 
rod. Zašto ne bi smjeli postojati Hr- 
vati muslimanske vjere kao što po- 
stoje Srbi, Makedonci i Albanci mu- 
slimanske vjere i muslimani koji se 
smatraju pripadnicima — musliman- 
skog naroda? 


Hrvatska djeca u Gradišću 


“Hrvatske novine'' (Tjednik Gra- 
dišćanskih Hrvata) od 7. veljače 
1992. javlja da je 30. siječnja 
jedna skupina hrvatske djece 
posjetila predstavnike — zemaljske 
vlade u Železnu, da im se zahvali 
za pomoć koju su primila od vlasti. 
Ova su djeca, izbjeglice iz Osijeka, 
došla prije Božića uz pomoć orga- 
nizacije “ARGE-Dica iz Hrvatske' u 
Vinciet i okolna sela u južnom Gra- 
dišću, te pohađaju tamošnju dvoje- 
zičnu osnovnu školu. Pomoću na- 
vedene organizacije stiglo je u 
Gradišće i u Štajersku više od 400 
djece iz Osijeka i okolice, da se 
tamo sklone i školuju dok traju 
borbe u Hrvatskoj. 

Isti tjednik, u svom izdanju od 
14. veljače 1992., javlja da je u Hr- 
vatski Židan, selo Gradišćanskih 


Hrvata u Ugarskoj, stigao prof. Da- 
mir Bačić, tajnik kulturnog odjelje- 
nja Sabora Republike Hrvatske. U 
Židanu borave djeca iz Osijeka i 
tamo pohađaju školu. 

Glavni tajnik Saveza Hrvata u 
Ugarskoj, dr. Mijo Karagić, posla6 
je popis školskih knjiga koje su po- 
trebne za tu djecu, te je prof. Ba- 
čić donio školske knjige, video- 
kasete, magnetofonske vrpce i ka- 
sete s različitim pjesmama. 


Prigodom svoga boravka u Žida- 
nu prof. Damir Bačić je rekao da 
će nakon povratka osječke djece u 
Hrvatsku, sve te školske potrepšti- 
ne ostati kao poklon đacima u Ži- 
danu. Zahvalio se Hrvatima u Ugar- 
skoj za danu pomoć i što su se to- 
liko žrtvovali za Hrvatsku i Hrvate. 
“Mnogi Gradišćanski Hrvati su za- 

plakali od sriće, a dicu su obuhva- 


tili vali veselja, jer su ćutila, da o 
nji brine ne samo Hrvatski Židan, 


naročito roditelji kot i ugarski na- 
rod, nego i domovina Hrvatska, 
zaključuju “Hrvatske novine". 


Obuka u riječi i slici 


Izdavačko poduzeće Školska knjiga p.o., 41001 Zagreb, Masarykova 28. 


Dobili smo od gornjeg izdavač- 
kog poduzeća seriju propagandnih 
listića koji prikazuju njihove nove 
udžbenike prikladne za obuku na 
svim razinama školstva od dječjeg 
vrtića do sveučilišta uključivši pri- 
ručnike, slikovnice, enciklopedije, 
profesionalne i popularne znanstve- 
ne i tehnološke knjige, rječnike, 
gramatike, te auditivna i vizualna 
pomoćna sredstva za obuku. Ove 


umjetnički veome lijepo opremlje- 
ne knjige bile bi korisne u svim hr- 
vatskim kulturnim središtima, posve- 
ćenim odgoju iseljene hrvatske dje- 
ce ili djece raseljenih Hrvata. Mo- 
gu se naručiti na slijedećoj adresi: 
“Školska knjiga" PUBLISHER AND 
BOOKSELLER, Masarykova 28 (P.O. 
Box 1039) 41001 Zagreb, Croatia; 
telefax: 41-420-781. 

Hrvatska Republikanska Zajednica 
Račkoga 11/lll, 41000 Zagreb Tel/fax: 449-106 





Prije 41 godinu, kad se_u Hrvatskoj nije smjelo“ pisati o hrvatskim 
problemima, pa ni o samom hrvatstvu kao etičkoj vrednoti, jedna skupina 
Hrvata u Argentini, pod vodstvom prof. Ivana Oršanića, ustrojila se pod ime- 
nom Hrvatske republikanske stranke i u listopadu 1951. izdala je prvi broj 
svoga časopisa pod sugestivnim imenom ,,Republika Hrvatska“. 

* Prof. Ivan Oršanić bio je poznati hrvatski nacionalist, duboki intelek- 
tualac, a potjecao je iz katoličkih krugova. Bio je tajnik Hrvatskog orlovskog 
saveza kad je dr. Ivo Protulipac postao predsjednikom, a predavao je kao 
profesor u Nadbiskupskoj gimnaziji u Zagrebu. ' 


Od dana kad je pokrenut pa sve do danas časopis ,Republika 
Hrvatska" izlazi neprekidno, prvo povremeno, a zatim redovito četiri puta 
godišnje. U njemu su surađivali u prvom-redu članovi Stranke kojima su se 
uskoro pridružili i intelektualci iz drugih skupina u slobodnom svijetu. Mno- 
go godina kasnije pridružili su se i neki intelektualci iz domovine, naravno 
pod pseudonimom. Tek poslije travanjskih izbora 1990. pojavili su se prvi 
suradnici iz domovine pod svojim punim imenom. 


Nakon prvih godina posvećenih temeljnim pitanjima hrvatskog po- 
litičkog života časopis je počeo ulaziti u konkretnija politička pitanja koja 
danas tvore glavninu tema što se obrađuju u njemu. Uživao je veliki ugled 
u političkoj emigraciji kojoj je označavao politički pravac. 

Danas, kad Hrvatska prolazi svoju kalvariju, ali kad je već na vidiku 
puna narodna sloboda, odlučili smo nastaviti i u domovini s izlaženjem ča- 
sopisa, a za sada nastavljamo izlaziti i u emigraciji. Oba izdanja (emi- 
grantsko i domovinsko) su potpuno istog sadržaja. Domovinsko izdanje 
registrirano je u Republici Hrvatskoj kao izdanje Hrvatske republikanske 
zajednice, domovinskog nastavka emigrantske Hrvatske republikanske 
stranke. 


Ako se želite pretplatiti, na naš časopis molimo Vas javite se na 
adresu Hrvatske republikanske zajednice, Račkoga 11/lll, 41000 Zagreb, ili 
telefonski na 041/449-106. Godišnja pretplata iznosi 800 HRD, a možete je 
poslati na žiro račun Hrvatske republikanske zajednice broj 
30102 - 678 - 80186, SDK Zagreb. 


REPUBLIKA HRVATSKA 





TROMJESEČNI ČASOPIS 
; e 


Prvi broj časopisa izišao je 1951. 
godine u Buenos Airesu (Argenti- 
na), a od tada je izlazio redovito 
svaka tri mjeseca. Urednici su mu 
bili: Prof. Ivan Oršanić, prof. Ante 
Oršanić, Viktor Kos, Mladen Petrić 
i dr. Ivo Korsky. 


e 
Glavni i odgovorni urednik: 
Prof. Kazimir Katalinić 


Adresa: Račkoga 11, 41000 Zagreb 
Telefon i fax: 041/449106 


“ Savjet časopisa: Dipl. Ing. Anđelko 
Berić, prof. Kazimir Katalinić, dipl. 
ecc. Ljubica Ladan, prof. Mario 
Ostojić i Marin Tomljanović. 


a 
GODIŠNJA PRETPLATA 
(četiri broja): 


800 HRD take se uplati prije 1. 
lipnja 1992.): 


Pretplatu slati na žiro račun Hrvat- 


ske republikanske zajednice br. 
30102-678-80186 SDK-Zagreb 


Tisak: Tiskara Sveti Ivan Zelina 

